
« E perchè non .tenterebbe ella di darci una 
raccolta di Fiabe popolari veneziane, cosi scritte 
nel vernacolo come vengono raccontate a' bimbi 
o nelle veglie ? » 

A queste parole che, or sono pochi mesi, di- 
rigevami un illustre letterato italiano, non ho 
risposto, pensando, come dice Dante, che 

alla domanda onesta 

Si dee seguir con l’opera, tacendo. 

Ed ora che questo volumetto parlerà per me, 
e dirà e proverà a quell’ Egregio come e quanto 
io abbia apprezzato il cortese consiglio, voglia 
egli da sua parte esser largo di compatimento 
verso questa mia fatica, la quale, se sotto molti 
aspetti offre un non lieve interesse, presenta 
anche, ed io lo confesso schiettamente, troppi dif- 
fetti perchè non abbisogni di una larga indul- 
genza. 

Però di questo amo sia persuaso: cioè, che 
le Fiabe sono precisamente tal quali si raccon- 
tano dalle donne del popolo ; che le ho fedel- 
mente riportate in iscritto mejpitpe si narravano 
da alcune di esse, e (die alla loro dicitura pri- 
mitiva e spontanea non ho tolta, aggiunta o cam- 
biata sillaba. • J 

Venezia, maggio I8Z3. 

D. G. BERNOM. 

FIABE e NOVELLE 

POPOLARI VENEZIANE 
RACCOLTE 

D\ 

r»OJVI. GIUS. BER1V03VI 

- e tx^O Oo . . . 

I. — I DO CAMARIEHI. 

’Na volta ghe giera marie e mugier e ’na putela : 
unde, dopo tanto tempo, se amala la mare de sta 
putela, e la mòr. E prima de morir la dise che la 
racomandava tanto sta putela a so mario. So mario 
el dise : — « stà quieta, che mi la tegnarò sempre 
con mi, e mai più l’abandonarò in fin che vivo. » — 
In fati, el stà sempre in compagnia co sta putela. 
Co’ xè dopo tanto tempo, ghe vien un mal anca a lu, 
mal da morir. El dise: — « ab, cossa che me di- 
spiase a morir, e lassar sta putela che no la ga nis- 
sun ; mi gò un fradelo per el mondo, ma xè tanti 
ani che no sò gnente de elo ; almanco che savesse 
qualcossa, che podesse vedarlo, che ghe racomanda- 
rave sta mia putela. > — Per Diana, che vien a Ve- 
nezia sto so fradelo : el va a sercar per tuto a vedar 
s' el trova sto so fradelo : el va de quà, el va de là, 
finalmente el trova una dona che stava in funa 
caseta a vissin de sto so fradelo. El ghe domanda 
se la conosse sto tal, e eia ghe dise de sì — « el 
stà quà a vissin de mi. » — E elo ghe dise che la 

Puntati t I. 

glie fazza un piasser, e che la ghe diga dove. Eia la 
ghe insegna, e lu el va. E1 va al leto de l’ amalà, e 
’l ghe domanda come eh’ el stà ; e lu, 1’ amalà, ghe 
risponde : — « stago mal e sò’ per morir ; e elo, chi 
xelo ?» •— E lu el ghe dise : — « mi so’ to fradelo. » 
— Ah, el dise l’ amalà, Signor ve ringrazio ! Tanto 
che te desiderava, e dopo tanto Idio me te g'a man- 
dà. Ti savarà che gò ’na fia, e no sò a chi lassarla, 
me toca abandonarla, parchè no la gà nissun. » — 
E elo ghe dise : — « no starte tor nissuna passion, 
parchè quel che sarà de mi, sarà anca de eia. » — 
E con questo, 1’ amalà ghe strenze la man a so fra- 
delo, e pò el spira. Alora el fradelo el tol suzo sta 
tosa, vende tuta quela poca de roba, e i ciapa suzo 
e i va via. Sto omo 1’ andava a sonar per le strade, 
e el ghe dise a sta so nezza (l): — « mi fazzo el sona- 
dor, mi sonarò, e ti ti andarà in manzia co T piate- 
lo. » — Dunque i xè andai per el mondo e i cia- 
pava tanti soldi e tanti soldi che mai. Infati i va a 
alogiar in t’ un albergo, in dove che sto so barba (2) 
el gera avezzo a andar a alogiar; el paron de l’albergo 
el giera so amigo. El gà dito sto albergator: — « ah, 
ti xè quà, caro amigo. » ■— « Sì, so’ quà e gò sta 
mia nezza, chè xè morto mio fradelo, e el me l’à 
lassada a mi, parchè no la gà nissun. » — « Ben, 
el dise 3to osto, zà che ti xè quà, piutosto che ti 
vadi in quà e in là a logiar, xè megio che ti resti 
quà da mi. Desuzo gò dò cantare, che zà mi no le 
doparo ; podè star là tuti dò : al giorno podè andar 
a far el vostro mistier, e a la sera vegnarè quà a 



(1) Nipote. — (2) Zio. 

dormir. * — Per Diana, che, dopo tanto tempo glie 
•ciapa mal anca al barba de sta putela, mal de morto. 
E1 ciama sto osto e el gbe dise : — « mi bisogna 
che mora, che el mio mal xè da morir ; te rapinan- 
do, amigo mio, sta mia nezza. * — « Sta quieto, 
amigo mio, 1’ osto ghe risponde, che quel che sarà 
de mi, sarà anca de eia: la tegnarò come 'ni mia 
fia. » — 

Lassemo là el morto 1 

Per Diana, che un giorno va el re a logiar in sto 
albergo. La putela la giera sarada su la so camara ; 
la cantava o la sonava el pianoforte. El glie d'se 
el re a 1’ osto, parche el gera avezzo a andar in sto 
albergo, el ghe dise : — « chi xè sta giovene ciie 
canta co sta bela ose ?» — E 1’ 03to ghe risponde : 
— « questi xè ’na giovene che m’ è mtada a mi, 
che gli’ è morti tuti : pare, mare, barba, e la m’ è 
restada a mi. » — El re ghe di3e : — « fame un 
piasser, ti che ti xè mio amigo, famela vodar. » — 
E T osto ghe dise : — « s’ el me dà parola de spo- 
sarla, ghe la fazzo ve lar, e si no gnente. » — E tu, 
el re, ghe dise: — « come vusto che fazza, e te 
daga parola de sposarla, co'* no la gè visti ! » — 
«Ben, el dise Tosto, ghe la mostrarò par el buso de 
la ciave. » — El re el va a vedarla per el buso de 
la ciave, e dopo el dise : — « ah, la xè bela, la me 
piase, e la sposarò. » — L’ osto el la fa vegnir fora, 
e alora el re el ghe dona una diadema e ’na 
colana, e ’l ghe dise: — « adesso vago via, e tem- 
po tre zomi vignarè a sposarte. » — Co’ xè passà i 
tre zorni, vien el re, e, parola da re, el la sposa. E 
r osto gà fato da compare. Alora lu, el re, s' à ci. pà 

sta zovene, e ’l se la gà portada via. E el se la com- 
pagna nel so palazzo, e el se la veste da regina. Co’ 
xè da là un poco de tempo, sto re el deve andar a 
Far un viagio : là i se basa, i se struca, i se saluda, 
e el re va via. E el va zà per quela parte dove che 
stava l’ osto, e ’l va a trovarlo. E 1’ osto ghe dise : 
— « Sacra Maestà Re, come stàio, come stà la so 
sposa ? » — « Sterno tubi ben, dise el re, ma me 
dispiase cbe me toca de andar a far sto viagio, e 
de lassar la sposa cus3Ì sola, che la me voi un bea 
che no digo. * — Oh, adesso vien el bon ! — « Sì, 
Maestà Re, dise l’ osto ; ma mi ghe dago parola che 
vogioandara dormir ’na note co la so sposa. » — « Ben, 
dise el re, ben: quando che ti sarà capaze de far 
questo, quel che so’ mi, ti deventarà ti, e quel che ti 
xà ti, deventarà mi. » — Ah, ben ! cessa fàlo sto 
osto? El ciapa suzo, el va de longo nel palazzo del 
rè, e el va a parlar co una de le so dono, el ghe 
mostra una soma de soldi, e el ghe dise : — « se 
ti ti sarà capaze de fanne intrar ne la carnata de 
la regina, mi te darà tuta sta soma. » — « Ben, la 
dise eia, no podarave far altro che questo : a la se- 
re, avanti che la vada in camara, polarave a farlo 
intrar, e che el se 3condesse soto el leto. » — « Ben, 
ben, el dise elo, mi so’ contento.» — « Co’ x'e a la 
sera, eia lo fa intrar ne la camara, e lu se sconde 
soto el leto. Dopo va la regina ne la camara co le 
so damigele ; la se cava la diadema e la colana che 
gaveva dà el so sposo, la la pusa sul comò, e la 
di3e a le so damigele : — « andò pur via, chè vogio 
da mi sola cambiarne de camisa. » — La se fa nua 
per nua, la se cambia de camisa, e la va in leto 

e la dorme. L’ osto, che el gaveva visto tato, el spe- 
ta che la regina sia indormesada, e pò el va, el 
ghe roba la diadema e la colana, e el scampa 
via. In fati, co’ xè a la matina, ghe va in camara le 
damigele, eia se alza dal leto, e lore le la veste; 
pò la va per metarse la diadema e la colana, e no 
la trova più gnente. — « Ma chi xè, seomeuzia eia 
a zigar, che m’ k tolto la diadema e la colana ? ma 

chi mai xè sfck? quk no xè stk nissun, no xè stk 

nissun ! Quel che me dispiase, eh’ el xè el regalo 
dèi mio sposo, e, Dio sa, se ghe ne trovarò altra de 
compagna. » — Basta ! La manda per de -quk e per 
de lk par vedar se la ghe ne cata de compagna, ma 
no la ghe ne trova; la ghe ne trova una che ghe 
somegia, ma no compagna ; basta ! la s’ k tolto quela. 
Co’ xè da lk poco tempo, capita el re, e lk i se braz- 
za e i se basa e i resta in bona compagnia. Co’ xè 
da lk un pochi de giorni, el re se pensa de andar a 
trovar 1’ osto ; e in f ati el va, e co ’l xè lk, i fa i so 

complimenti in fra de lori ; e l’ osto ghe dise : — 

« ah, àio visto se so stk capaze de andar a dormir 
co la so mugier ? sì, gò dormio, e se no ’l crede, 
adesso ghe mostrarò. » — E el ghe mostra la dia- 
dema e la colana che la gaveva, e pò el dise : — 
« ghe savarò anca dir che quk a basso de la panza 
la gk dd néi, uno parte per parte. » — « Ben, ben, 
basta cussi, dise el re, basta cussi ! » — Dito fato, 
el va in palazzo da la regina, e el ghe dise : — 
« presto, vestite, vestite da regina, e vien via con 
mi. » — « Parcossa, la ghe dise, parcossa ?» — « Te 
digo che ti te vesti !» — E la se veste. E dopo el 
re el ghe tol ’na valisa, el ghe mete drento un poca do 

bianearìa e un pochi de soldi, e pò el se veste anca 
la da re, el se tol ’na valisa, el ghe mete drento un 
poca de bianearìa e un pochi de soldi, e el ghe dise : — 
«v en via con mi! » — E i ciapa suzo e i va via 
tuti dò. Camino, camma e camino, e pò, quando che 
i xè in te l’ultimo canton de la sitò, el re ghe dise : 

— « mi vago via, e ti va in dove che ti voi. * — 
« Ma percossa, la dise eia, ti me abandoni ? no sò 
dove che sia ! Giovanni, Giovanni, no .me abando- 
nar ! * — Ma gnente ! lu no risponde. 

Adesso lassemo là che la pian za. 

E lu camina e camino che te ramina, e’ 1 vede ‘na ca- 
scia co ’na picola lume impizzada e co do vilani 
drento. El va in quela caseta, e i vilani ghe dise : — 
Sa ra Maestà Re, cossa v.'enlo a far quà, in sta ca- 
seta cussi povara ?» — « Gnente, el ghe dise el re, 
ciapè : questi i xè soldi che ve dago ; andò a comprar- 
me un vestito da camarier. » — Là i va a comprar 
sto vestito da camarier, e i ghe lo porta. Lu el se 
veste da camarier, el ghe dà un pochi de soldi 
a sti vilani, e pò el ghe dise : — « tegnìme quà sta 
roba ; da quà set 1 ani, sete mesi, e sete giorni ve- 
gnarò a torme! a. » — El camina, el camina e 1’ ari- 
va vissin a la rotonda de un palazzo. Là ghe gera de 
le banchete de marmo ; el giera straco che no ’l po- 
deva più dal gran camina r ; el se senta su una de 
quele banchete de marmo. Yien al balcon de sto pa- 
lazzo dò omeni, e i vede sto zovene butà là, e i dise : 

— c varda che bel giovine che dorme là su quela 
bancheta! Andemo a vedar chi che el xè. » — E i va e 
i ghe dise : — « cossa feu, quel giovine, quà ?» — 
E lu el ghe dise che el xè straco dal gran caminar 



Digitized by Google 




— 7 — 

che el gk fato per sercarge un servizio. E lori i ghe 
dise : — « ben, se volè, el nostro paron el serca un 
giovine. » — E i lo fa alzar, e i lo conduse su dal pa- 
ron. El paron el vede che el xè un giovine pulito, e 
el ga fato peck e el gk dito : — < restò pur quk ! » 
■— E là lu el xò restk, e tuti i lo amava e i ghe vo- 
leva ben. 

Ab, ben! Adesso las3emolo lk coi so paroni, e an- 
demo da la sposa. 

La sposa, che la xè restada lk tuta pianzente, la var- 
da che strada s’k tolto elo, e anca eia camma che te ca- 
mma, la va per quela stessa strada e in quela caseta 
dove giera andk el re. — «Oh, Sacra Maestà Regina, dise 
i dò vilani, xè stk quk ..anca el re, el n’ k la3sk qua 
sta roba, e ’1 n’ à dito che da quk set’ ani, sete mesi 
e sete giorni el vignark a torsela. » — « Ben, la gbe 
dise, tegnime anca a mi sta roba, tegnirae tuto, e co 
sti soldi andéme a tor un vestito da camarier . » — 
I ghe porta el vestito ; la se veste da camerier, la 
ghe dk un pochi de soldi, e la ghe dise che da quk 
sete ani, sete mesi e sete giorni la vignark a torse la 
so roba. Dunquo, camina e camina, la se trova avente 
un palazzo dove ghe giera ’na rotonda. Lk ghe giera 
de le banchete de marmo, e la se buta su una.de ste 
banchete. Vien al balcon i servitori e i vede sto gio- 
vine butà lk, e i dise : — « oh , che bel giovine, un 
altro giovine, che gh’ è butk lk ! » — E i va da basso 
e i ghe domanda cassa eh’ el fa là. E elo ghe dise 
che xè tanto tempo che el gira per trovarse un ser- 
vizio, che el xè straco, e che el s’ k butk là per ri- 
posar. E lori i ghe dise che '1 vaga suzo, eh’ el so 
paron el ghe n’ à tolto un altro, che el lo torà anca 

elo, parcbè de la servitù ghe ne ocore. Co’ ’l xè de- 
suzo, el ga piasso al paron, e lu el gii dito ette se el 
voi, el resta pur qui. Aloni i gà destini che i dò ca- 
merieri novei dorma assieme, e st’ altri dò assieme 
tuti dò. — I dò camarieri novei i giera bravissimi da 
far el so servizio ; st’ altri camerieri i ghe voleva un 
ben che mai, e el paron giera contentissimo del so 
servizio. Giera de carnevai, e ’l paron gà dito ai so 
servitori eli e el ghe dava la so zomada de andarse a 
divertir. Co’ xò sta da là un pochi de giorni, i x'e an- 
dai a ’na festa da baio, e i gà balà, e dopo i xè an- 
dai a pranzo, e i gà ben magni e ben bevuo ; e dopo 
i gà dito : — « cari arn^i, xè megio che andemo a tro- 
varse ’na dona da passar la note e star in compa- 
gnia. » — I xè andai a trovarse le done, e i ga pas- 
si tuta la note in compagnia con lore, ognuno co la 
so dona. Co’ xè stà la matina, i s’ à domandi uno co 
1’ altro : — « t’astu divertio, ti ? » — « Mi sì ; e ti ? » 
— « Anca mi. » E tuti i s’ à divertio, anca l’ ultimo 
dei dò camerieri. — « Adesso, i dise , andemo tuti 
quanti dal nostro paron. » — Co’ i xè stai dal paron, 
i gà fato el restante del tempo, e dopo, el primo dei 
camarieri novei, el gà dito al paron : — « gè pensi 
de andar a casa mia. » — E st’ altro anca lu s’ à 
tolto lissenzia. I dò i voi andar via, e st’aìtri dò, pur- 
ché i ghe voleva ben, voi andarli a compagnar, e el 
paron voi andar via anca elo. — « Ben, vegnì tuti, dise 
el primo dei dò camarieri novei, vegnì tuti che fare- 
mo un pranzo a casa mia. » — E là i xè montai tuti 
quanti in carozza, e anca el paron , e i xè andai zò 
per quela strada in dove che giera vegnno el primo 
■camarier. Alora elo xè andà a torse el so vestito e 

la so roba ; e cussi st’ altro camarier, el dise ai com- 
pagni che i vaga pur avanti, che lu el vegnarà a piò ; 
e ’l xè andà a torse la so roba anca elo. Alora, per far 
el pranzo, i xè andai su quel albergo dove che giera 
quei osto. Là el primo camerier xè desmontà , e el 
xè andà a ordinarghe a 1’ osto el pranzo par tuti. 
Quando che xè stà l’ ora del pranzo, tuti i xè andai 
a tola, e i gà volesto anca 1’ osto. Là i gà magnà, là 
i gà bevuo, i xè stai in alegria, e i gà dito : — « di- 
semo qualche barzeleta per’ omo, cussi per ridar. > 
— Chi gà dito ’na cossa, chi ghe ’na dito un’ altra, 
e tuti i gà dito la sua. El re gà dito : — « contarò 
anca mi la mia, adesso. Mi , el dise , ’na volta gera 
maridà ; gaveva tolto’ na giovine che la amava come 
el sol, e pò, el dise, la ni’ à tradio; basta, no digo al- 
tro ! » — Alora dise 1’ osto : — « anca mi contarò 
la mia. Mi, el dise, me xè nata la combinazion che 
me xè restà ’na giovine , che ghe giera morti tuti 
quanti i so genitori. Mi, el dise , 1’ ò maridada ; pò, 
per una scomessa che gò fato, e per parte de una de 
le so don e che gò dà dei soldi, m' ò sconto soto el 
leto, e la gò vista nua per nua, come che la xè nata ; 
gò visto che soto la ponza la gaveva dò néi, uno parte 
per parte ; gò robà la diadema e la colana che gaveva 
donà el so sposo ; so’ scampà via , e pò, per mante- 
gnir la scomessa, so’ andà dirghe al so sposo che gò 
dormio assieme, e gò dà i contrassegni, e invesse no 
giera vero gnente. » — Adesso toca a la regina. — 
« Toca a ti, » — i dise. Eia, che la gà sentìo cussi, 
la dise : — « comparmesso, prima, chè vago a span- 
nar aqua. » — Alora eia xè andada via, e la xè andada 
a vestirne da regina. E là la ghe xè comparsa vestìa 

da regina. — Alora el re di' el l’ à vista, el gà dito 
— « ah, regina mia !» — « Mi so’ quela , la dise, 
che 1’ osto sconto soto el leto m’ à visto nua, e pò 
l’à dito che ’l gà dormìo con mi, e eh’ el gà dà'i con- 
trassegni, eh’ el m’ à fato andar sete ani, sete mesi, 
e sete giorni a remengo ; ma son stada sempre fedel 
a ti, e gò dormìo sempre con ti ; adesso xè veguua 
fora la mia inossenzia. » — L’ osto s’ à butà in ze- 
nocion a domandarghe pardon; el sposo el 1’ à ciapada 
a brazz-a-colo , el gà domandà pardon anca lu , i gà 
rinovà le nozze dei ravani in composta, sorzi pelai, 
gati scortegai. Se la volè più longa, tagieve el naso 
e feve ’na tromba; se la volè più carta, tagieve el 
naso e feve ’na zuca. 



II. — EL PESSE CAN. 

’Na volta ghe giera dò fradei, fradelo e sorela, e i 
giera senza pare e senza mare. E lu, el fralelo, el 
dise : — « sastn cossa che faremo ? andaremo per el 
mondo a sonar la chitera : mi sonarè la cbitera, e ti 
ti andarà in manzia co ’l piatelo. » — Infati camma 
camina e camina, i va in tanti paesi, e i c apa tanti 
soldi e tanti soldi che mai. Un giorno i riva in t' un 
paese strachi che no i ghe ne podeva più. El dise ei 
fra telo : — « mi gò ’na sé che deboto moro. > — I 
varda per de quà, i varda per de là, e no i trova aqua 
in nessun logo. Co’ xè da là un poco, in fondi in fon- 
di i vede ’na fontana ; i se avissina a sta fontana e 
là ghe giera scrito : chi beve de sta aqua deventarà 

un lizzar in (1). E la el dise : — < che deventa un 
bizzarin o che mora da la se’, mi bevo : deventarò un 
bizzaria. » — El ga bevudo e el xè deventàun biz- 
zarin. Alora so sorela s’ à cavà la cordela che la ga- 
veva in t' i cavei, la ga ligà sto bizzarin per el colo, 
e per tuto dove che 1* andava eia la se compagnava 
anca sto bizzarin. Infati la camma, la camma co sto 
bizzarin e la vede un giardin ; la va dreuto in sto 
giardin, la vede un marmo, e la se senta là co ’l so 
bizzarin arente. Là la se mete a sonar la cbitera. 
Yien al balcon el re, e el dise: — « ab, che bela 
giovine che xè sentada là, che sona la chitera ! » — 
El gbe dise ai so servitori : — « andò dabasso, an- 
déla a clamar; diseghe che la vegna quà de suzo da 
mi. » — Sta giovine, che la sente che el re la ciama, 
ghe vien ’na paura, ’na paura che mai. — « Cossa, 
la dise, che vogia mai el re da mi ?» — Basta ! la 
va tuta tremante. El ghe dimanda chi che la xè e 
cossa che la fava là. Eia ghe dise che la xò ’na gio- 
vine restada sola, senza genitori ; che no la gà nes- 
sun a sto mondo, e che la se tien quel bizzarin per 
so compagnia, e che cussi la vive al mondo. E elo 
ghe dise che se li ghe dasse parola de far dò putei, 
un mas’eio e ’na femena, una co la stela d’ oro in 
fronte, e st’ altro co la stela d’ arzento in peto, lu el 
la sposa ; e eia ghe dise de sì. Alora elo el la gà spo- 
sada, e el 1’ à vestida da regina, e i xè restai là. 

Co’x'e da là a tre o quatro mesi, cussi (1), bisogna che 
el re vaga a la guera. El ghe racomanda tanto sta 
sposa a la so marna, che la giera insinta ; e elo ghe 



(1) Agnellino — .(2) Usato per all'incirca. 

toca partir. Alora sta giovane resta co la so marna. 
Da là un poco de tempo, la vecia dise a la sposa: — 
« Gaveu mai visto la galla (1) che gà mio fio in mar ? 
E1 gà el pesse can; ve compagnarò a vedarla. » — 
« Sì, la ga dito la sposa, vignarò a vedarla. » — Sta 
giovine zà la se imaginava che la ghe volesse far 
qualche tradimento. Infati la va. Sta vecia la fa me- 
tar un ponte, per passar in mar, de una tola più mar- 
za che ghe fusse. La veste sta giovine tuta' de bianco*' 
la ghe mola tuti ’i cavei zò per le spale, e po’ la la 
fa andar su per sto ponte. Co’ la xè a meza via, sto 
ponte se scavezza e la va in mar, e la va in boca del 
pesse can. Va a casa sta vecia, e la ghe scrive a so 
fio che so mugier la ga partono e che la ga fato dò 
cani : dunque cossa che la gà da far de eia, che morte 
la gà da dar per aver avudo un simile disoaor nel 
so palazzo. Alora elo ghe scrive che la la lassa là, e 
che la la lassa star in fin che el vien lu, che pò el 
pensarà In quel che el gà da far, che zà el xò mu- 
nente per vegnir. Alora va sta vecia, la core, la cla- 
ma la servitù, e la ghe dise che subito i meta suzo 
’na caldiera de aqua e che i la fazza bogier, e che 
subito i mazza quel bizzarin e che i lo broa, chè no 
la voi più quela bestia in casa. Sto bizzarin l’ à sentio 
tuto, perchè no ’l giera un bizzarin ma ’na creatura, 
e el giera fadà; l’ à sentio de so sorela, e 1’ à sentio 
che el ga da andar a la morte anca elo. E elo el fava 
tuto el giorno un lemento, e el disev i : 

— « Soreleta mia cara ! 

L’ aqua se scalda, 



(1) Galera, nave. 

I cortelini se gua (1) 

Per mazzar el to caro fradeìeto. » — 

E eia ghe diseva : 

— « Fradeìeto mio caro ! 

Son grossa in nove mesi, 

Son coverta co i cavei, 

So’ in boca del pesse can : 

No te posso agiutar. » — 

Tati i servitori sentiva sto lemento e i gh dito : 

— « tardessimo (2) co sti aqua; quà gà da e3sar 
qualche tradimento ! » — Yien da basso la vecia tuta 
rabiosa, perchè a momenti capitava el re, e la dise : 

— « gnaneora xè calda sta aqua ? destrigheve ! massè 
quela bestia. » — « A momenti la bogie » — dise i 
servitori. El torca a dir el lizzarin: 

— « Soreleta mia cara'! 

L’aqua se scalda, 

I corte-lini so gua 

Per mazzar el to caro fradeìeto. » — 

E so sorela gho risponde : 

— « Fraleleto mio caro I 
Son grossa in nove mesi, 

Son coverta coi cavei, 

So’ in bocca del pesse can : 

No te posso agiutar. » — 



(1) Si affilano, aguzzano. — (2) Tardona se, tardiamoci. 

I servitori i sente ancora e i intardiga ; e intanto 
capita el re. Va incontra la mare, e la glie dise : — 
« cossa te par de quela bruta barona ? la ga fato dò 
cani : figureve, gente che va per le strade ! mogio de 
cussi no se podeva aspetar !» — E lu el ghe dise : 

— « cossa àia fato de eia ?» — « La gò fata morir, 
mi. » — E in sto mentre el re el sente el bizzarin 
che el dise : 

— « Soreleta mia cara ! 

L’ aqua se scalda, 

I cortelini se gua 

Per mazzar el to caro fradeleto. » — 

E eia che ghe risponde: 

— « Fradeleto mio caro ! 

Son grossa in nove mesi, 

Son coverta co i cavei, 

So’ in boca del pesse can: 

No te posso agiutar. » — 

Dise el re : — « cossa xè sta roba che sento ? » 

— Dise el magiordomo: — « xè dò giorni che sem- 
pre sentirne sto lomento. » — < Basta cussi ! » — 
dise el re. E el ciapa la vecia e el la sera su le 
so camare ; e pò el ciama tuli i so servitori, e el va 
in mar, e el fa che i ciapa el pesse can. In fati i lo 
ciapa e i lo volta co la boca per in zò, e vien fora 
sta giovine tuta vestia de bianco, co i cavei zò per le 
spale, e co tanto de corpo. I la ciapa e i la mete in 
leto, e i ghe dà un poco de ristoro per farla areve- 
gnir. E là i ghe domanda come che la xè stala. Al- 
lora eia la ghe dise che apena che el xè andà via 

elo, so mare gà dito che la vaga vedar la galla; là 
la l’à fata passar per un ponte che el giera marzo. 
Co’ la xè stada a meza via, s’à seavezà el ponte e la 
xè andada in mar, e la xè andada in boca del pesse 
can. — « Mi, la dise, mi no so' morta, parche quel 
che magnava el pesse, magnava anca mi. » — E la 
dise : — « quel bizzarin che xè là, no el xè un biz- 
zarin, ma el xè mio fradelo ; e el xè cussi perchè l’è 
stà fadà. » — El re gà mandà a ciamar ’na fada, e 
el gà fato deliberar sto so fradelo ; e là xè vegnuo 
fora el pih bel giovine che se podesse vedar co oci. In- 
tanto ghe vien mal da partorir a sta giovine, e la fa 
i do più bei bambini che se podesse vedar: un ma- 
s’cio e ’na femena ; la femena co ’na stela d’ oro in 
fronte, e el mas’cio co ’na stela d’arzento in peto. In- 
tanto i governa sta giovane, i la tira fora del parto, 
e dopo, quando la xè stada ben, el re gà dimandà 
che morte la voi che el ghe daga a sta vecia. E eia 
ghe dise che el toga dodese barili de pegola, e che la sia 
brusada in mezo a la piazza. Là i veste tuto el pa- 
lazzo de negro e i brusa la vecia. Dopo i gà rinovà le 
nozze, e i xè stai in bona pase e carità come i lovi (1): 

Longa la tua, 

Curta la mia ; 

Conta la tua, 

Chè h mia xè finìa. 



(1) Lupi 

III. — EL DIAVOLO. 

’Na volta ghe giera mario e muger, e i gaveva tre 
fie, tute da maridar, e i fava i lavande ri. Infati un 
giorno passa de là un signor ; e sto signor el se ina- 
mora de la portela più grantla. El va da i so genitori 
e el ghe domanda se i xè contenti de dargliela per 
sposa. Lori i vede che el xè un bel signor, e i gho 
dise de sì. E là el la sposa, e pò el se la porta via. 
E el se la porta su un più bel palazzo che se possa 
vedar co oci. Co’ el xè là, lu el ghe dà le ciavc d e 
tato e de tute quante le camare ; ma el ghe dise : 
— « va per tuto in dove che ti voi, ma in quela 
camara che xè là, no star mai andar : si no, guai 
per ti. » — E el ghe dà ’na bela rosa fresca, chè 
la se la meta in testa, e pò el c’apa su e el va via. 
Questa qua giera curiosa de saver cossa ghe giera 
drento in quela camara, che elo no voleva che 1’ an- 
dasse. La và e la verze sta camara, e la vede che 
drento ghe xè tante anime tute sul fogo, e la vede 
che el xè l’ inferno : — « ah, povareta mi, cossa gogio 
lato ! Sicuro, el me mete anca mi quà drento. » — 
Là, la se randa in testa la rosa, e la vede che la xè 
fiapa. Intanto el vien a casa elo e el ghe dise : — 
« bondì 1 » — , el vede che la rosa xè fiapa e el se 
n incorze che la xè stada in quela camara ; e el ghe 
dise : — « xestu stada in quela camara che t’ ò. dito 
che no ti ghe vadi ?» — E eia ghe dise : — « mi no ! 
Co’ ti m’ à dito che no ghe vaga, mi no ghe so’ an- 
dana. * — « Ben, vien con mi, che te acompagna- 
rò mi adesso a vederla. » — Alora questo quà el 

verze la camara, e ’l la buta drento anca eia. Adesso 
el sera la porta, e ’l ciapa suzo e el va da so mare ; 
e là el ghe dise che a la so fia ghe xè vegnuo tanto 
mal, e tanto mal che la xè morta. E pi) el ghe dise 
che la ghe daga la mezana; e so mare ghe la dà. 
Alora lu el se la compagna a casa, el ghe dà le 
ciave de tato, e el ghe dise che no la stiga verzar 
quela camara, e che la vaga in dove che la voi, ma 
che là no la ghe staga andar. El ghe dà ’na rosa 
fresca e ‘1 ciapa suzo e ’l va via. Curiosa anca questa, 
la voi andar a vedar cossa che ghe xè in sta camara, 
La verze la camara e la va drento, e la vede tante 
anime sul fogo e tante anime, e pò so sorela. E so 
sorela ghe dise: — « ah sorela mia ! per carità, sorela 
mia! cossa xestu vegnua a far quà? quel che el gà 
fato de mi, el farà anca de ti. » — « Ah, povareta mi, 
la dise, cossa gòi mai fato ! anca mi de sicuro el me 
mete quà. » — E la sera la porta e la scampa via. 
Intanto el capita elo, e el vede che la rosa xè fiapa, 
e el se n’ incorze che zà la xè stada là. — « Xestu 
stada, el dise elo, in quela camara che t’ ò dito che 
no ti vadi ? * — E eia ghe dise de no. Alora el ghe 
dise : — « ben, te compagnarò mi a vedarla. > — 
El va, el verze la porta, el la ciapa e ’l la buta drento 
anca eia. E dopo el va da so mare, e el ghe dise che 
ghe xè vegnuo tanto mal, tanto mal, che no ’l sa 
come che la sia, ma che la ghe xè morta anoa quela. 
Donca che la ghe daga anca st’ altra. La ghe la dà, 
e lu el se la porta via anca quela. Co' ’l xè a casa, 
el ghe consegna le ciave istesso, e el ghe dise che la 
vaga per tuto dove che la voi, ma che la se ricorda 
ben de no andar in quela camara; e el ghe dà ’na 

Puntola II. 

rosa fresca, e pò el ciapa suzo e ’l va via. La dise 
eia : — « aspeta mi ! » — La ciapa la rosa e la la 
mete in fresca, e pò la va a verzar sta camara, e 
la vede so sorele e tante altre anime in mezo al 
fogo. — « Ah, le ghe dise, per carità, sorela, 
che el te buta anca ti, sa, quà ! > — E eia ghe dise : 

— « gnente, gnente ! no ste aver passion vualtre, e 
lassò far a mi. » — La sera la camara, la va a tor la 
rosa bela e fresca, o la se la mete in testa. E intan- 
to el capita elo, e el ghe dise: — « oh, bondi. » — « E 
eia ghe dise : — « bondì. » — E lu el vede che la rosa 
xè fresca, e el dise: — «no la ghe xèstada, no. » — 
E pò el dise : — « sestu stada in quela camara, che 
t’ ò dito che no ti vadi ? » — «No, la di3e, mi no 
so' stada in nissun logo : mi no so’ minga curiosa. » 

— E lu el dise : — « ben, brava ! adesso te vogio 
tinto ben. » — « Ben, senti, vecio (1) (dise eia), bi- 
sogna che pensemo de dar un poca de roba a lavar, 
perche quà ghe xè tuto sporco. Doman de matina te 
metarò tuta sta roba in t’ un casson, e ti te la por- 
tarà a casa de mia mare, che la la lava. » — La speta 
che el vaga fora de casa, e la mete un poca de roba 
sporca in t’ un casson ; e pò la va a tor una de le 
so sorele, la prima, e la la mete drento in sto casson, 
e dopo la ghe mete dei soldi, e la dise a so sorela: — 
« ricordite, co’ ti xè per strado, se ti senti che el cala 
per vardar, dighe: tarda che te vedo , eh'» — e la 
sera la cassa, e la la lassa là fin che el vien. Intanto 
el capita elo, e la ghe dise : — « da bravo, tol 
su quela cassa, e portigliela a mia mare. Ma varda 



(1) l’snto qui per vezzeggiativo. 

ben de' no vardar, sastn, perchè se ti vardi, mi te 
vedo. » — E lu el tol su sta cassa in spala: — « oli, 
che peso, el dise, che gà sta cassa ! » — Oh, fign- 
rite, dise eia: xè tanto tempo che no se lava, e ghe 
giera tanta roba sporca ! Co’el xè per strada : — « che 
peso che gii sta cassa! Deboto, el dise, vorì a] var- 
dar cossa che ghe xè drente. » — El se mete per 
calar sta cassa e el sente a dir : tarda che te vedo, 
eh ! — - « Ah, el dise, la me vede ; no no, no loco. » — 
E el core, el core, e el va a casa da so mare, e el 
bate : — « corè, vegnì a tor sta cossa de roba sporca, 
che so’ straco che no ghe ne posso più. Vardè che ve 1 1 
meto quà. » — « Sì, sì, dise la mare, metela là.» — E lu 
el la pusa là in’intrada, e el ciapa suzo e pè el va via. 
E el va a cosa : — « mugier mia, dove xe3tu ? » — 
« So’ quà, la dise ; astu porta la roba, astu vardà 
cossa che ghe giera drento ?» — « Mi no ! » — « Oh, 
bravo ! » — Adesso i stà queti un poco de tempo, e 
pò eia ghe dise : — « ghe xè del’ altra roba sporca, e 
bisogna che ti vadi a portarghe a mia mare aaca que- 
sta. » — « Sì, vecia mia, preparila che diman de 
matina and arò a portargliela anca questa. » — La 
prepara la c;:ssa, la ghe mete drento un poca de roba 
e dei altri soldi, e st’ altra so sorela. E co’ xè a la 
matina la diso : — « tol su sta cassa, ma ricordite 
ben de no vardar, sastu, parchè, si no, mi te velo. » 
— Eltol suzo sta cassa, e el va via. Co’ el xè per stra- 
da, el dise : — « oh che peso ! ma che peso che gà sta 
cassa ! mi adesso vardo cossa che ghe xè drento. » — 
E el se mete per calar, e el sente che la dise : tarda 
che te vedo , eh! — « Oh ! infati, el dise, la me vede, e 
mi no posso vardar. » — E el tol su e el va via. 

Camina e camma, el riva a la porta de so mare : 
— « ciapè, el dise, sta cassa, che so’ stvaco che no ghe 
ne posso più. Preparò tuta sta roba, che ghe n’ ò de 
T altra ; preparela tuta, che pò la vegnarò a tor. » — 
« Ben, ben, » — dise la mare. Infati el va a casa: — 
« mugier mia, dove xestu? » — « So’quà, la dise ; astu 
portò la roba ?» — « Si. » — « Astu vardà ?» — « 
Mi no ! » — « Là ghe ne xè un altra poca, e pò basta, 
chè dopo, ti andarà a torlo tuta in t’ uua volta. » — 
« Sì sì, el dise, mugier mia: parécila, che andarò a 
portarla. » — « Ben, varda che te la prepararò tuta 
drento in cassa; e ti no star vegnir a disturbarme ; 
lassiine queta parch'e togo 1’ ogio, che stago tanto 
poco ben che mai. Ti catarà là pronta la cassa, ti 
la torà su ia spala e ti andarà via; ma basta che no 
ti vard ; , parche, se ti vardarà, se anca mi gò mal, 
te vedo, parchè gò un balcon là in solita, e va- 
go sul balcon, e fazzo la tira a vedar se ti var- 
*ii. * — « No, vocia mia; stà tranquila, che no 
vardo : no gò vardà gnanca su st’ altre, no vardarò 
gnanca su questa. » — El ciapa suzo e el va via. 
Alora eia la fa una bela piàvola (1) granda, e la la 
mete in leto con un fazzoletto in testa 5 la la cover- 
se ben, e la la lassa là. Intanto la tol dei boni sol • 
di e de la bona biancaria, e pò dopo la se mete dren- 
to in cassa anca eia, e la se sera. Intanto vien a 
casa el diavolo, el va a pian - pianin in camara ; 
el varda in leto, el la vede che la xè là tubi cover- 
ta, e el dise : — « oh beuedeta Ino te svegio, no ! 
te lasso queta! adesso vago a portar via la cassa. * 



(1) Bambola. 

— E1 tol suzo la cassa, e : — « corpo de Baco, coesa 
che la pesa ! la pesa più de st’altre !» — E el se la 
mete in spala, e camina se ti sa cominar. Co’ el xè 
a meza strada, el se mete per calar sta cassa, e el 
sente a dir: Varila che te vedo, ehi — « Oli be- 
nedeta ! el dise, anca se la xè malada, l’ istesso 
la me vele. » — El va a casa da so mare : — 
« ciapè, el disa , preparè tuta sta roba, che pò la 
vignarò a tor la tuta, perchè bisogna che vaga via su- 
bito, che gò mia mugier che la stù poco ben. » - 

— « Per cariti, dise so mare, che no la mora come 
xè morte st' altre. » — « Eh, no, no ! vago subito 
a vedarla. » — E el va a casa, e el va ne la cama- 
ra a pian-pianin, e pò el va al leto, e el dise : — 
« mugier mia, come stistu ? Ah ! no la me rispon- 
de !.. . Povareta ! . . che la sia morta ?.. » — E 
el fa per desccvérzarla, e el vele che la xè ’na pi£- 
vola de strazze. — « Ah, maledeta ! la me l’ ù fata... 
Oh, pavareto mi ! cossa gogio da far mi adesso ?» — 
El va a vedar in te la camara se gbe xè st’ altre 
dò, e el vede che no gbe xè gnanca quele. El diavo- 
lo se dispera; ghe vien ’na forte passion, e el xè 
morto da la bile. Cussi se dise che le done le ghe l’ à 
fata anca al diavolo. 



IV. - ’NA GIORNATA DE SAGRA. 

’Na volta ghe giera mario e mugier, e ’l mario el 
fava el barcariol. Giera giòrnata de sagra, e sto 
barcariol el se pensa de comprar un capon, e el lo 

porta a casi, e el (lise : — « varda, rnugier, che ancuo 
xè sagra : vogio che demo ’na bona magnada ; cusfni- 
lo pulito, chè gà da vegnir mio compare Toni a 
di3nar ; anzi T à dito eh’ el portarti ’na torta. » — 
« Ben, la dise, a lesso lo preparali) subit). » — 
La lo nota (1), la lo lava, la lo mete suz), e la 
dise : — « intanto eh’ el leva el bogio, sento che 
sona ’na messa, e vago a messa. » — La tol suzo, 
sta dona, la sera la porti «le la cu >ina, e la lassa 
drento el can e ’1 gato. La giera apena fora de la 
porta che el can va sul fogher, e ’1 seute che gli’ è 
un lon odor, e ’1 dise : — « oh che bon odor ! » — 
E el ciama anca ’1 gato, e ’l ghe disse : — « ciò 
gato ? vieu quà anca ti ; senti che bon o.lor che ghe 
xè! varda ti se ti poi co le to zate bntar zò el co- 
vercio ...» — El gato el va, el sgrafa, el sgrafa, e zò 
el covercio. — « Adesso, dise el can, varda se co 
le to ongie ti lo poi brancar . » — Alora ’1 gato el 
ciapa sto capon, e ’1 lo strassina in mezo d3 la cu- 
sina. El can el dise: — « magne'moghene mezzo? » — 
El gato el dise : — < magne'molo tuto ! » — Là, 
magna ti che magnarò anca mi, i lo magna tuto, e 
i se sgionfa tuti-dò come porcili. Quando che i lo gà 
magna, i dise : — « oh povareti nua’tri ! Cos3A fa- 
remo adesso co’ vien la parona ? la ne copa de sicu- 
ro luti dò. » — Infati i core tati dò per la casa ; 
cori de quà, cori de là, no i sa dove scondarse. I va 
per scondarse soto el leto : — - « no, i dise, perchè 
la ne vede. » — I va soto el sofà, gnanca ; i va 
soto el comò, gnanca là : — « parchè, i dise, la ne 



(1) Lo pulisce dalie interiora. 

vede. » — Alora el gato el varda in alto, e soto i 
travi el vede hia scarpìa (1) ; el tra un salto, e '1 
va in sta scarpìa. El can lo varda, e ’l ghe dise *• 
— « marcia, mato ! se te vede là, parche ti gà tuta 
la eoa fora ; vien zò de là, vien zò. » — « No posso, 
no posso, che so’ tacà. » — « Aspeta, che vegnarò 
mi a cavarte. » — El trà un salto per ciaparlo per la 
eoa e per trarlo zozo, e invesse el resta tacà anca 
elo a la eoa del gato. El fa .tanti sforzi per de- 
stacarse, ma no 1 poi, e ghe toca restar tacà. 

Intanto sta parona no la speta gnanca eh’ el prete 
finis3a la messa, che la core subito a casa. La core, ia 
verze li porti e li va per spiumar li pignata, e li 
vede che no ghe xè più el capon, e là in mezo li 
cusina la vede tuti i ossi rosegai. — « Ah povareta 
mi ! el can e ’l gato in’ à magnà el capon. Ad. j S30 
mi, adesso ve copo tuti do. » — E la til un bastoo, 
e pò la va a vedar se la li trova. Varda de quà, varda 
do là, no la li trova in nissun logo. Ehi, disparada, 
la torna ancora in cusina, e gnanca là no la li tro- 
va. — « Dove diavolo s' dii cazzà (2) ?» — E li alza 
i oci in alto, e la vede che i xè tacai tuti dò solo i 
travi. Ah, se’ là? adesso, adesso; aspetè mi! » -• 
La monta su ’na tola (3), e la va per scassinarli 
zozo, e la resta tacada ala eoa del can. La fa per 
destacarse, ma no la poi. 

Bate a la porta so in ario : — « ciò, verzi ! » — 
« No posso, no, chè so’ tacada. » — « Destnghke 
verzi; dove diavolo xestu taca.ta? » — « No posso, 
te digo. » — « Deboto xè mezodì ; verzi. » — « No 



(1) Ragnatela. — (2) Si sono nascosti! — (3) Tavola da pranzo. 

posso, che so’ tacada. » — < Ma dove xestu tacida ? » 

— « A la eoa del can. * — « Adesso mi te darò la 
eoa del can, bruta mata! » — E1 dà dò o tre peàe (1) 
a la porta, e ’1 la buta zò. Pò el va in cusina, e ’1 
vede gato, can e parona tuti tacai. - « Ab, boi de 
cani, Sfe’tuti tacai? aspetè mi, a lesso, che ve desta- 
carò. » — E ’l va per destacarli, e ’l se taca anca 
elo. Vien el compare Toni, e ’l bate la porta: — 
« compare ? Verzi, che gò quà la tolda. » — « No 
posso, compare, che so’ tacà. » — « In malorsega ! 
A sta ora ti xè tacà ? Ti sa che gò da vegnir mi, e 
ti te tachi? Audemo ; destachite, e vien a verzar. » 

— E lu el ghe torna a dir : — « no posso vegnirte a 
verzar, che so’ tacà. > — Infati sto compare el se 
stufa, el bnta zò la porta, el va in cusina, e ’l vede 
tute ste anime tacae, e ridi se ti sa ridar, e ’l diae : 

— « aspetè, aspet'e mi, che adesso ve destacarò. » — 
E ’l dà un gran tiron ; se destaca la eoa del gato ; 
el gato va in boca al can, el can va in boca de la 
parona, la parona la va in boca de so mario, el ma- 
rio va in boca del compare, e ’l compare el va in 
boca dei mincioni che m’ à ascoltà. 



V. - LE DODESE DONZELE GRAVIE. 

*Na volti ghe gieri un sartor, e ’l gaveva tre fie. 
De fazza ai so balconi stava el re. Per Diana, che 
sto re el se inamora de la più picola. No ’1 saveva 
come far per parlar co sta tosa, parchò eia, co la b 



(1) Calci. 

vedeva, la scampava sempre via. Cossa se peliselo 
sto re ? Un giorno el se pensa de ciamar so pare, e 
’l gbe diso: — « senti, bon omo, mi sò che se’tan- 
to un bravo omo ; vogio che me fè un vestito de 
fero. » — E lu el ghe dise: — « Sacra Maestà Re, 
come vorlo che fazza a far un vestito de fero ? » — 
« Ma tant’ è ! vogio eh’ el sia fato, altrimenti anda- 
ri a la morte. » — « Ben, » — el dise ; e ’l ciapa suzo, 
e ’l va casa tuto apassionà. El gaveva a casa un 
caregon (1), e quando el gaveva pensieri el se sen- 
tavi là. Va so fia grandi ne la camara, e la ghe 
dise: — « che pensieri gastu, che ti x'e sentà sul 
caregon ?» — « Oh, va via, ch'e zà ti no ti me poi 
agiutar. » — Va la mezana, e la ghe dise : — « cossa 
gastu, papà, che te vedo cussi apassionà ? contime 
quel che ti gà !» — E lu el ghe dise : — « va via, 
chè zà gnanca ti no ti me poi agiutar. » — Ya la 
picola, e la ghe dimanda: — « cossa gastu, papà, 
che ti xè cussi apassionà? Vogio che ti me dighi. * 
— E lu el ghe dise : — « ti savarà eh’ el re m* à 
ciamà, e ’l voi che ghe fazza un vestito de fero. 
Come vustu (2) che fazza? De la roba ghe ne cata- 
rave, ma no gè nè forfè (3), nè ago, nè disiai. * — 
« Oh ben ! dise eia, co’ no ti gà altro che questo, 
aspeta mi. Senti, la dise: va dal re, e dighe che de 
la roba ti ghe n’ à catà, e elo eh’ el te procura la 
forfè per tagiarla, 1’ ago per cusarla, e anca el disiai, 
perchè de ste robe no ghe ne xè. » — El ciapa su, 
el va dal re, e ’l ghe dise che roba ghe ne xè, ma 
eh’ el ghe procura la forfè, l’ ago e ’l disiai, parchè 



(1) Seggiolone. — (2) Vuoi. — (3) Forbici. 

de ste robe lu no 1 ghe ne trova. E1 re s’ à incorto 
che giera la fia che ghe sugeriva cussi, e ’l ghe dise : 
— « bravo, bon omo, bravo !» — E pò el dise : — 
« mi gò un pranzo de vintiquatro persone : vogio che 
me fè ’na pietanza, che, quando che ghe ne magno 
un tocheto, diga : ohimè !» — « Ben, el dise el 
sartor, ben, ben. » — El ciapa suzo e ’ 1 va via. 
El va a casa, e ’l va a sentirse sul so solito caregon 
dei pensieri. Ya so fia granda, e la ghe diso : — 
« cos3a gastu, papà, che ti xè sentà sul caregon dei 
pensieri ?» — E lu el dise : — « va via, parchè 
zà ti no ti me poi agiutar. » — Va la me zana, e la 
dise : — « cossa gastu, papà, che ti xè sentà sul 
caregon? * — « Va via, chè zà gnanca ti no ti me 
poi agiutar. » — Va la picola : — « cossa gastu de 
novo ? vorlo ancora qualcossa altro ?» — « Ti sa- 
varà, el dise, che el re ga un pranzo de vintiquatro 
parsone, e ’1 voi che ghe fazza ’na pietanza, che, co’ 
’1 la magna, el diga : ohimè !» — « Oh ! co’ no ti 
gà altro che ste buzare, quà, aspeta mi. Va a tor 
vintiquatro marostegane (l), e quarantaoto aghi da- 
maschi n ( 2 ), e portime quà a mi sta roba. » — El 
va, el erompa ste marostegane e sti aghi damoschin, 
e ’1 ghe porta ste robe. Cossa fala eia ? ogni una 
do ste marostegane, la ghe mete drento dò aghi da- 
masehin. E pò la dise: — « ciapa; va là, e por- 
tighe sta pietanza. » — E lu el va e ’l dise : — « eco, 
Sacra Maestà Be, eco la pietanza.» — E lu, el re, 
el dise : — « oh bravo, bravo, bon omo ! questa xè 
pietanza che me piase. » — E ’l ghe ne magna una 



(1) Ciliege di Marostica. — (2) Piccoli aghi con pomoletto. 

subito, e '1 se strangola. — « Agiuto, agiuto ! per 
carità . . . presto, presto . . . servitori, camarieri ; andò 
a ciamar i dotori, i professori, che i vegaa quà, ehè 
mi moro. » — Là presto i vien, i lo visita e i gli e 
dà un gomitorio ; e lu buta fora sta morostegana, e 
alora el stà ben. — « Adesso sentì, bon omo : mi 
vogio che me trovò dodese donzele che no le gabia 
più de tredes’ ani l’ una, e che le sia tute dodese 
gravie. » — « Ah ! ma come vorlo che fazza a tro- 
var dodese donzele tute quanta gravie de tredese 
ani ? » — E lu el ghe dise : — « ma taut’ è ! biso- 
gna che me le trovò, si no. andare a la morte. * — 
El ciapa suzo, el sartor, el va a casa, e ’l va a sen- 
tarse sul caregon dei pensieri. Ya la fia gran la, e 
lu el ghe dise : — « va là, va là, che zà ti no ti me 
poi agiutar. » — Va la mezana. e el ghe dise stes- 
so che zà eia no la lo poi agiutar. Va la picola : — 
« cossi gastu, papà (la dise), che te vedo ancora in 
caregon ? questo xè segno che ti gà qualche pensier. » 

— « Ah, se ti savessi ! se ti savessi ossa eh’ el s’à 
pensa adesso ! El voi che ghe porti doJese donzele, 
che no le gabia più de tredes’ ani l’ una, e che le 
sia tute dodese gravie. » — «Oh ! co’ no ti gà altro ! 
aspeta mi. » — E pò la dise : — « tre semo nualtre, 
altre nove ghe no catarò de scuola che fa dodese. » 

— La va a tor ste so amighe, la le porta a casa 
tute dodese, la le veste de bianco, la ghe fa la pan- 
za postizza co un cussin per omo , la ghe fa i peti 
àio le strazze, e le va tute dodese dal re. — « Eco, 
dise el sartor, eco, Sacra Maestà Ee, le dodese Jon- 
sele tute dodese gravie. » — E lu, el re, el varda 
ste donzele, e là el ghe dise : — « oh 1 ma brave, 

ma brave ! > — E el le fa sentar tute dodeae, el 
ciama el cogo e i servitori, e ’l ghe dise che le se 
ordina quel che le voi da merenda. Chi se ordina 
zavagion (1), chi ciocolata col marzapan, chi se 
ordina ’na cos9a, chi n’ altra. — « E ti, cara, (dise 
el re a una de ste donzele che no la gaveva ordinà 
gnente), ordina pur quel cbe te piase, e quel che ti 
voi. » — Mi, la dise eia, vogio un pan de butiro rostìo 
su la graela (2). » — Va el cogo, e ’l mete suzo un 
pan de butiro su la graela, ma sto pan el se desco- 
la. E pò el ghe ne mete un altro, e se descola anca 
quelo. El gbe ne mete un altro, che fa tre, e el se 
descola anca quelo. Alora el cogo va dal re, e ’l ghe 
dise : — « Sacra Maesà Re, no xè possibole de ro- 
stir su la graela un pan de butiro : ghe n’ ò messo 
tre, e tuti tre s’à descolà. Che la ordina qualche 
altra cossa con pasta, parche el botiro no x'e possi- 
bole, che el se descola. » — « Astu sentio, mia cara? 
dise el re ; xè impossibole cara de rostir un pan de 
butiro su la graela. » — « Ben ! la dise eia, come che 
xè impossibole de rostir un pan de butiro su la graela, e 
cussi xè impossibole de trovar dodese donzele gravie de 
tredes’ ani 1’ una. * — E là, le ciapa ste panze e ste 
tete, e le ghe pesta tuto sul muso al re, e le ghe 
fa un muso sgionfo, sgionfo che mai. E cussi le gh’à 
fato andar via la vogia de ciamar el sartor, nè de 
voler le donzele gravie, e nè più nissun. 



(1) Zabaglione. — f2) Graticola. 

VI. — BASTIANELO. 

’Na volta gli© giera mavìo e muger, e i gaveva un 
fio. Sto fio el xè vegnuo grando, e un giorno el ghe 
elise a so mare r — « ti savarà, mare, che me vogio 
maridar. » — « Ben, inaridite ! e chi vustu tor ? * — 
E lu el ghe di3e : — « vogio tor la fu de 1’ ortolan.» 

— « Si, la dise ; la xè ’na bona tosa : torla pur, che 
mi so’ contenta. » — Infati el va, el fa domandar sta 
tosa, e i so genitori i ghe la dà. E là, i se marida e 
i fa le nozze. Co’ i xè a metà del pranzo , i resta 
senza vin. El sposo dise : — « no ghe xè più vin ! » 

— Risponde la sposa, per farse vedar che la xè ’na 
brava dona de casa : — « Adesso mi andarò a trarlo. » 

— E la tol suzo i bossoni, e la va in caneva, Co’ 
la xè in caneva, la verze la spina, e la se mete a 
pensar, e la dise : — « se mi restasse gravia, e che 
fassesse un fio, e che sto fio i ghe metesse nome 
Bastianelo, e che sto Ba3t ! anelo me morisse, oh che 
dolor sarave mai el mio ! oh che dolor sarave el 
mio !» — E là, la se mete a pianzar e pianzar ; e 
intanto el vin andava per la caneva. 

I vede che sta sposa no la vien mai avanti, e 
alora dise la mare : — « vogio andar a vedar mi, 
adesso, cossa che xè. » — La va sta mare in caneva, 
e la vede la sposa col bosson in man che la pianze, 
e la vede che el vin va per tuta la caneva : — « cossa 
gastu, la dise, che ti pianzi ?» — « Ah, mare mia ! 
pensava: se restasse gravia e che fassesse un fio, e 
che sto fio i ghe metesse nome Bastianelo, e che sto 
Bastianelo me morisse, oh, che dolor sarave mai el 

mio ! oh, che dolor sarave ’l mio !» — E anca la 
mare la se mete a pianzar, e piauzar, e pianzar. E 
intanto el vin andava zò per la caneva. 

La zente che giera a tola no vede che nissun vien 
avanti co sto vin, e el pare del sposo el dise : — 
« adesso andari* mi a vedar cossa che xè : sicuro 
che ghe xè vegnuo mal a la sposa. > — E el tol 
suzo e el va, e el vede che ghe xè tuta la caneva 
piena de vin, e el vede che ghe xè la mare e la sposa 
che pianze. — « Cosm, gaveu, el dise, ve x'e vegnuo 
mal ?» — No, dise la sposa ; ma penso che se 
restasse gravia e che fasse (1) un fio, e che sto fio 
i ghe metesse nome Bastianelo, e che sto Bistia- 
nelo me morisse : oh, che dolor sarave mai el mio ! 
oh, che dolor sarave el mio !» — E anca elo el se me- 
te a pianzar, e i pianze tati tre. E intanto el vin 
andava per la caneva. 

El sposo, che el vede che no vien nissun avanti, 
nè la sposa, nè la mare, nè el pare, el dise : — 
c adesso mi andarò a vedar cossa che ghe xè, che 
nessun no vien più avanti. . . * — El va in caneva e 
el vede che tuto el vin va per la caneva. Presto el 
va e el stropa h bota, e pò el dise: — « cossa ga- 
veu, che tati pianzè, e che gavè lassù andar tuto el 
vin per la caneva ?» — Alora la sposa ghe dise : — 

« penso che se restasse gravia, e che fasse un fio, e 
che sto fio i ghe metesse nome Bastianelo, e che sto 
Bostianelo me morisse ; oh, che dolor sarave mai el 
mio ! oh, che dolor sarave el mio ! » — Alora el 
sposo ghe dise : — « bruti mati, per tuto questo 



(1) Fassesse, facessi. 

pianzè ?.. e lasse andar tuto el- vin per la caneva ? . . 
No gavè altro da pensar ?.. No sarà mai dito vero 
che staga co ti !.. . Andari) via per el mondo, e fi- 
namente che no gavarò trovà tre mati pezo de ti, 
no vignarò più a casa. » — El ciapa suzo, el se fa 
far ’na pinza (1), el se tol snzo ’na fiasca de vin, 
un salà e un poca de biancheria, el se fa un bel fa- 
goto, el se lo impira in t’ un bastou, el se lo mete 
in spala, e ’l ciapa su e via de longo. Camina e ca- 
mma se ti sa caminar, e no ’l trova nissun mato. 
El giera stufo e straco, e el dise : — « deboto torno in- 
drio, parchè zà vedo che no trovo nissun mato più 
de mia mugier. » — El giera là eh’ el pensava, 
no ’l saveva qual’ a far : se andar avanti o tornar 
indrio. -- « Oh, el dise, xè mogio che prova andar 
avanti un altro toco, » — Infati el va avanti, e da 
là un poco el vede un omo in maneghe de camisa 
che el giera al pozzo, e che el giera suà (2) e negà. 
El ghe dise : — « cossa feu, paron, che se’ cussi suà 
e negà ?» — « Oh lasseme star, el dise, che so’ quà 
che x'e tanto che trago aqua per impenir sto maste- 
lo, e no posso impenirlo. » — E lu el ghe dise : — « co 
cossa treu l’ aqua ?» — « Co sto tamiso (3), el dise, 
la trago. » — « Oh, cossa ve penseu, co quel tami- 
so là de trar 1’ aqua ? . . aspet'e mi ! » — El va in 
t’ una casa a vissin, el se fa imprestar un secio el va 
al pozzo e el ghe impenisse el mastelo de aqua. — 

« Oh, el dise, ve ringrazio tanto, bon omo ; che Dio 
sa quanto che me tocava star quà !» — « Eco che 



(1) 1 Fiorentini la chiamano: quaccino. — (2) Sudato. — (3) Staccio. 

intanto ghe n’ ò cata uno più mato de mia rnu- 
gier. » — 

Dopo el se mete a caminar e caminar ancora, e el 
vede a la lontana nn omo in camisa che trava salti 
zò da un albaro. El se avissina, e el vede ’na 
dona soto sto albaro co un per de braghezze averte, 
cussi. El domanda a sti dò cossa che i fa ; e lori 
i ghe risponde cbe xè tanto tempo che i xè là, e 
che el s’ à da provar quele braghezze, e che no’l sa 
come far. — « Gò trato, dise sto omo, tanti salti, 
e tanti salti, che so’ straco che no posso più ; e mai no 
ghe posso indovinar »a intrar drento in ste braghez- 
ze. » — « Oh ben, dise elo, podè star là fin che 
volò, che mai più cussi ve le provare. Aspete mi, 
vegni zò, e puseve qua a 1’ albaro. > — E el ghe 
ciapa le gambe e el ghe lo impira drento, e pò el 
ghe dise, co’ el ghe l’ à messe, vate ben ?» — « Be- 
non ! siestu benedeto, eliè, se no gieri vu, Dio sa 
quanto me tocava star quà a trar salti. » — Alo- 
ra el dise : — « e dò ghe n’ ò catà più moti de mia 
mugier. * — E el toma a caminar, a caminar. 
Co’ el x'e a vissin a ’na sitò, el sente un sussuro, un 
sussuro che mai. El se avissina e el domanda cossa 
che xè. E i ghe dise che xè ’na sposa, e che^in quela 
sità se usa che le spose gabia da intrar drento de 
la porta de la 3ità a cavalo, e là ghe giera un gran 
cantrasto fra el sposo e el paron del cavalo, parchè 
la sposa la giera granda e el cavalo giera grando, e 
no i podeva intrar drento la porta ; unde i doveva: o 
tagiar la testa a la sposa, o le gambe al cavalo. El 
sposo no ’1 voleva che i tagiasse la testa a la so 
sposa, e ’l paron del cavalo nou’l voleva che i ghe 

tagiasse le gambe al so cavalo, e per questo ghe 
giera sto bordelo. Alora questo el dise : — « nspetè 
mi ! » — El se avissina a la sposa e el ghe dà un 
seopazon e el ghe fa sbassar la tosta, e pò el dà ’na 
peada al cavalo, e cussi i xè passai e i xè intrai in 
sita. Alora el sposo e el paron del cavalo i gà dito 
cossa cheel voi, parche al sposo el gà saivàia sposa, 
e al paron del cavalo el gà salvà el cavalo. E lu 
el gà dito che no ’l voi gnente, e po l’à dito : — 
« do e una tre ! adesso basta . . e vago a casa ! » — 
Infati el ciapa suzo e el va a casa. El va da so mugier, 
e el dise : — « so’ quà, mugier mia ; ghe n’ ò catà 
tre che i xè più mati de ti : onde adesso sterno in 
bona compagnia, e no stemo pensar a altro. » — 
E là i gà rinovà le nozze, e i xè stai sempre in bo- 
na compagnia. Sta sposa la xè restada gravij, la gà 
fato un putelo, a sto putelo i gà messo nome Ba- 
stianelo, e sto Bastianelo no ’l xè morto . e el vive 
ancora co so paro e so mare. 

E la fiaba la xè finia, 

E mi togo lissenzia e vago via. 



VII. LA MUGIER D’ UN PESCAOR. 

’Na volta ghe giera mario e mugier, c sto mario 
fava el pescaor. Eia gaveva nome Tonina, e la ’ndava 
ogni giorno a trai* 1* aqua da un prete che ghe tirava 
de ocio. TJn giorno fra i altri sto prete ghe dise : — 
« Tonina, ti dovaressi dirme la giornata che to mario 
va a pescar. » — La ghe risponde che la ghe la sa- 
varà dir. Co’ xè el giorno adrio, sto so mario dise a 

Puntata III. 

la mugier : — « Bisogna che vaga a pescar. » — 

« Varda, la dise eia, che no te vegna tempo cativo, 
che stago co pena. » — E lu ghe risponde : — « Me 
tiravo a la bonazza (1), se sarà cativo. » — Alora 
questa va da sto prete, e la ghe dise : — « Questa 
xè la sera che mio mario va a pescar » — E elo ghe 
risponde: — «Ben, henon ! Stasera mi vegnarò. In- 
tanto te mando un lievro (2), una pezza de formagio, 
o un fiasco de vin ; e quando che to mario sarà andh 
via, ti cusinarà sto lievro. *■ — Sto so mario xè andà 
via, e eia fa fogo per metar suzo sto lievro e cusi- 
narlo. Intanto che se cusina el lievro, capita el prete ; 
© là i se brazza, e i se ba<a, e i se struca. Sul mo- 
mento che i giera drio a basarse, vien suzo un gran 
tempo feribile. Dise eia : — « Oh, che tempo teribile ! 
Gè paura che vegua a casa mio mario. » — Intanto 
passa un vecio ; el bate la porta, e el dise : — « Pa- 
rona, parona ! La me fuzza la carità, la me toga in 
casa con eia, chè no sò in dove andar, che xè cativo 
tempo. » — Alora la glie dise : — « Vegnì pur dren- 
to : basta che vedè e taso. » — E lu ghe dise : — 
« La staga queta, parona benedeta, che mi no paria- 
ré. » — El vede che i se basava e i se strueava, ma 
elo no ’l parlava mai, e ’1 fava finta de no vedar gnen- 
le. Tuto un momento sona la campanela, e xè quà 
el mario. Questa, ciapa el lievro, e la lo mete sora 
la napa del camin ; la ciapa., dopo, el formagio, e la 
lo mete su la pierà del balcon ; la ciapa el fiasco, e 
ficliilo da drio la porta ; la ciapa el prete, e scondito 
soto el leto. Sto mario el dise : — « Oh ! quanto che 



(1) Mettersi al riparo dal vento. — (2) Lepre. 

ti xè stala avanti de verzar ! * — « Parche m’ av*’a 
meza indormenzada. » — E elo: — « Quant) fgo 
che ti gè fato !» — La ghe dise ! — « Gò tira sto 
povareto, e gò cusinà quatro anguele (1), e givo va 
de la polenta avanzada, e ghe l’ ò dada da magnar. * 
— « Ben ! Tira fora ancora quele anguele, che le eusi- 
naremo e magnaremo. » — I magna ste anguele e de 
la polenta, e i se tira al fogo. — « Adesso che gavemo 
ben magnò, dise el pescaoral veeio, adesso, vocio, vo- 
gio che me contè qualche favoleta. » — Alor.i sto vocio 
ghe risponde : — « No gò gnente da contarghc. * — 
« Ma contéme qualcossa !» — « Ben, ben ! Ghe con- 
tarò ’na cossa che me x'e nata. » — « Contème par, bon 
vecio ! > — « So’ passò per un campo, dise el vedo, 
e gò visto ’na bestia cussi granda, cussi grandi che 

no savavave guanca come a dirghe Come, el fazza 

conto, come quel lievro che xè sora la napa del ca- 
min. » — Sto mario issa suzo i oci, e ’l vede che ghe 
xè sto lievro. — « Ya ben, va ben, bon vecio ; contè- 
me pur. » — So mugier che vede che, cazzi (2), so 
mario gè visto, ghe sapa’ el piè al vecio, e sto vecio 
el fava : uf, uf, parchè la ghe fava mal. Dise sto 
mario : — « Cossa gaveu, bon vecio ?» — « Gnente, 
gnente ! dise el vecio : gò un piè che me dol. » — 
« Audemo, andemo, bon vecio, contéme pur. » — E 
sto vecio el dise : — « I gè butè una pierà cussi 
granda e cussi granda, che no savarave gnanca dir- 
ghe come ... El fazza conto, compagna co quela for* 
magia chexè fora de quel balcon. » — Alora el ma- 
rio issa suzo i oci su la pierà del balcon, e el vede 



(1) Aterine, piccolo pesce che si suol friggere. — (?) Casp.to. 

che ghe xè ’na formagia. — « Bravo, bravo, bon 
vecio, contéme pur !» — Sta mugier ghe sapa el pie 
al vecio, e sto vecio fava : uf, uf, parche la ghe fava 
mal. Alora sto vecio el elise : — « Oh !.. . e ghe xè 
vegnno fora tanto sangue, tanto sangue, e cussi ne 
grò, che no savarave gnanca come a dirghe . . . Come, 
el fazza conto, quel vin che xè drento in quela fiasca 
che xè da drio a la porta. » — La mugier seguita 
ancora a saparghe el piè al vecio, parchè el tasesse. 
ila lu invesse el seguitava el so discorso: — «... E 
pò, el dise, la bestia la xè morta ; ma la tirava quei 
oci, che no savarave gnanca dirghe come . . . El fazza 
conto che la tirava i oci come quel prete che xè soto 
quel leto. » — Sto peseaor varda, ’1 vede el prete 
t-oto el leto. Alora el ciapa un baston, e el ghe ne 
da tante a sto prete, e ’l lo cazza fora de la porta ; 
e ] ò el ciapa so mugier, e el ghe ne dà tante e tante 
auca a eia. E pò dopo, co’ ’l la gè ben bastonada: 

« Bravo, bravo, bon vecio, che m’ avè contò tuto. 

E posto che sto lievro e sto formagio no i 1’ ò ma- 
ialò lori, lo magnaremo nualtri. » — Alora ciapa sto 
lievro, métilo sul fogo parchè el se finissa de cusinar. 
E pò mètiselo a magnar, e ciapa sta tormagia e ma- 
gnila anca sta formagia, e pò bevi anca ’l vin. E ’l 
vecio gò, dito: — « Gò visto, e gò ti sesto. » — 



Vili. - LA CONZA-SENARE (1). 

’Na volta ghe giera un re e ’na regina, e i gaveva 
tre fie. Infati, dopo un poco de tempo, xè morto el 



(1) — «Questa che ghe conto (cosi la novelliera in risposta ad alcuno 

pare e pò auca la mare, e xè restò ste tre fie sole. 
Quele dò grande no le podeva vedar la più pieola ; 
le la odiava, le la maltratava, sempre le la bastonava ; 
no le voleva darghe da magnar, no le voleva darghe da 
vestirse, e no le voleva darghe gnente. Le la gaveva 
su (1), parchè la giera la più bela de tute. Un 
giorno sta tosa la se pensa de ciapar su e de scam- 
par via. La dise: — « Vogio audar a vedar se me trovo 
in qualche logo da andar a servir : magari che i me 
toga per conza sonare ! Ma no vói star più quò co 
costore. » — La ciapa su, e la va via. Co’ la xè per 
strada, la cata tre fade e le ghe dise: — « Dove 
vasta, putela, cassi sola ?» — « Vago quò a vedar 
se in qualche logo me trovo da andar a servir, par- 
chè mi so’ co le mie sorele, e lore no le voi 'darme 
da magnai- nè da vestir, e mi gò pensò, de scampar 
via: magari che trovasse che i me tolesse per conza 
senare ! ma a casa no ghe vago più. » — Le fade gà 
fato pecò sta tosa, e : — « Ben, le ghe dise, aspeta l 
ciapa: questa la xè ’na bachetina che te demo. 
Quando che ti batarò sta bachetina, e che ti dirò : 
comando , comando, te vegnarò fora tute quelo 
che ti savarò desiderar. » — « Ben ! grazie tan- 
to. » — E la ciapa suzo e la seguita la so stra- 
da. Co’ xè dopo tanto, 1* ariva a un porton. E1 giera 
el porton del palazzo del re. La bate sto porton 
e vien fora dei servitori, e i ghe dise : — « Cossa 



osservazioni del Raccoglitore), la xè la fiaba de la Coma-senam. Quel» 
<le la Cuzza-senare la xè un altra. La ghe son.egia, ma noia xè questa. 
Adesso el scriva come eh' el voi, chè zà xè istesso ! . . . . Zò, dunque, el 
scriva ! » — 

(1) L'avevano in uggia. 

voleu quà ? » — « So’ vegnuda a vedar se ghe oco- 
rt-sse’na tosa per farghe qualche servizio: magari 
scoarghe su el fogher, pur che i me rancurasse (1) 
parche no sò dove andar, no gò nissun. » — « Ben, i 
dise, adesso andammo di la regina a domandarghe 
se ghe ocore. » — lnfati i va, e i ghe dise : — « Sa- 
cra Maestà Regina, da basso ghe xè ’na povara tosa 
che la dise cussi se la ghe fassesse la carità de ran- 
cura ria per qualche servizio, magari per netar e con- 
zar el fogher. * — « Ben, diseghe pur che la vegna 
de suzo : mete la là in cusina, che la tegnarà neto el 
fogher. » — I compagna sta tosa in cusina, e la resta 
là. Un giorno va el fio de la regina in cusina, e el 
vede sta conza senare. — « Cossa fastu là, el dise, 
oonza-senare ?» — « So’ vegnua a tegnir lieta el 
fogher. » — « Ricordite ben de no tocar gnente, 
sastu, pirchè ti me fà stomego. » — E sta tosa 
la vede sto re, e la se ghe inamora. 

Ah, ben ! 

Un giorno el re el dise : — « Sacra Maestà ma- 
dre, ò peasà de dar ’na festa de baio. Vogio invi- 
dar, el dise, tute le regine e tuti i mii conossenti. » 
— La conzi-senare, che gà sentio, la dise a pianin 
e presto presto.* — «Vói andar-anca-mi, vòi-andar- 
anca-mi. » — E lu el ghe dise : — « Coss’ astu dito, 
ci) ?» — « Eh, gnente !» — « Ah, ben I » — 

lnfati va su sti festa, e ghe va tute le regine 
e tuti quei eh’ el gaveva invidà. La conza-senare la 
eiapa suzo e la va da basso, e la dise : — « Aspeti 
ini ! » — La bate la so bachetina, e la dise : — 



(1) Rancurar : accogliere in casa. 

« Comando, comando che me vegna fora un abito 
color sielo tato a stele d’ oro, e che sia ve9tia come 
’na regina, e che me vegna ’na carozza tuta fornia 
de oro co d5 cavai tati guarnii de oro, e che me 
vegna dei servitori e un saco de sabion, che vogio 
andar a la festa. > — Infati gbe comparisse tuta 
sta roba e i servitori ; e la monta in carozza e la 
va a la festa. Là, la desmonta, e la va de suzo in 
sala. E1 re, afona eh’ el vede sta belissima regina, 
el ghe core incontro, e el ghe dimanda se la voi 
a baiar co elo. E eia ghe dise de sì. E la el gà 
balà sempre co eia. El ghe dimanda chi la xè, e 
eia glie diseva presto presto : — « So’-la-conza-sena- 
re, so’-la-conza-senare. * — « Ma cossa, che no capisso 
gnente ?» — « So’-la-conza-senare, » — la torna a dir, 
e altro. Co’ei xè 1’ ultimo baio, laciapa su, la monta 
in carozza e la va via. E el re: — « Presto presto, el dise 
a i so servitori, andò a vedar dove che va quela 
regina. » — I va. Eia se volta e la li vede, e la 
ghe bota tanto sabion ne i oci che la li orba, e no 
i poi più andar altro avanti. I va dal re, e ’l re 
ghe dise : — « Aveu visto dove che la xè andada ? > 
— « No, i dise, parchè la n’à buta tanto sabion in 
t’ i oci che la n’à orba tuti, e no avemo podesto 
velar gnente. » — La conza-senare la va a casa, e 
la dise: — « Comando, comando de tornar conza 
senare, come che giera prima, là su la mia cusina e 
su ’l fogher. » — La torna conza senare, e la 
stà là. 

Co’ xè finia la festa, el re el ciapa suzo el va a 
casa anca elo. La matina el va da so mare, e el ghe 
dise: — « Se gavessi visto che bela regina che xè ve- 

gnua gieri a la festa ! Ali, che bela giovine ! ab, che 
bela !» — La conza-senare l’ à sentio, eia , e la 
elise presto, presto : — « Gieru-mi, giera-mi. » — 

« Ma cossa gasili ti, che co’ se parla ti ti brontoli 
e ti ruzi , e no se capisse gnente cossa che ti 
riighi ? . . . Tendi al to fogher, e tasi. » — Dopo el 
dise a so mare : — « Gò mandà adrio i servitori, 
parche i vardasse dove che la stà, ma no i gà pode- 
sto vedar gnente, parche la gà butà tanto sabion e 
tanto sabion in t’ i oci, che la li gà orbai, e no i gà 
savesto dirme gnente. » — 

Da là, un pochi de giorni el dà n” 1 altra festa. Là, 
l’ invida l’ istesse regine e i so i3tessi conoscenti, 
e tuti i va a la festa, anca ’1 re. La conza senare la 
va da basso, la bate la so bachetina, e la dise: 
— « Comando, comando che me vegna un belissimo 
abito da regina tuto foralo de perle e de brilanti, e 
che me vegna dei servitori e ’na carozza a quatro 
cavai tuti guarnii de brilanti, e drento sta carozza un 
saco de soldi. » — Là gbe comparisce tuto, e i ser- 
vitori i la veste da regina, e la monta in carozza, e 
la va a la festa. Sto re giera atento e furioso per ve- 
dar se capitava sta regina. Co’ la xè in lontananza, lu 
el la vede : — « Ecola quà , tuto contento el dise, 
ecola quà, ecola quà ! > — E el ghe va incontro, e 
et va a inchinarla , e el la ciapa per la man e el la 
conduse de suzo , e là i se mete a baiar. — « Ma- 
la prego ! el ghe dise ; la me diga chi la xè ; la me 
diga in dove che la sth. Mi so’inamorà de eia, ina- 
morà morto. » — E eia ghe dise presto, presto : — 
So’ la conza-senare, so’-la-conza-senare. » — « Ma mi 
no capisse gnente !» — E eia ghe torna a dir : — 

« So’-la- conza- senare, so’-la-conza-senare. » — Questo 
el giera desparà parche no ’l podeva capir gnente, e 
più de cussi zà eia no ghe diseva. Co’xù su T ul- 
timo baio, la ciapa suzo e la va via. E elo ghe manda 
drio i servitori. — « Corè, corè; andè a vedar, se po- 
dessi a vedar dove che la va. » — I ghe core adrio. 
Eia, co’ la li vede, la ghe buta adrio tanti soldi e tanti 
soldi, e lori i se ferma a tor su sti soldi e intanto 
eia va avanti, e lori no i poi vedar gnente. I va dal 
re, e elo ghe dimanda: — « Aveu visto gnente? » 
— E lori i ghe risponde : — « No gavemo visto gnente, 
parche la n’à butà adrio tanti soldi e tanti soldi ; s’a- 
vemo fermà a tor su sti soldi, e intanto eia la ne x'e 
scampada via. » — 

Eia la va a casa, e la dise : — « Comando, co- 
mando de esser quela che giera prima e de essar su 
la mia cusina e su ’l mio fogher. » — La torna conza 
senare, e la resta là. 

Intanto vien a casa el re, e ’l va da so mare, e 
el ghe dise : — «Mi so’ tanto apassionà e tanto ap- 
sionà parchù no posso a saver dove che età quela 
bela regina. > — La conza-senare, che la gà sentìo, 
la dise : — « Giera mi , giera - mi » — El re gù 
sentìo, e’ 1 gù dito : — « Cossa vusto essar stada ti ? 
bruto spetacolo ! » — E el ciapa la moleta, e el ghe 
la dà su la testa. E eia : — « Sì sì sì ! giera - mi, 
giera - mi 1 » — « Ah, no vago a combatar co quel 
bruto spetacolo, parchè me vegnarave un estro da co- 
parla ! * — 

Co’ xè da là un pochi de giorni, el re dà l’ ultima 
festa. El fa i so soliti inviti, e el ciapa su e el va a 
la festa. La conza senare la ciapa suzo, la va da basso, 

la bate la so bachetina, e la dise : — « Comando, co- 
mando che me vegna’na carozza co sie cavai tuti 
guarnii in perle e in brilanti, che sia vestìa da regina 
co un abito eh ’el lusa come che luse ’l sol, che nis- 
sun no me possa vardar, che sia fornìa de zogie, dia- 
manti e brilanti, e che gabia iu piè un per de scarpete 
de brilanti. » — Là ghe comparisse subito tuta sla 
roba con tanti servitori. Là i la veste da regina, la 
monta in carozza, e la va a la festa. 

Ei re el giera tuto ansioso; el vardava per tuti 
quanti i balconi se’ 1 la vedeva, e da là un poco el 
sente un sussuro de cavai, e el vede a la lontana un 
splendor che vegnìva avanti, che no ’l podeva gnanca 
vardar, parchè el se cavava ioci. Ya -sta regina ; elre 
ghe va incontro, el la inchina el la ciapa per man, e el 
la conduse a baiar. — « Ah, regina mia ! la prego, la 
me fazza sta carità, la me diga chi la xè.»— E eia ghe 
dise: — « So’ la-conza-senare, so’-la-conza-senare. » — 
« Ma no capisso gnente.... La me diga pulito che no 
capisso. » — La ghe torna a dir : — « So’-la-conza- 
senare. » — E lu ancora a dirghe : — « No capisso 
gnente. » — Basta ! a baiando el ghe mete un anelo 
de brilanti in deo. Co’ xè l’ ultimo baio, la ciapa su 
e la va via. Alora sto re el ghe manda i servitori a 
drio. — « Andè a vedar se podes3Ì a saver in dove 
che la va. » — E la vede sti servitori e la ghe buta 
adrio tanto sabiOn e una scurpeta. Lori i rancura sta 
scarpeta, e ghe toca a tornar indrio parchè i xè orbi 
dal sabion. I va dal re, e lu el ghe di3e : — « gaveu 
visto gnente? » — Lori i ghe dise : — « Gnente, per- 
chè la n’ à butà tanto sabion, e la n’ à orbà e la n’à 
butà drio sta scarpata, e nualtri la gavemo rancurada, 

e ecola quà. » — E re se la tol e el se la porta a 
casa. E el va a casa tuto amali da la passion ; el 
ciama so mare, e el ghe dise cussi che elo no ’1 poi 
saver gnente chi che giera quela regina, e che lu da 
la passion el se sente a morir. 

Intanto la conza sonare la va a casa e la dise : — 
« Comando, comando de tornar quela che giera, e 
esser in cusina urente al mio fogher. » — E la toma 
qnelo che la giera, e la resta là. 

Ah, ben ! 

Sto re da la passion el s’ à mali, ma de mal grando. 
Giera tanti giorni che no ’l sibava gnente. El ciama 
so mare, e el ghe dise cussi, che la ghe fazza ’na 
panadela gratada, ma che la ghe la fazza eia, e che 
nissun toca, e che la varda che la conza sonare, per 
carità, che no la toca, che eia no la staga mai a 
spartirse dal fogher, parche la conza senare no la 
gabia da tocar. Eia ghe dise : — « Sta quoto, che 
adesso vado a fartela mi, e nissun metarà le man. > 
— La va a far sta panadela, e la stà. sempre l'a a- 
tenta. Sta conza senare stava atenta anca eia. Per 
Diana, che sta vecia volta l’ocio, e la conzi-senare cazza 
drento l’ anelo in te la panadela. La mare travasa 
sta panada, e la ghe la porta in camara a so fio. ,E 
lu ghe dise : — « À tocà nissun ? » — « No, dise la 
vecia, parchè mi no me so’ mai spartia dal fogher, 
e nissun à tocà. » — Intanto co '1 scugier el missia 
sta panada, parchè la se giazzasse, e ghe vien in sto 
scugier 1’ anelo. El ciama : — « Madre, madre, chi 
xè che à tocà sta panada? » — Intanto la conza senare 
la se la moca (1), e la va da basso. E la mare ri- 

fi) Mocarsela, andar via alla «ordina. 

sponde a so fio : — « Nissun à tocà: nissun glie giera, 
e nissun gh’ è vegnuo. » — « Ma sì, el dise, gà da 
essar stà qualchedun. » — « Te digo che no ghe giera 
nissun. * — « Ghe giera la conza-senare? » — « Sì, 
la ghe dise, ghe giera la conza-senare, ma no la gà 
tocà, parche so’ stada sempre mi Ih. » — « Ben, el 
dise, vegna quà la conza-senare. * — La va in cusina 
per damar la conza-senare, e la vede che no la ghe 
xè. La torna in camara, e la ghe dise : — « La ghe 
giera, ma no la ghe x'e più. » — E lu el dise : — 
« Ma mi vogio la conza senare. » — 

La conza-senare la giera da basso, e la dise : — 
< Comando, comando de essar vestia da regina, come 
F ultima volta, color del sol, e senza ’na scarpeta. » 
— Presto ghe comparisse tuto. E la se veste, e la 
va de suzo, e la va in camara del re : — « Eco, la 
dise, eco la conza-senare, quela che gavè dà, la mo- 
leta su la testa ; quela che ghe disevi sempre : bruto 
spetacolo, marcia, che ti me fa stomego ; quela che 
gà balà co vu tute le tre feste. Dove xè la mia scar- 
peta ? » — El re alora el ghe la prova, e ’1 vede che 
la ghe va ben ; el ghe mete l’anelo, e anca quelo el 
ghe andava ben. E alora el se ghe buta in zenocio, 
e el ghe domanda pardon de tuto quelo ch’el gà fato. 
E ’1 la ciapa a brazz’a colo e el la basa, e ’1 la struca. 
Là i se marida, 

E i fa le nozze 
Dei ravani in composte, 

Dei sorzi pelai, 

Dei gati scortegai, 

Dei stronsi de prete ; 

i gà fato i confeti 
De pisso de siora Maria: 

Contéme la vostra, chè la mia xè finia. 



Digitized by Google 




— 45 — 



IX. — ARI ARI, CAGA DANARI. 

’Na volta glie giera un vedo e ’na veda : i giera in 
gran miseria, e no i saveva come far a vivar. Ogni ma- 
tina sto vecio ’1 ciapava un saco ia spala, e l’anda- 
va in serca de tronchi de capuzzo. Co’ ’l ne gaveva 
catà, el glie li portava a casa a so mugier. E i vi- 
veva d>3 quelo. 

Un giorno sto vecio el dise : — « Catina, vago 
a vedar se cato un pochi de tronchi. » — El tol el 
saco e ’l va. Vaiala de quà, varda de là, no ’l ghe 
ne trova in nissun logo. — « Àncuo, el dise, cossa 
se magna? » — El varda su un canton e ’l vede 
tante savate ; el mete ste savate in saco, e el ghe le 
porta a casa a so mugier. Dise so mugier : — « E 
cossa gastu portà quà ?» — « Ciò, co la pele de 
manzo se fa le scarpe : dunque, come se magna la 
carne, se poi magnar anca la pele. Meti su ’na pi- 
gnata e metile drento, che le se possa cusinar. » — 
La mugier mete drento ste savate in pignata e ’l 
vecio tol ’na cazza da spiumar, e, co’ le bogie, el spiu- 
ma e el spiuma. A forza de bogier e de bogier, sta 
pele xè vegnua tenara. Alora i le gà raagnae, e ghe 
pareva da magnar tante lasagnete. Un giorno, pò, no 
i gaveva gnente. Dise el vecio : — « Adesso andarò 
a vedar se cato qualcossa. » — Varda de quà, varda 
de là, no ’l trova gnente. El vede a la lontana un 
signor; el ghe va a vissin, e el ghe dimanda la ca- 
rità. Sto signor el ghe dise : — « Mi no gò gnente 
da dalle. » — « Ma, signor, gò fame ! » — Dise sto 
signor : — » « Ben ! Ciapa sta tovagia, e co’ ti gà fa- 

me, destira sta tovagia e dighe : tovagia mia, pare - 
eia ! » — Sto vedo el gaveva fame, e ’l va su un 
prà, e là el destira la tovagia, e '1 ghe dise : tovagia 
mia, parecia! E là ghe vien fora tanta roba, o lu 
el magna e el magna, fin che ghe vien fora el cuor. 
E tuto quel che xè avanzà, el ga lassà là, pareli è zà, 
el dise, gb la tovagia e no me importa de altro. — 
« Ma, el dise, gò maguà, gb magnà, ma no gb po- 
desto bevar. » — El se pensa de andar su ’na osta- 
ria. El va su sta ostaria, el ciama l’osto e el ghe di- 
se : — « El me porta da bevar !» — E l’osto ghe 
lo porta. Sicome che ’l giera lontan de strada e ’l 
giera ben pien, el ghe dise a 1’ osto che per quela 
note el lo legna là. E Tosto ghe dise de sì. — « A- 
desso, dise el vecio, el me fazza un piasser : el me 
tegna sta tovagia : ma no el ghe diga minga, salo , 
tovag a mia , parecia . » — « No, no, no ! dise Tosto. 
El staga quieto. » — Sto osto el speta eh’ el vecio 
vaga a dormir, e, per vedar cossa che fà sta tovagia, 
el la destira su ’na tola e el ghe dise : tovagia mia, 
parecia ! E el vede che ghe vien fora tante robe da 
magnar : — « Ali ! dise Tosto, mi no ghe la dago 
altro. » — A la matina se desvegia sto vecio, e To- 
sto ghe dà ’n’ altra tovagia. Sto vecio ringrazia Tosto 
e ’l va via. El va a casa de so mugier, e co’ ’l xe soto 
i balconi, el se mete a sigar de alta ose : — « Ca- 
bina, Catina ; verzi, che so’ quà. » — « Oh, andò via ! 
In dove diavolo seu stà, che xè da gieri in quà che 
no ve vedo ?» — « Tasb, tasè, chè no ve gb portà 
minga de le savate, chè v’b portà ben da magnar. » 
— Catina lo varda, e la ghe dise : — « Tn dove xelo 
sto magnar ?» — « Tasè, tasè, che lo gb in scaree- 

la. Andè a ciamar tati i vostri parenti. » — < Oh, 
no gò vogia da caminar, che gò fame ! » — • « Andè 
là, ve digo ! No me sechè l’anima, ancora che v’ ò 
portà da magnar ! Andè là, che i vegna a magnar un 
bocon anca lori, povareti. » — Catina dise : — « Yu 
se’ mato. » — E lu el voi che la vaga a damarli. E 
la xè andada a damarli tuti, e la li mena tuti quanti 
a casa. Quando che i xè arivai a casa, i se senta tuti 
in tera, parchè careghe no i ghe n’aveva. El vecio 
alora ’l destira sta tovagia, e tuti incantai i vardava 
cossa ch’el fava. Sto vecio zigando el dise : tovagia 
mia , parecia; tovagia mia , parecia / Eia tovagia no 
pareciava gnente. Tuta sta gente ghe dise : — « Andè 
in malora, sior fiol d’un can d’un vecio, che n’ avè 
fato far tanta strada per gnente !» — E co ’l so 
muso duro i xè andai tuti via. 

El giorno drio, el vecio va in serca de sto signor 
ancora de novo. El lo vede a la lontana, el ghe va 
incontro, e sto signor ghe dise : — « Ah, bon dì, 
bon vecio ! Gastu magnà ? » — « Sior sì. Gieri la 
tovagia m’à pareeià per strada, ma co’ l’ è portada a 
casa, no la m’à pih pareeià gnente. » — « Ma come ? 
dise sto signor, ghe l’astu dada a nissun ?» — Dise 
el vecio : — « Sì, signor ! Ghe l’ è dada da tegnir a un 
osto; e pò el me l’à tornada a dar e me l'ò portada 
a casa. » — Sto signor el dise : — « Ben, ben ! A- 
desso ciapa sto cavalo ; co’ ti ga bisogno de bezzi, 
dighe : Ari ari , caga danari. » — El vecio ringra- 
zia sto signor, e pò, co’ no ’l lo vede più, el desi ira 
in tera un fazzoleto da naso, e el ghe dise a sto ca- 
valo : Ari ari , caga danari. El vede che el ghe caga 
tanti danari, tanti danari in sto fazzoleto, che el ghe 

lo impenisse. E1 se mete sti bezzi in scarsela, e el va 
a magnar in qnela solita osteria. El ghe diso a l’o- 
sto che el ghe porta da magnar e anca da bevar. El 
fava el moscardin, parchè el gaveva i bezzi. Dunque 
sto osto ghe dìi da magnar e da bevar. El vecio el 
magna el beve, e el magna e ’l beve, e intanto vien 
note, e lu el resta Ih parchi} el giera imbriago. Diso 
sto vecio a Tosto: — « Mi resto quà sta note, e elo 
m’à da far el piasser de tegnirme sto cavalo. Ma no 
el ghe diga minga, salo : Ari ari, caga danari. » — 

« No, no ! El staga quieto ! » — L’osto speta eh' el 
vaga a dormir, e pò el va in scudaria e el ghe dise 
a sto cavalo : Ari ari, caga danari. Vedendo eh’ el 
caga danari, el dise : — « Ah ! mi no ghe lo dago 
più in drio ! » — Co’ xè la matina che el vecio el 
se desmissia, el ghe ne dà uno de compagno, e el ve- 
cio ringrazia Tosto e el va via. 

Co’ ’l xò a vissin de casa, el se mete a sigur : — 

« Catina, Catina ! Verzi, che so’ quà. » — Eia, che vede 
so mario co un cavalo, la ghe dise : — « Oh, in dove 
l’astu robà? » — El ghe dise elo: — « Va là, va 
là, va là ! Tasi. Va a ciamar tuti i to parenti, che ti 
vedarà. No ’l xè minga come Taltra volta, eh ! » — - 

Questa g' à tocà andarsene, se no, el la bastonava. La 
va a ciamar sti parenti, e sti parenti vien ancora., Ghe 
dise el vecio a ’na so cugnada : — « Ah ! vegnì quà, 
che adesso ve farò tuti signori. A ti: presto slarga la 
traversa soto ’l culo de sto cavalo e ti vedarà. » — 

Pò el dise : Ari ari, caga danari. E zò, sto cavalo el 
dà ’na gran cagada de merda, e el ghe impenisse la 
traversa. Tuti sti so parenti, invelenai, i dise : — 

« Metelo in ospeal, ch’el xè mato. » — E i va via. 

Eì giorno drio, sto vedo el torna andar in serca de 
quel signor. El lo trova, e sto signor ghe dise : — 
« Oh, tossa gastu de novo? > — « Oh, el me lassa 
st:r ! El cavalo m’à eagà un pochi de soldi per stra- 
da, e pò, co’ lo gò portò a casa, no ’l me n’à fato 
nitri. » — « Eh ! Eh ! Come, come ? Ghe l’astu dà a 
qualchedun ? > — « Sì, a quel osti solito. » — < Ben ! 
Gò opio! Ciapa adesso.: questo xe un saco che te 
dago. Co’ ti gà bisogno de essai- agiutò in a'o de di- 
sparazìon, dighe : Brononzio, salta fora. » — « Sì, si- 
gnor, » — dise sto vecio. E ’l lo ringrazia, e el va via. 

Zà ch’el giveva un pochi de lombardi (1) in scar- 
sela, el va da 1* osto solito: el magna e’ 1 beve, e pò, 
co’ ’l gà ben magnà e ben bevuo , el dise a 1’ osto : 
— « Mi resto quà sta note , e vogio eh’ el me fazza 
el piasser de tegnirme sto saco ; ma no ’i ghe diga 
minga: Brononzio , salta fora, salo ! * « No, no > 

dise 1’ osto , el staga quieto. » —* El speta eh’ el ve- 
cio vaga a dormir, e pò el va a tor suzo ’l saco, e el 
ghe dise : Brononzio , salta fora. — « Oh, so’ quà ! » — 
dise Brononzio. E el glie dà tante pache, tante pa- 
che, in fin eh’ el lo gà copà. 

La matina se desvegia’l povaro vedo, e no ’l vede 
1’ osto. Varda de quà, varda de là , e ’l vele che i 
l’à copà. Àlora el va per tuta l’ostaria, el va in scu- 
daria e ’l vede ’i so cavalo , el varda su le tovagie 
el vede la so tovagia. — « Dunque, el dise, sto osto 
m’-à inganà, e Brononzio l’ à copà. * — Là, el buta 
via ’l morto, el va a levar so mugler e tuti i so pa- 
renti, e ’l se li gà menai tuti quauti in sta ostaria, e 

(1) Alquanti centesimi. 

Puntata IV. 

i xè deventai tuti aignori, ma da séno c minga più 
da posta ('). E i xè restai quieti e tranquili, e cussi 
xè vero che: 

Fin a la morte 
No se poi saver la so sorte. 



X. — LA BESTIA DE LE SETE TESTE. 

’Na volta ghe giera un pare e dò fioi : un toso e 
’na tosa. Sta tosa 1’ andava a pascolar per i campi 
co le oche e co le piegore. Unde un giorno ghe va un 
signor, e ’l ghe dise : — « Cossa fastu quà, fia mia ? 
Yustu vegnir co mi, che ti starà ben e ti gavarà tato 
quelo che ti sa desidarar ?» — Arisponde la tosa : 
— « Mi no posso vegnir, parchè gò mio pare e mio 
fralelo, e bisogna che staga co lori. » — Ghe rispon- 
de sto signor : — « Zà che ti no ti poi vegnir, varda 
se ti poi trovar qualche altra regazza che vegna a 
servir da mi. » — E el ciapa su e ’l va via. 

Dunque sta tosa la va a casa, e co’ la xè là, la ghe 
dise a so pare: ■— « Voleu che ve diga?... Ancuo 
me xè vegnuo un signor a diane se volesse andar a 
servir da elo, e mi gò risposto che no vago in nessun 
logo, parchè gò mio pare e mio fradelo, e bisogna 
che staga co lori. E lu m’ à risposto se gavesse qual- 
che altra regazza da meterghe a servir. » — So pare 
ghe risponde : — « No te n’ impassar, fia mia; lassa 
eh ’l vaga e eh’ el se toga chi ’l voi, basta che no ti 
vaghi via ti co elo. » — La matina drio, torna quel 



(1) Non da burla. 

signor, e’1 dise a sta tosa: — «Oh, so' quìi! M’astu 
trovà qualcheduna ||che vegna a servir da mi ? » — 
E eia ghe risponde : — « Oh, sior ! No conosco nes- 
suna ! » — Alora lu el ghe dise : — « Yien via ti ! » 
— «Mino!» — dise eia. — « Mi si, » — dise lu. Dun- 
que sì e no, lu tol su sta putela, e ’1 se la porta 
via. 

Co’ xè la sera, so pare no ’1 vede piò la putela an- 
dar a casa ; el ciapa so fio, e '1 ghe dise : — « Caro 
ti, va a veder in campo se ti la vedi, che no la sia 
andada via co quel signor. » — Sto toso va in campo 
e no’l la vede, e'1 trova le so piegore, e anca le so 
oche, sole. El se le tol suzo, e ’l va a casa, e ’l dise 
a so pare : — « Ah, pare ! la xè scampada via. Sentì, 
pare : mi vogio far tanto e caminar tanto infin che 
la trovo. Me dare 'na cavreta, e vivarò co ’l late de 
sta càvreta fin che la trovata. » — So pare se mete 
in desparazion : — « Ah, cagni de fioi ! Me volè an- 
dar via tati, e lassarme solo. » — Ma el toso no ghe 
bada : ciapa la cavreta, e ’l va via. 

Camina, camma e camma, e ’l trova un prete. Sto 
prete ghe dise : — « In dove vasta, putelo, co quel a 
cavreta ?» — « El me lassa star, risponde el putelo, 
che gò da andar via per un afar. » — Risponde el 
prete: — «Ma questi no xè loghi da andar; come 
vustu far a andar avanti? Se ti ti andari), ti sarà 
morto. Senti, me vustu scoltar mi ? » — « Sì, » — 
dise el toso. — « Ben ! Ciapa sti tre cani : basta che 
no ti te desmenteghi el nome do tati tre, e ti dame 
la to cavreta. » — Risponde el toso : — « La cavreta 
par mi xè el mio sostentamento, chè gò da viver del 
so late. » — Ghe risponde el prete : — « Gnen'.e, 

ehè ti gavarà tute quelo che ti vorà da sti cani, ba- 
sta che ti te ricordi el nome quando cho ti gu biso- 
gno de qualcossa. » — El putelo el dise: — « Ben ! 
K1 me li diga sti nomi ! * — E ’1 prete glie dise : -* 

«t Senti : questo se ciama Sbrana fero, st’ altro Cia- 
patuti, e st’ altro Questo è ’l tempo che ti me agiuti. 
Questi xè i tre cani. > — 

Ab, ben ! 

Dunque sto prete va via, e resta sto putelo coi tro 
cani. Dise sto putelo : — « Oh, povareto mi ! Cossa 
gogio da far, adesso, co sti tre cani? Busta, andemo 
pur avanti !» — El camina, el camino, el camino, e 
sti tre cani sempre insieme co elo. Sto toso gaveva 
’na fame che mai più, e ’l dise : — « Sbrana fero, 
Ciapatuti , Questo è'L tempo che ti me agiuti'. Gò 
fame !» — E sti tre cani scampa via, e ’l toso resta 
solo. — « Ah, el dise, povareto mi ! Cossa gogio da 
fur ? Adesso me buto quà in tera, e sarà quel eh'’ el 
£iel vorà !» — Da là un poco de tempo, el vede ve- 
gnir i tre cani : uno co ’na stagnada in boca, ’n’ altro 
co ’na sesta de pan, e quel’ altro che agiutava st’ al- 
tri per la fadiga. E là i pusa sta roba da rente sto 
toso, e i se mete a magnar tuti insieme. Quando che 
i gà ben magna, i se leva suso e i cimina, i cami- 
na tanto e tanto fin che i vede ’na casa a la lontana, 
senza porte e senza scuri. — « Su sta casa, dise el 
toso, no ghe xè nessun. » — I‘l giera straco, e ’l se 
senta de fazza a sta casa. Là el sente ’na vose de 
una regazza che canta, e ’l dise: — « Gnanca che la 
lusso mia sorela, questa quà ! * — El se leva suzo 
e *ì va da drio a sta casa per veder s’ el vede sta 
regazza, e’1 la vede sul balcon. — « Ah (el ghe elise), 

cagna de una sorela, ti xè qnà ! Astu visto se t* ò 
catà ?» — Gbe risponde so sorela : — « Tasi, tasi, 
per carità ! Adesso te vegnarò a tor. » — La vien a 
tor sto so fradelo, e elo a! ora el va de suzo. Co’ i xè 
de suzo, eia ghe dise : — « Senti, fradelo mio : quei 
signor m’ à portk via per forza, e mi gà bisognesto 
che vaga. Dunque, questo xè un signor iu grand», 
e mi no mo manca gnente, e mi stago ben quà. Se 
ti voi, termite anca ti, e ti vcdarà che quel signor te 
tegnarà. El xè solo, no ’l gà nessun, a un i morte 
sua xè tuto mio. » — « Ben, ben ! dise eltoso ; loghi- 
me sti tre cani, . . . metili via, . . . varda che i magna 
anca lori compagno de mi. » — La tol ’na ciave, e 
la li inciava s’ un magazen. Ghe dise so fradelo : — 
« Dàmele a mi quele ciave !» — E so sorela gbe le 
dà. In sto mentre se sente sonar la campanela. — 
« Xè quà T paron, » — dise la tesa. Vien drento <1 
paron, e apena drento el dise : — « Ihm, ihm ! Che 
odor da cagnin ! » — « Eh, signor, so’ quà, so’ quà. 
Xè vegnuo mio fradelo a trovanne, e adesso el lo 
vedarà. » — E T va in cusina, e ’1 vede el toso. Sto 
toso gbe dise al p.iron : — € Servitorsuo ! El scusa 
se so’ vegnuo a trovar mia sorela, parchè gier.i tanto 
che la mancava, e mi so’ vegnuo a trovarla, e gè 
caro aver sentio che li stà tanto ben. » *— Quel si- 
gnor ghe n’ à avuo a grato de tuto questo, e T ghe 
dise : — « Bravo, bravo ! Se ti voi star anca ti quà, 
gò piasser. Impara pulito co to sorela; cussi ti la 
levarà de qualche peso. E ti, el dise a la tosa, com- 
pàgnilo indove xè la caneva del vin, cussi ogni giorno 
l’ andarà a torlo elo. » — Eco che la tosa ghe lo com- 
pagna. 

Adesso vien el bon ! 

E1 giorno drio sto toso gaveva imparò dove che 
giera la caneva, e ’l xè anlà lu solo. Quando che 
F è stà darente a la c meva, el tira fora el mazzo de 
le ciave, e ’l prova a verzar co ’na ciave : no la va 
ben ; el prova co ’n’altra : manco che manco ; prova 
una, prova st’ altra : gnente ! Intanto el se iutardiga. 
El paron eh’ el vede che st) toso se intarliga, el se 
mete in sospeto de qualche tradimento : el tol suzo 
*na pistola, e ’l va da basso. El toso eh’ el lo vede 
vegnir co ’na pistola in man e sigando co quanto 
fià el gaveva in corpo, el se mete in paura granda. 
Cossa falò elo alora? El cava da la Bearsela la ciave 
dei tre cani, e là el siga anca lu : — « Sbrana fero, 
Ciapatuti , Questo è ’l tempo che ti me agiutiJ 
Maguelo !» — E i tre cani 8* à magnà el paron. 

Eco che i dò fradei xè restai paroni de tuto. Dise 
la regazza : — « El mio paron gierò fida, e quando 
eh’ el bateva 'na bachetina, vegniva fora ogni cosa. 
Vardemo se trovemo sta bachetina. » — Risponde 
el toso : — «Mi no gò bisogno de bachetina, parehè 
gò i tre cani. » — « Adesso, dise la tosa, cossa ga- 
vemo da far de tanto ben? » — € Vestimose, dise 
el toso, da gran signori, ,tolemo suzo un pochi de 
soldi, e xè ben de giusto che andemo a levar quel 
povaro pare. » — E i se mete in viagio co i tre 
cani. 

Co’i xè su un serto logo, i vede ’na sità restia 
de negro, tapei negri per i balconi, e tuta la zente 
che fasseva un tumulto, e i diseva tuti : — « Povareta, 
povareta ! Povara infelisse ! » — Dise sto giovine a un 
©sto : — « Per piasser, cossa ghe xè in sta sità ? » — 

Dise l’osto : — « Ah, el me lassa star ! Ogni ano de 
sto tempo deve morir una fia de sta sitò, e st’ ano 
ghe toca a la fia del re. » — « E come? » — dise 
sto giovine. Dise 1’ osto : — « Eco, signor : bisogna 
che’l sapia che in sta sitò ghe xè la bestia de le 
sete teste ; e parchè no h fazza strage de la zente, 
i deve darghe una fia da magnar. * — Dise el gio- 
vine : — < E no ghe sarave rimedio do salvar sta 
fia? » — Risponde l’osto: — «Magari, sior, che i ghe la 
darave per sposa volentiera a chi lapodesse salvar!» 

— Dise sto giovine : — « Se la poi andar a vedar ? » 

— « Sì, signor: el vegna co mi !» — E ’l lo mena 
in t’ una spiagia del mar, in dove che ghe giera un 
Creolo tondo de aqua ; e la atorno ghe giera ’na sca- 
linada granda, in dove ghe giera tanto popolo per 
vedar sta regazza andar a la morte. Dise sto giovi- 
ne : — « Zà che se poi star qua, starò quìi anca 
mi. » — Dunque da là un pochi de momentij el 
vede sta povara regazza acompagnada da la corte, 
vestia de negro, che scominzia a far i scalini per 
essar magnada. A pian a pian V aqua fa un bovolo, 
e scominzia a vegnir fora la prima testa de la be- 
stia ; pò la seconda, pò la terza, e a poco a poco le 
altre. Tuti i pianze. Quando che sto toso vede che 
la regazza xè in pericolo de morte, el se mete a si- 
gari — « Sbranafero, Giapatuti , Questo è 'l tempo che 
ti me agiuti! Tronche le teste de quela bestiai » — 
1 cani, ubidienti, tra un salto su 1’ aqua, i tronca le 
teste, e i ghe le porta al so paron. E la giovine xè 
restada libara. Alora sto toso ghe fa vedar al popolo 
come che adesso lu el vien a essar el sposo de la fia 
del re, e pò el dise : — « Eco, le sete teste ; ghe cavo 



Digitized by Google 




— sa- 
ie lengue e b melo drento in sta scatola. » — Do- 
po el <là la man a la fia del re, e ’l ghe diae : — 
« Adesso no posso regni r a casa, purché devo andar 
subito via; questo xè un anelo che intuito te dago, 
e fra un pochi de giorni vegnarò. » — El s’à messo 
la scatola in scavala del soratuto, e l’è andà in 
quel’ os' arii dove eli’ el giera andà prima. El gbe 
dise a l’osto: — «Àio visto se so’ stabm de salvar 
la regizza ? Eco : el varda ! Queste xè le sete lengue 
de li bestia, e questi xè i tre cani che l’ à maz- 
zada. » — . 

In sta ostaria ghe gera un spazza am’n olà 
voles o vedar ste sete lengue. El giovine ghe l’à 
mostrae, e pò el se 1’ à messe in scurse’a da novo. 
Da là un poco, el s’ à cavà el soratuto, e ’1 l'à tacà 
a up ciò lo, e pò el s’ à messo a tola a magnar co 
so sorela Intanto eh’ el magnava e eh’ el di scorerà, 
el spazzacamin el iava dal statuto la scatola, smza 
eh’ el toso se n’ incor/a, e ’1 va via. El t>so el gà 
magna e ’l gà bevuo, e pò, tuto contento, el va a 
cisa de so pare. — « ?emo quà, semo quà, dise i 
do fradei. Semo deventai signori immensi. » — « E 
mi, pare (dise el toso), gò da sposar la fia del re. 
Bisogna che vegni via co mi, che vegui via anca 
vu. » — 

Intani o che sto giovine fava viagio, el spazzaci min 
s’ à vestio pulito, s’ à ben governò, e pò el xè andà da 
la regina, e là eh’ el xè stà, el ghe dise : — « So’ 
quà, so’ ’l sposo, e eco quà le sete lengue. * — La 
giovine lo varda : ghe pareva e no ghe parev i eh’ el 
fosse elo, ma per el momento che la lo gaveva visto, 
no la podeva sarer ben s’ el giera veramente quelo. 

Ma so pare e so mare, da la contentezza, i gi subi- 
to orleni tre zorni de corte bandia, e al terzo gior- 
no el apazzacamin gi sposi sta fia del re. Intauto 
die i giera a pranzo, soni e gran s’ciamazzo fava el 
popolo basio. Vien el giovine dai tre cani, e ’1 sente 
luto sto borde'o e sto ciazzo ; el dise a ’na vilana : 

— « Cossi xè sta alegrezza? Parche la gi sparagni 
la morte ?» — Diso la vilana : — No, no ; parche 
la s’à maridi ! » —Diso el giovine : — <t B quando ? » 

— « Sta matini. » — « Ah, ben ! Qò capio ! gi 
capio !» — E li, ol core, o ’l core, e el va in palazzo 
co so so rei a, co so pare e co i tre cani, e ’l dimm- 
di se x'e permesso de audar avanti. I ghe diso: — 
«t Avanti ! » — Apena eh’ el xè drento in sala, el 
saluda tuti sti signori e ’l dimanda la parola. E i 
ghe dise : — « Ben, circi parla pur. » — E lu . el 
va urente al sposo, e ’l ghe dise : — « Xestu ti el 
sposo de sta giovine ?» — Questo ghe dise de sì, e 
lu alora ghe dise : — « Come gastu fato a deliba- 
rar sta giovine? » — Tuti giera incxntai. El dise ’1 
spazzacamin : — « Come che gò fato ? Eco qui le 
seto lengue. » — « Te digo come che ti gi fato 
a dcliberarl i : vogio saverlo !» — « Co quei tre cani 
li. » — < Ben ! Quando che ti ti xi quelo che 1’ à 
delibar ida co sti tre cani, in presenzia de tuti sti si- 
gnori, ciama el nome de sti tre cani. * — El spaz- 
zacamin resta confuso, e noi T sì cossa dir. Alora 
sto giovino conti tuta li storia a sti signori, e pi 
el di3e • — « E sto sior che xò qui, x'e stà quelo 
che m’ à robi la scatola. » — El spazzacain n diseva 
do no. Alora sto giovine el gà dimandi permesso a 
iti signori de andar a damar quel’ osto che el gh 

mostrà subito le lengue, parchè el ghe fazza el 
confronto. Lori i gà dito de sì, e lu xè andà a ria- 
mar 1’ osto, e l’osto gà fato el confronto, e cussi s’ à 
visto la verità. Alora el giovine gà domandà al re el par- 
messo de lassar eh’ el fazza quel eh’ el voleva lu del 
spazzacamin, e el rè ga dito de sì, parchè el gà vi- 
sto sto ingano. El giovine presto el tol i so tre cani, 
e el dise : — « Sbranafero, Ciapatutù Questo è 'l 
tempo che ti me agiuti : magnèlo !» — E in presen- 
zia de tuti sti signori, el spazzacamin l’ è andà 
magnà. 

Alora sto giovine el gà sposà la fia del re, e 1 
8’ à tolto in casa el pare e so sorela, e i gà sempre 
vivesto in bona pase e in carità. 



XI. - EL M A T O. 

’Na volta ghe giera ’na mare e un fio, e sto fio el 
gaveva poco servelo. ’Na matina ghe dise sta mare a 
so fio: — « Levito fcuzo a bonora diman, che gavemo 
da far el pan. » — Sto fio, ubidiente, el se leva a bo- 
nora, e i se mete luti dò a far el pan. So mare la 
fa suzo i paneti, ma no la varda che i sia grandi o 
che i sia piedi. Ghe dise sto fio : — « Che picolo 
che gavè fato sto paneto, mare !» — « Oh, dise 
eia, no andar a vardar ti, fio, che i sia grandi o che 
i sia piedi; c'hè el proverbio dise; grandi e piedi, 
tuti gà da ’ndar a messa. » — « Ben, ben ! » — 
Dunque, fato sto pan, i lo mete sul concolo, el 
se mete el panariol su le spale, e invesse de portar- 
lo al forno, el pensa a le parole che gaveva dito so 

mare, el va drento su ’na ciesa che ghe giera sh la 
messa, e ì dise : — « Mia mare gà dito che, grandi 
e picoli, tuti gà da andar a messa. » — E ’1 ciapa 
sti (paneti, e zò : butili tati ia mezo de la ciesa. 
Dopo el va a casa da so mare, e ’l ghe dise : — « Ma- 
re, gò fato quel che m’ ave dito, saveu. » — « Bra- 
vo ! Gastu portò el pan in forno ? » — « Oh, mare, 
se gavessi visto ! Tuti me vardava. » — Dise so 
mare : — « Ti podevi anca ti butarghe qualche ocio 
adrio. » — Alora el dise : — « Spetè, spetè, che 
ghe butarò anca mi qualche ocio adrio. » — - El va 
da basso in stala, e ’1 ghe cava tuti i oci a le bestie, 
el li mete drento su ’ un fazzolet) e ’l va in dosa, e 
de man in man che omeni e done i lo vardava, el 
ghe buta i oci sul muso. Dopo el va a casa da so 
mare, e ’l ghe dise : — « Mare, gò fato quel che m’a- 
vè dito. » — « Cossa gastu fato, fio mio ?» — Di- 
se el fio : — « Ciò, so’ andà in ciesa, e pò gò buta i 
oci sul muso a tuti quel che me vardava. » — « Cos- 
sa xestu andà a far in ciesa ?» — « So’ andà a ve- 
dar se giera finia la messa, per rancurar i paneti » 

— «Ah per carità ! No ti 1’ à portò in forno el pan ? » 

— « Nò ! No m’ ave dito vu, che, grandi e picoli, 
tuti i gà da andar a messa ? Ve 1' ò dito, co’ so’ ve- 
gnuo a casa, che tuti i me vardava, e vu m’avè dito 
che ghe traga un ocio adrio. E mi gò cavà i oci a 
tute le bestie che ghe xè in stala, e ghe li gò butai 
sul muso a chi me vardava. » — « Ah, can de uu 
toso. Ti me fa morir. » — E da la passion del pan 
e de le bestie, sta mare s' à mala. Amalà che la 
s’ à, la matina drio no la se poi movar dal leto. La 
tendeva a dir : — « Ah, per carità, un miedego ! » 

— « Adesso, adesso, mare, ve lo vago ciamar. » — 

El core a la spiziaria, e per fatalità el ghe ne cata 
uno. — « Ah, per carità, dotor, el vegna subito co 
mi, che gò mia mare che la xè tanto malada che no 
’l se poi pensar. * — Sto miedego, vedendo li di- 
sperazion de sto regazzo, el va a casa co elo. Dise 
el toso: — « Mare, mare: eco quà el miedego. » 

— Ma eia giera tanto de mal, che no li podeva 
parlar. Sto miedego el ghe tista el polso, e ’l dise : 

— « Oh, quanta debolezza che gà sta povara dona ! 

Da bravo, fio : tòte premura de governar to mare ; 
varila ue farghe uu brodo longo, lungo, e digliene 
una squela ogDi inomeuto, parchò la gà bisogno de 
cssir sostentala. » — « Eh, sissignor, sissignor. No 
’l gabia nessuna passion, che mi farò l'impossibole. » 

— Co’, 'va via el miedego, el fio dise a so mire: — 

« Adesso vago a tor da farte un poco de brodo. » — 

El va al mercà, e ’i ghe compra àia seloga (1) ; pò 
el torna a cas i, el tol ’na secia do aqua, el mete 
sii ’na stagnada, el pela s‘a selega, e, co’ bogie 1’ a- 
qaa, el ghe li mete drento. Alora el speta che daga 
dò o tre bogi, pò el ghe porta ’na squela do brodo 
a so mare. — « Ciapè, mare, st* brodo, che deboto 
ve ne pu-tarò de V altro. » — E tanto el ghe ne por- 
ta, infinamente che ’na squela no foca l’ altra, par- 
siò, ’l diseva elo, che la fasse forza. El giorno adrio 
vien el miedego. — « Oh, come vaia quà sta mala- , 
da ? » — « Eh, spero che la vaga ben. Gò dà tanto 
brodo gieri, e ancuo me par che la vag i megio. > — 

« Invesse mi me par che la sia più debole ancuo. 



(1) Passera. 

Senti : sta dona gà bisogno de essar scaldada. Meti- 
ghe diversa roba cbe pesa adosso, chè la sua (1).» 

— « Eh, el st aga quieto, signor, cbe farò quel eh’ el 
dLe. » — El miedego va via. Cossa fa sto toso alo- 
ra ? El ciapa le careghe, i comò e tuto quelo che 
se ritrovava in catnara, e el ghe raeto adosso. Sta 
povara dona no li poieva gnanca respirar. Quando 
eh’ el gà visto che no la poi più respirar, el va a 
damar sto miedego ancora. — « Ah, dotor ! Mia ma- 
ro xè de mal !» — « So’ quà, so’ quà, » — dise el 
miedego, e el core da la maia la. Là el gho tasta el 
polso, e el la cata che la xò di prete. — « Sta do- 
na, el diso, gà bisogno de essar confessarla : sicurila. » 

— Dunque sto miedego, vedendo che no ghe xè altro 
per elo, el tol su e ’1 va via. El toso, tuto premu- 
roso per assicurar so mare prim i che la mora, presto 
presto el 1 1 veste, e, co’ la xè vestia, el la ciapa in 
brazzo, parebè no la gaveva gambe da camiuar, e ’l 
la porta in ciesa. Co’ ’l xè stà in sta ciesa, el tol un 
scagno, el la senta in sto scagno, e pò el la liga, par- 
chè, povareta, no la giera gnanca bona de star su, e 
el la mete arente el confessionario del piovan. Alora 
el va in sacrestia, e el ghe di3e al piovan eh’ el ghe 
fazza un gran piasser, eh’ el vaga a confessar sta pe- 
nitente, che xè tanto che la lo speta. Dise el piovan: 

— « Adesso, fio, vegno. » — Intanto eh’ el piovan se 
parecia e vien fora da la sacrestia, el toso va a casa. 

— * Quà, el dise, no fisso gnente; tornarò quando 
che la sarà confessada. » — Da là un pocheto el pio- 
van vien fora, el va in confessionario, e el vede sta 



(1) Sudi. 

dona tuta coverta, e, invesse de essar inzenociada, el 
vede che. la x'e sentada. Sto prete, vedendo che no la 
se move, el bate el balconselo, ma gnente. Alora el 
dise : — « Bzt, bzt, bzt ! . . Digo . . . vegoì quà . . . 
no me fe aspetar , che gè pressa. * — Oh sì ! no la 
ghe risponde. Finamente, stufo de ciamar, el vien fora 
dal confessionario, el varda, e ’l vede che la x'e mor- 
ta. Alora el serca el fio, e noi lo trova. — « In dove, 
el dise, s’Yilo cazzà? > — Intanto el fa un pochi de 
ziri, e da là un poco el lo vele vegnir. — « Oh, ser- 
vitorsuo, sior Piovan (dise el toso) ! Àio confessà mia 
mare? » — « Oh, cossa vustu che confessa? La xè mor- 
ta! » — Dise el toso : — « Ah , fiol d’ un can d’ un 
piovan ! Ti xè stà ti quelo che me l’jà fata morir. » 
— E ti dài , e ti dài tante pache , e se no i ghe lo 
cava da le man, el lo copa. E con questo el x'e andà 
via, e la fiaba la xè finia. 



XII. — LA PABZEMOLINA. 

’Na volta ghe giera mario e mugier, e sto mario 
el gavea ’na gran rabia co eia parchè no la fasseva 
mai fioi. Un giorno fra i altri passa ’na fada, e la 
vede sta signora in pergolo. La dise sta fada : — 
« Signora, la me fazza la carità de darme un soldo! » 

— « Sì ! Co’|no volè altro ! Ciapè. » — E la ghe dà 
sto soldo. Dise la fada: — « Grazie ! Ma cos3a gala, 
signora, che me par che la sia un poco desturbada ? » 

— Risponde la signora : — « Ah, so savessi, fia, cossa 
che ghe xè in casa mia ! Ghe xè un inquietudine per- 
petua, parchè no fasso un fio; e mio mario sempre me 
maltrata. » — « Gnente ! La vedarà che fra un poco 

de tempo la restarà, iosinta. » *— E la ringrazia da 
novo la signora del soldo che la g’ à dà, e la va via. 

Adesso lassemo là sta signora. 

Dise la vocia, apena che la xè stada via : — « Ah, 
speta mi, adesso. Ti ti restarà gravia de sicuro, e mi 
vegnarò a star arente de ti senza che ti te n’ incorzi ; 
e quela bamhina che ti farà, la sarà mia. » — Infati 
da là un poco de tempo la va a star de fazza al 
palazzo de sta signora, e la se parecia un beìissimo 
orto, e, de fazza ai balconi, la semena ’na gran va- 
nesa de parzemolo. La gà fato sta parte, parchè zà 
la saveva che a sta signora gaveva da vegnirghe vogia 
de sto parzemolo. 

Anderao, che sta signora xè gravia. Un giorno la 
va sul balcon, e la vede sta vanesa de parzemolo. — 
« Ah, che vogia, la dise, che gavarìa de magnar qua- 
tro fogie de quel parzemolo ! > — La manda la ca- 
mariera, parchè, par piasser, la ghe dasse quatro fo- 
gie de quel parzemolo, ma sta vecia ghe risponde : — 
« Oh, benedeta, de quel parzemolo mi no ghe ne posso 
cavar. Che la me dimanda qualunque altra cosa, ma 
questo, no ! * — Sta cameriera, villa, toma da la 
signora, e la ghe dise che no xè possibile de poder- 
ghene aver, e che la vecia no la ghe ne voi dar. Dise 
el servitor : — « Andari) mi ! » — E1 va anca elo, 
e, senza che andemo avanti, ghe toca istesso. Sco- 
menzia la signora a star poco ben, e un giorno so 
mario ghe dise: — «Ya ti, che,' chissà, avedartein 
sto stato che la te lo daga. » — Ya la signora da sta 
vecia, ma no la se n’ incorze che la giera quela de 
la carità, e la dise : — « Patrona, sala ! Vorave che 
la me fasse el piasser de darme quatro fogie del 

so parzemolo. Stago tanto poco ben che inai, parche 
gò 1 vogia de magnar sio parzemolo. » — Dise sU 
vecia: — « La senta, benedeta: zà che la lo voi, mi 
sto parzemolo ghe lo darò ; ma a sto pato, che co’ la. 
so putela la gavarà set’ ani, bisogna che la me la 
daga a mi. » — Sta signora, par paura de morir, e 
che le cose andasse malamente, la ghe diso de si. 

Dunque dopo magnò sto parzemolo, ghe par a la 
signora de respirar, e la sta subito ben. La va a 
casa, e la tase de quelo che gà dito sta vecia. Ma 
tuto el tempo de la gravianza la sospirava, a eonsi- 
darar che de set’ ani la ghe doveva dar a sta vecia 
la so putela. Da l’ altra parte la so consolava, parche 
la diseva che ghe voi tempo a set’ ani ; ma la giera 
sempre in pensier. — « Finamente pò, la diseva, sarà 
quel che sarà.» — 

Vien el parto, la fi ’na ha, o sta fia scomenzh a 
vegnir granda, e pas^a an a i set’ ani. Co’ xò in cao 
ai set 1 ani, sta vec ; a va a tersela, e sta signora biso- 
gna che la ghe la renonzia. Sta vecia la la porta a 
casa, e, co’ la xè là, la ghe dise : — « Ah, ti xè quà 
da mi, adesso ! No credar minga de vivar sul bom- 
baso, corno che ti gieri a casa tua, sastu? Bisogna 
che ti lavori e che ti fazzi tuti i servizi, parchè no 
gò nissun, e mi so’ vecia. » — E la ghe fa far ’na 
vita aspra a sta putela; t into aspra, che dopo un poco 
de tempo no la giera più quela de prima. Un giorno 
fra i altri, ghe dise la vecia a sta putela : — « Senti: 
mi vago via, e per tasca (1) te dago da fregar el 
tarazzo de la mia camara, ma 3enza tocar gnente. 



(1) Campito. 

gnatica ’na carega. » — Sta putela par la paura la 
ghe di se de sì, e la vecia va via. Alora la putela se 
mete a pianger, a pianzer de alta vose. Per Diana, 
che passa de là ’na fada, e la ghe dimanda cossa che 
la gà, e parcossa che la piarne. Dise la tosa : — 
« Oh ! la me lassa star, che la mia parona la m’ à 
dà da fregar sto tarazzo senza che toca gnente, gnanca 
’na carega. Come vorla che fazza ?» — Dise la fada : 
— « Gnente, speta mi !» — E là, la tate la bache- 
tina, e la dise : — « Comando, comando, comando 
che sia fregà sto tarazzo in ordene, senza sporcar e 
tocar gnente. » — Sto taraz?o xè stà fregà, e sta 
fada xè andada via. Vien a casa la vecia, e la vede 
el tarazzo fregà pulito, e alora el giorno adrìo torna 
a ordenarghe a sta tosa de fregar i tarazzi de tuta 
la casa. Co’ la xè andada via, terna la putela a pian- 
zer, e torna a passar ’na fada. — « Cossa gastu, pu • 
tela, che ti pianzi? » — « Oh, la me lassa star, che 
la m’à lassà da fregar tuti i tarazzi de la casa, senza 
che sporca gnente, e toca gnanca ’na carega. » — 
La fada torna bater la bachetina, e là la ghe fa com- 
parir luto neto, o pò la va via. 

Continua sta maledeta vecia a fargho far a sta 
putela ’na vita da can; intanto passa dei ani, e sta 
putela deventa ’n'a belissima ragazza. Un giorno, 
fra i altri, va a star un re de fazza ai so balconi. 
Sto re co graziosità saluda sta ragazza, e ogni giorno 
el fa sta storia, ma sempre in scondon de la vecia. 
Intanto la ragazza ciapa piè co sto re, e vien che 
un giorno la ghe conta la so amara vita. Ghe dise 
elo: — cTasi, tasi, che un giorno o l’altro ti scam- 
parà via co mi, chè zà capisso che la xè ’na striga. » 

Puntata V. 

— E eia che sente cussi, la se consola tuta, e la ghe 
dise : — « Cc’ ’l voi, mi so’ quà. » — « Senti, dise elo, 
cessa che ti gà da tot* suzo prima de scampar via : 
tol suzo ’na scovoleta, un toco de specio, e un cor- 
telo. > — 

Sta regazza la se parecia tuto, e un giorno 1’ aspeta 
che la striga sia fora de casa, e la scampa via col re. 

Torna la striga, e no la vede più la ragazza, e la 
dise : — « Cagna d’ una tosa ! Ti me V à fata ; ma 
no fa caso : te citarò, e ti me la pagarà. » — Là la 
se mete in viagio, e tanto la camina fin che la li 
gà rivai. Sti dò regazzi, cussi a caminando, i sento 
un sussuro, e i se volta indrio, e i vede la striga. — 
« Oh, per carità, dise eia, la xè quà ! » — « Buta, 
dise elo, buta in aqua la scovoleta. » — Dopo butà 
in aqua sta scovoleta, ghe vien fora tanti spini e tanti 
spini, che la striga xè intrigada a passar. Ma tanto 
la fa sta striga, che infin la xè passada. I dò ragazzi 
i torna a sentir un gran susurro, i se volta, e, dise 
eia : — « Ah, la gavemo quà da drio. » — « Gnente, 
dise elo, gnente ! Buta via ’l specio. » — Eia buta 
in tera el specio, e salta fora un mar d’ aqua. Sta 
vocia da un onda la vien portada a un altra, e la se 
difende anca da l’ aqua, e la torna a andar drio a 
sti dò regazzi. Quando lori i torna a vedersela da 
drio, dise el re : — « Bu! a ’l cortelo. » — La buta ’l 
cortelo, e vien fora tanti rasadori. A forza de sapar 
sti rasadori, sta vecia s' à tagià dapartuto, se g’ à 
averto tute le vene, li s’à svena, e la xè andada in 
malora. Alora sii dò ragazzi, aiegri più che mai, i 
xè tornai indrio, e i s’ à maridà insieme, e i gà fato 
le nozze, e i gà vivesto sempre iu bona pase e carità. 



Digitized by Google 




- 67 - 



XIII. - LA SGOMESSA. 

’Na volta ghe giera mario e mugier, e sto mario 
ghe dise un giorno a so mugier : — « Femo un po- 
che de fritele ?» — E eia ghe dise : — « E la farzo- 
ra, che no la gavemo ?» — « Vaia a tor, dise elo, 
da mia comare. » — - « Oh, sì !.. . Yòi far adesso quela 
bagatela de strada !» — « Ya là ; vàia a tor, che mi 
dopo ghe la portarò. » — E alora la s’ à ciapà 
suzo, e la xè andada da sta so comare, e la s’ à 
fato dar la farzora, e dopo la xè tomaia a casa. 
Apena che la xè a cisa, la dise a so mario : — « Eco 
la farzora, ma basta che dopo ti ghe la porti ti. » — 
Intanto lori i fa le fritele, e, dopo che i le gà ben ma- 
gnae, dise sto mario: — « Adesso mi lavoro, e ti la- 
vora anca ti, e ’l primo che parlarà ghe portarà la 
farzora. » — Eia se mete a filar, e elo a tirar el spa- 
go, parchè el fava el calegber. Dunque alora i se 
mete in tasar, nome che lu, a tirando i spaghi, el 
diseva : leu lero, leu'erò, e eia, a filando, ghe rispon- 
deva : pirici , pirici, piciciò. E no i diseva altro che 
questo. 

Per Diana, che passi per de là uno de cavalerla, un 
soldà co ’l cavalo, e sto soldà ghe dimanda a de le 
done se no ghe fosse nissnn calegher. Ste done ghe 
dise : — « Qua, quà ghe ne stà uno, » — e le lo mena 
su sta casa. Sto soldà dise al calegher eh’ el vegna 
a tagiirghe la sentena al cavalo, chè elo ghe darà 
soldi. E elo no ghe dà nissuna risposta, nome eh* el 
dise: leu lero, leuleiò, e so mugier ghe fa: pirici, 
pirici , piciciò. Alora sto soldà ghe dise : — « Dunque, 

vien tagiar sentena cavalo, se no mi tagio cocuzza. » 

— Ma ciò ghe fava : leu lero, leulerò, e el i : pitici, 
pitici, piciciò. Sto soid'a scomenzia proprio a inveì e - 
narse, e ’l ciapa la spada, e 1 ghe dise al calegher : 

— « 0 vien tagiar sentena cavalo, o mi tagio cocuz- 
za. » — Ma gnente ! E1 calegher no voi esser el pri- 
mo a parlar, e ’l fa istesso : leu lero , leulerò, e so 
mugier : pitici, pitici, piciciò. Alerà sto soldi el se 
inveleua proprio da bon, el ciapa in man la testa dei 
calegher, e là el se mete per tagiarghela. La mugier, 
co’ la gi visto cussi, la dise : — « Ah, per carità, no, 
no !» — « Brava, dise so mario, fidava ! Adesso ti ti 
andari a portarghe la farzora a mia comare, e mi 
vago a tagiar sentena a c ivalo. * — E cussi i ga 
iato, e lu gi vinto la scomessa. 



XIV. - COME ’L BON SAL. 

’Na volta ghe giera un re, e sto re el gaveva tre 
fie. Un giorno, fra i altri, el s’ i pensi de damar sto 
tre fie, e dimandarghe, a una a la volta, se lo ghe 
voi ben. El dama la più granda, e ’l ghe dise : — 

* Senti, me vusto ben, ti ?» — Dise eia : — « Sì, papi . 
mio. » — « E come ?» — « Come el bon pan. » — 

E ’l re el pensa e ’l pensi, e pò e ’l dise : — « Sì, 
co’ se gi fame, el pan xè bon . » — Dopo el ciama la 
mezana, e ’l ghe dise : — « Me vusto ben, ti ? » — 

« Mi sì, papi. » — « E come ?» — « Come ’l bon 
vin. » — El re el pensa, e pi el dise : •— « Sì, sì. El vin 
xè quelo che di la vita a l’ omo ; dunque el xè bon. » 

— Dopo el ciamo, la più picela, e ’l glie dise : — « E 
ti, me vusto ben ?» — E eia ghe rispondi: — « Mi sì, 
papà. » — « E come ?» — « Come ’l bon sai. » — 
Alora el re gà dito : — « Come ’l bon sai !» — E là 
el se mete a pensai*; e sicome cb’ el sai, magnandolo 
cussi, el xè cativo, gà parso a elo che questo de 
sta regazza no fusse ben. E subito senza altro rifle- 
iar suzo, el gà ciaraà el servitor più fìdà, e ’l gà 
dito : — « Senti : ti me forà ’na cosa de sta sorte : ti 
andarà da la mia putela picola ; dighe che la se ve- 
sta, e pò condusila via subito ; condusila in qualche 
logo deserto, e, co’ ti sarà là, mozzila, caviglie i oci 
e ’l cuor, e portimeli quà a mi. Va, e ricordite ben 
de far quel che te ordino. » — Dise sto servitor : — 
« Sarà fato tuto quanto . » — 

Sto servitor el ciapa suzi, el va da sta puteh, 
e ’l ghe dise : — « Gà dito so papà che la se vesta, 
e che la vegna via co mi. » — Dise sta regazza : — 
« E dove me condusistu ?» — « L’ ordene de so papà 
xè questo : che la vegna via co mi. » — « Ben ! » — 
E là la se parecia, e, co’ la xè pareciada, i tol su o i 
va via. Camina, camina e camino, finamente i riva 
su un prà. Alora sto servitor dise a sta regazza : — 
«Adesso che senio quà, bisogna che ghe diga che gò 
ordine da so pipà de mazzarli, de cavarghe i oci e 
’l cuor, e de portarglieli a elo. » — Sta regazza se 
mete in un gran pianto : — « Ah, per carità, lassime 
la vita !» — « Ben (dise elo) ; ma come gogio da 
far ? » — Tn quelo el vede ’na cagneta : — « Eco, el 
dise, eh’ el ciel n’ à agiutà. » — E là, el ciapa sta ca- 
gneta, el la mazza, el ghe cova i oci e ’l cuor, el 
mete tuto drento ’na sportela eh’ el gaveva, e pò el 

dise : — « Adesso la vaga per el so destin. » — E ’l 
lassa là sta putela impiantada, e lu el toi su e ’l 
torna dal re, e ’l ghe consegna sti oci e sto cuor. El 
re ghe dise : — « Va ben ! » — 

Adesso lassemo Ih, ’l re e sto servitor, e anderno 
da sta regazza. 

Sta tosa la giera restada in mezo de sta gran pra- 
daria, sola e bandonada e tuta pianzente. Strada fas- 
sendo la trova ’na vecia, e sta vecia la ghe dise : 

— « Cossa gastu, putela, che ti pianzi ?» — E eia ghe 
dise : — « So’ sola e persa, e no sò in dove andar. » 

— Dise la vecia : — « No pianzer, no pianzer ; adesso 
te agiutarò mi. Ciapa, questa la xè ’na bachetina, e, 
co’ ti te la metarà in sen, ti deventarà ’na vecieta. 
Adesso, in fondi de sta pradaria, ti trovarà ’na stra- 
da sempre driti ; va in fondi de sta strada, e ti tro- 
vavi un palazzo, e questo x'e ’l palazzo del re. Là, ghe 
ocore ’na dona per governar le galine ; sona la cam- 
panela, e dimandigli se i te voi ti per sto servizio. » 

— La regazza la ringrazia la vecia, la se mete in 
sen la bachetina, e subito la deventa ’na vecieta, e 
alora la ciapa su, e camina, c miina o camina, la riva 
al palazzo del re. La sona la campanela, e vien fora 
un servitor del re, e sto servitor el ghe dimanda 
cossa che la voi. Eia ghe dise : — « So’ ’na povara 
vecia, no gò nissun, e so’ vegnuda a vedar se ghe 
ocoresse ’na dona de servizio, magari per governar 
le gaiine. » — Lu el va da i so paroni, e pò el torna 
e ’l ghe dise che la resta là. I so paroni no i gaveva 
in palazzo logo da darghe a dormir, e i la mete in 
nn tabricato novo, che no ’l giera ancora finio. ’Na 
sera, fra le altre, el fio de la regina, andando per 

sto fabricato novo, el sente sfa vecieta a pianzer 
forte. El speta che sta vecia vegna fora de la so 
camara, e ’i ghe dise : — « Cossa gastu che ti pianzi 
tanto? Xestu descontenta dei to paroni?» — « Mi 
no, dise la vecia ; anzi ringrazio el siel a esser qua, 
ma pianzo le mie disgrazie. » — « Va là; date coragio, 
che ’l siel te provedarà. » — Dopo un poco de tempo 
torna sto re a passegiar per sto fabricato novo, e ’i 
torna a sentir sta vecieta a pianzer e a pianzer. Adesso 
bisogna saver che sta vecia, co’ la sera 1’ andava su 
la so camara, la pusava zò la baehetina che la se 
tegniva sempre in sen, e là la tornava giovineta come 
che la giera, e per questo, vedendose cussi sola, are- 
dota a tender le gaiine, e saver che la giera fia de 
un re, no la fava altro che pianzer, pianzer e pianzer. 

El re, s ntindo sempre sta vecia a pianzer, el s’ à 
pensà de far un buso co ’na varigola nel muro, 
per veder cossa che gaveva sti vec : a. El speta che 
la vecia sia via, e ’l fa sto buso, e, co’ 1’ à visto che * 

la vec : a giera su la so camara, el varda par el buso, 
e ’l vede che, invesse de una vecia, la xè ’na belissima 
giovine. El va subito da so mare, e ’l ghe dise : — 

« Marna, marna ; altro che una vecia, xè quela che 
governa le gaiine ! La xè la più beh giovine che se 
possa vedar co cci ! Presto, la vegna a vedarla, che 
gb fato un buso sul muro, e la la vedark » — Infati 
sta regina la ciapa su e la va, e la varda per sto 
buso, e li vede ’na belissima giovine che pianzeva 
disparatamente. Dise la regina : — « Ti gà proprio 
rason : la xè ’na belissima giovine. » — Dise so fio : 

— « Marna, mi la vogio par sposa. » — « Ben, adesso 
ghe dimandaremo. * — I speta che la vegna fora de 

la camara, e pò la regiua ghe dise : — « Ma parcossi 
sempre pianzeu, bona vecia ?... Ma zà no ti xe na 
vecia : ti xè ’r.a bela giovine, e no vogio più cbo ti 
staghi quà. » — « E so ti x'e contenta, dise el re, mi 
t i vogio per sposa. » — « Ob maestà (dise eia), mi 
no so’da tanto. » — Dise la regina: — « No fa gnente. 
Adesso vien via co nualtri, e, tempo quindese giorni, 
ti s irà la sposa de mio fio. » — « Quando lori i xò 
contenti, so' contenta anca mi ; solamente domanda- 
rare ’na grazia : che, co’ sarà el giorno de le nozze, 
vorave che i gavesse da invidar tuti i re ; e a uno 
de sti re, quelo che ghe dirò mi, che ghe sia fato 
tuto ’l pranzo senza sai, e ch’el sia sentà arente de 
mi. * — Dise la regina : — « Te sarà concesso tuto. » — 
Yien el giorno de le nozze. Là, ghe va tuti i re, 
o quelo che sta giovine gà dito che ghe sia fato tuto 
senza sai, i ghe 1’ à messo arente de eia. I porta in 
tola. Sto re scomenzia a magnar la menestra, e ’l 
, sente che la xè senza sai, e ’l trà un sospiro. El varda 
la sposa che ’l gageva a vissin, e ’l la varda fissa par- 
chè la ghe somegiava tuta a so fia. Eia la ghe dise : 

— « Cosse gaio, Maestà Re, che no ’l magna e ’l so- 
spira ? » — Lu el trà un altro sospiro, el la varda, 
ma no ’l dise gnente. V;en el restante de le piatanze, 
e lu apena el sercava (1), e pò el lassava là, parche 
giera tuto senza sai. Sta sposa ghe torna a dir : — 
« Ma cossa gaio, che sempre el sospira, e no’l magna? » 

— « Sospiro parehè me vien in mente tante cose. » 

— « Adesso el magna, e no ’l staga pensar a altro. * 
— Sto re no ’l podeva più taser. El rimorso che lo 



(1) Sercava, assaggiava. 

divorava, el magnar senza sai, sta sposa elie glie so- 
megiava tanto a so fia, gà fato sciopar el cuor, e gà 
bisognesto ch’el parla. — « Se la savesse, el dise, cossa 
che gò fato ! ’Na matiua m’ ò pensò de ciamar tute 
le mio fie, e de dimandargbe se le me voi ben. La 
più picola la m’ à dito de si, e la m’ à dito : come 
el bon sai. Mi, al momento, m’ à parso eli ’l sai sia 
’na cosa cativa, ma adesso conosso cb ’l sai xè bon 
e che 1’ ocore. In quel momento, tolto da la rabia» 
gò ciamà ’l mio servitor, e gò db ordene che subito 
el porta via sta mia fia, e cb’ el la porta su loghi 
lontani, e eh’ el la mazza, e eh’ el ghe cava i oci e ’l 
cuor, e cb’ el me li porta a mi. E cussi l’ à fato : el 
T à mazzada, el ga cavò i oci e ’l cuor, e ’l me li 
gà portai a mi. Vedendola eia, me par de veder mia 
fia, tanto che la gbe somegia. » — Dise eia : — « Gaio 
più quel servitor ?» — « Sì, che lo gò ancora. Ma 
elo no ghe n’ à colpa ; l’ à fato quelo che mi gò or- 
denà. * — « E se mi ghe disesse che so’ mi so fia, 
me credaravelo ? E eh’ el servitor invesse de mazzarme 
mi, 1’ à mazzù ’na cagneta ; che invesse de cavarne 
i oci e ’l cuor a mi, el ghe li gà cavai a ’na cagneta, 
e pò ’l m’ à mandò al mio destin ?» — Alerà sto re, 
ch’el sente cussi, el xè restò insempià. El giera per 
butarse in zenocion e dimandargbe perdon ; ma eia 
la gà dito : — « Gnente ! Quelo che xè stà, xè stà ; 
lu el sarà sempre el mio papà, e pensemo adesso a 
star in alegria. Solamente vogio che quelo che me 
partien a mi, sia dà al servitor, eh’ el xè stà quelo 
che m’ à salvò la vita. » — El re, tuto contento de 
aver citò sta so fia, ch’el la credeva morta, e de esser 
sta presente a le so nozze, el fa far altri oto giorni 

de nozze per conto suo, e 1’ à invidà tuti quanti i re 
e tuti i so conossenti, e anca el servitor; e cussi i 
xè stai in una gran alegria, e i gà vivesto sempre in 
bona pase e carità. 



XIV. — SIPRO, CANDIA E MOREA. 

’Na volta ghe giera ’na regina, e sta regina gaveva 
’na belissima pntela. Questa quà gaveva un difeto: che 
la giera assae curiosa. So mare s’ à tanto stancà per 
la curiosità de sta pntela, che un giorno la dise : — 
« Quà bisogna che la metemo a scuola giorno e note; 
se no, no gavaremo più ben. » — E cussi sta signora 
gà fato. A scuola che sta putela xè stada, la giera 
sempre curiosa de saver cossa che fava la mistra. Sta 
mistra giera ’na famosa striga, ma no la voleva darse 
da conossar. Un giorno la eiapa sta putela, e la ghe 
dise : — « No te pensar minga, Leonora, de vegnir a 
vedar cossa che fasso in casa mia, sastu ! » — Dise 
Leonora: — « No, no, mistra; la stsga quieta.» — 
Le altre putele le giera use, lore, de mai no movarse, 
ma Leonora no ghe bada a la mistra, e la fa come 
prima. Co’ giera su l’ora del mezogiorno, sta mistra 
V andava ne 1’ orto a far strigarle. Un giorno cossa fa 
Leonora? La va al balcon, e la vedo che sta mistra 
fa tante strigarie co pignate o co intrighi. La resta 
là un pocbeto, e intanto la mistra alza i oci e la la 
vede. Dise Leonora: — « Ah, la m’à visto !» — E 
da la premura de andarse a sentar su la so carega, 
la gà perso ’r a savata. Vien de su in pressa la mistra 
e la dise : — « Chi xè stà al balcon ?» — Tute eon- 

fuse, ste putele, no le sà cossa dirglie e le tase. Alora 
eia la varda par tera vissin al «baleon, e la vede ’na 
savata d* Leonora. — « Ah ! sò che ti xè stada ti ; 
varda la to savata, dove che la xè! » — Da alora in 
poi sta povara regazza no la gaveva più ben, e ghe 
tocava sofrir e patir de tuto. Quando la so camariera 
andava a trovarla, eia ghe diseva : — « Per carità, te 
prego : dighe a la marna che la me vegna a cavar de 
quà, che no ghe ne posso più. * — La camariera ghe 
diseva de sì de dirghelo a so mare, ma pò no la ghe 
diseva mai gnente, da la paura che la ghe andasse a 
casa, parche la giera un demonio. Vien un giorno che 
la regina, invesse de la camariera, la ghe manda ’l 
servitor. Co’ la putela vede el servitor, in scondon de 
la mistra, la ghe fa moti e ati, eh’ el servitor gà ca- 
pio. Dise el servitor a la mistra : — « Come se porta 
sta putela? Xela bona, o xela cativa? » — « Ob, la dise 
la mistra, la xè bona, tanto bona. » — Ma invesse la 
la gaveva per dolori de stomego. Sto servitor gà fato 
pecà sta regazza, e apena ch’el xè rivà a casa, el gà 
contà a la regina tuti i moti e i ati che ghe fava sta 
putela. Dise la regina al servitor : — « Cori cori ; va 
a scuola, e portila via subito. » — Sto servitor el va 
a scuola, e, co’ ’l xè là, el dise a la mistra : — « Sior 
amia, la me fassa el piasser, la me parecia Leono- 
ra, parchè so mare gà vogia de velarla; dopo ghe 
la portarò da novo. » — Dise la mistra a la regazza: 
— « Va là, ma ricordite ben de no parlar, sastu, par- 
chè se ti parli, ti veiarà chi sarò mi un giorno. » — 
« No no, signora, no parlarò. » — E sta putela va via. 

Co 1 la xè a casa de so mare, la ghe conti tuti i 
dispiasseri che la gà provà, e cussi no la xè anda i a 

più a scuola. Co’ T à visto, 1 1 mistra, che no la gbe 
va più, la dise : — « AL, cagna de Leonora ! Ti me 
la pagarà un giorno. » — E la se 1’ à tanto tegnuda 
a memoria sta striga, e la s’ à tanto inasprìo, che un 
giorno la se l’à fata pagar. 

Adesso lassemo là la mistra. 

Intanio la Leonora la vien granda, e ghe capita un 
re par sposo. La giera vegnui ’na bona regazza, e T 
sposo ol giera un belissimo giovine. Infati, dopo un 
poco de tempo, i s’à maridà, e, co’ la xè stada mari- 
dada, sta sposa la xè restada subito gravia. Avanti 
che la vegna zozo de parto, ghe viea ’na letera in 
premura a so mario, eh’ el gabia da andar subito in 
Sipro. Alora el va da so mare, e ’l ghe dise eh’ el 
ghe racomanda tanto la sposa, che la ghe vogia ben, 
e che subito che la vien al parto, che la ghe scriva, 
e che la ghe sapia dir cossa che la gà fato. 

La mistra apena che la s’à incorto che la Leonora 
s’avea maridà, e che la giera gravia, cessa se pensela 
de far ? La se pensa de andar a star a vissin de eia, 
e de metar fora una gran tabela : Coniare- Levatrice, 
Infati sta sposa ghe vien mal da partorir, e la mare 
la mauda a damar sti cornar e-Uvatrige. Ghe va iu 
camara sta comare, e, povareta, la vede che questa la 
xè la so mistra. La voleva sigav, ma un poco dal mal 
e un poco da la paura ghe toca taser. Dise la comare 
a la mare : — « La sapia, signora, che mi no vogio 
nissun in camara, parche i xè afari de quietezza, e mi 
gè el costume de star mi sola. » — La bona signora 
ghe risponde : — « Zà che la voi cussi, cussi sia. Eia 
la fazza pur el so dover, e me racomando, chè la xe 
ne lo so man. > — Su 1’ ato del parto ghe dis9va la 

comare a la sposa: — « T ò dito che vegnarà un 
giorno, che ti me li pagar à ! Asta visto s’ el xè ca- 
pitò ? » — Piena de spavento sta giovine la partorisse, 
e la fa un bel bambin. Mora la mistra ciapa sto 
bambin, la lo mete drento in t’ una scatola, e la lo 
buta fora del balcon in aqua. Per Diana, che de fazza 
a quei balconi ghe stava un pescaor. Sto pescaor giera 
su la riva, el sente a cascar in aqua sta scatola, ma 
no ’1 vede da che balcon la xè stada butada. Subito el 
rancura sta scatola, el varda cossa che ghe xè drento, 
e '1 vede che ghe xè un belissimo bambin. — « Oh, 
dise elo, cossa che me capita ami, ancuo !» — E el 
lo porta de snzo da so mugier, e el ghe dise : — 
« Yarda che bel bambin che i gà butò via ! Rancuré- 
molo nualtri. » — E lori i se 1’ à rancurà. 

La vecia mistra s’ aveva parecià in Bearsela un can, 
e la ghe dise a sta sposa: -• « Yarda che nb sarà 
minga 1’ ultimo, sastn, questo che ti farà ; ma var- 
da ben de no ptrlar, parche se ti parli la to vita 
sarà ne le mie man. » — La voi anca che la ghe 
daga ’na ferma p.irola de no parlar, e sta giovine, 
povareta, no parla. Alerà la comare va fora de la ca- 
mara, la ciama la marna, e la ghe dise : — « Eco, co 
gran dispiasser g’ò da dir che so niora la gà fato nn 
can invesse de una creatura. » — A sentindo questo, 
la mare so dispera, ma da 1* altra parte la diso : — 
« Ghe voi passenzia ! » — Dunque la ghe scrive a so 
fio che la sposa gà partorio, ma che invesse de una 
creatura la gii f ito nn can. Apena che ghe capita sta 
letara, elo se mete subito in viagio, e el core a casa, 
e a casa eh’ el xè stà, el dimanda a so marna come 
che li xè, e eia ghe dise che pià de quei che la g’à 

scrito no la poi dir. Alora el va da la sposa, e ’l ghe 
dise : — « Senti, par sta volta te pardono; ma se ga- 
vesse da nassar un caso compagno un’altra volta, no 
te pardono de sicuro. » — Eia no dise gnente. 

Resta in casa sto re ancora un poco de tempo, e 
eia torna a restar in3inta. Intanto al re gbe vien un’ 
altra letara da andar in Candia, e là el ghe fa ristessa 
racomandazion a so mare, e ’l va via. 

Andemo, che sta giovine la vien a un altro parto. 
So marna, che giera a scuro de tuto, torna a damar 
sta maledeta comare, e questa la torna dir che la voi 
star sola. La giovine, co’ la vede, povareta, la mistra, 
la se spaventa, ma bisogna che la tasa. E là la fa ’na 
belissima putela. Alora la vecia mete sta putela drento 
’na scatoleta, la verze el balcon e la la buta in aqua. 
Anca sta volta ghe giera el solito pescaor su la riva; 
el vede sto afar, e ’l torna a rancurar anca quela : — 
« Yedaremo un giorno, el dise, cossache risultarà. > — 
La vecia mete fora ’na cagneta, e la ghe dise a la 
sposa : — « Guai se ti parlarà !» — La va fora de la 
camara, la vede la mare e la ghe dise : — « Co mio 
dispiasser g’ò da dir per la seconda volta che la so 
niora gh fato ’na cagna. * — La signora che la vo- 
leva un ben che mai a la so niora : — « Oh, pova- 
reta mi ! Cessa g6i mai da serivar a mio fio ? Ma bi- 
sogna pur che gbe scriva. » — - E la va, e la ghe 
scrive e la ghe dise tuto, e pt> la lo prega per carità 
che, co’ ’l vien a casa, el la lassa star, parchè la xb 
tanto bona e tanto brava, che ghe dispiasarave ch’el 
ghe fasse ’na malagrazia. Sto re ch’el sente cussi, ghe 
doleva el cuor anca elo de usarghe ’na malagrazia : 
— « Ma, el disonor xè tropo grando. » -— E subito 

el se mete in viagio, e ’l va a casa. So mare ghe va 
incontro subito che la lo sente, la lo ciapa a brazz’a 
colo, e la ghe dise : — « Per carità, lassila star. » — 
El re el va in camara da la sposa, e ’l ghe dise : — 
« Dunque ti per la seconda volta ti gà fato ’na cagna? 
Mi no tegno sti disonori. » — Ma da le rauomanda- 
zion che g’ à fato so mare, no ’l gaveva cuor de far- 
gae gnente. E pò el dise : — « Ben ! Anca per sta 
volta te pardono. Ma, atenti : un’ altra volta no te 
pardono de sicuro. » — 

Torna elo a fermarne un’ altro poco de tempo, e 
torna sta giovine a restar insinta per la terza volta. 
Da là tanto tempo ghe vien V altra letara al re, e 
ghe toca andar in Morea. El re va via, si, ma co ’l 
cuor in man, e ’l ghe fa 1* istessa racomandazion a 
so mare, che, co’ la vien zò de parto, la ghe fazza 
saver subito cos3a che la gà fato. 

Torna sta giovine a rivar al parto, e so mare, anca 
sta volti, manda a ciamar sta fiola d’ un can de co- 
mai*e-levatri 9 e. La vien sta bogia, la voi restar sola, 
e la dise a la sposa che la varda ben de no parlar, 
che la so vita la xè ne le so man. Sta povara giovine 
ghe toca taser, e, spaventida come la giera, la fa 
anca sta volta ’na belissima bambina. Torna sta co- 
mare a butarla via, e torna el pescaor a rancurarla ; 
e cussi, senza andar avanti, torna la mare a scri- 
ver a so fio, e torna sto so fio a vegnir a casa. Apena 
rivà, ghe cove incontro so mare, o la lo prega che, 
per carità, el ghe lassa la vita, pareli è, la dise, la xò 
tanto bona, e parchè no la ghe n’ à colpa. Elo no 
ghe ne voi più saver, gnanca vederla ; ma per le pa- 
role de so marna, el ghe lassa la vita, ma el voi che 

la sia sarada so^o la scafa (1). El ga fato questo, par- 
che, el dise, cussi poco la vive. Iufati el 1’ à fata sa- 
rar soto la scafa, e la resta Ih. 

Sta povara giovine tuto el giorno no la fasseva che 
un lomento. La tegniva in scarsela un picolo pia volo, 
e la ghe diseva a sto piavoleto : — « Ti te ricordi 
quela volta che giera putela, e che la mia marna 
m’ à messo a scuo.a, e che quela bruta vecia striga 
me ne fava tante ? » — - E T piavoleto ghe rispondeva, 
parche el giera fadà : 

— « Me ricordo, e no me ricordo : 

Fa eh’ el siel me lo ricorda. » — 

E eia : — « Te ricordistu el primo parto che gò fato, 
che gò fato un belìssimo bambin, e che quela bruta 
vecia striga me T à butà in canal ? » — E T piavolo 
ghe rispondeva: 

— « Me ricordo, e no me ricordo : 

Fa eh’ el siel me lo ricorda. » — 

El cogo, che giera sul fogher e ’1 sentiva sto lemo, 
el core a damar subito So Maestà el Ile, e el ghe 
diso : — « Sacra Maestà Re, no la xè minga morta, 
salo, la so sposa, parche so sente a f. ir un serto lemo. » 
— Sto re el va vissin a la scafa, e anca elo el se mete 
a scoltar, e ’1 sente ’na vose che dise : — « Te ricor- 
distu el secondo parto: che gò fato ’na belissima bam- 
bina, e che quela bruta vecia striga me 1’ à buttda 
in canal ?» — ET piavoleto ghe rispondeva : 

— « Me ricordo, e no me ricordo : 

Fa eh’ el siel me lo ricorda. » — 



(1) S~af'.t, la t a mi ino, sciacquatolo. 

E1 re scottava tuto. Quando che 1’ à capio, el dise : 
— « Ah, povareto mi ! Come xelo sto afar? Ciamè 
subito i mnreri che i la tira fora de quà. » — E ’l la 
fa subito cavar, e pò el la fa ben cambiar e ben notar, 
e pò el ghe elise : — « Vien da mi, e contirae come 
che xè sta cossa. » — E là, eia glie cont i tuto. Dise 
el re : — « E parcossa no dirmelo prima ?» — « Par- 
che queìa vecia striga m’ à messo tanto in paura che 
no podeva mai parlar. » — Quando eh’ el gà sentìo 
che i so tre putei la ghe li gii butai in aqua, el fa 
damar quel pescaor che ghe stava de fazza, parsiò 
ch’el vardasse s’ el podeva pescarghe ’na scatola, quela 
de 1’ ultima bambina. El pescaor ghe dise : — « A 
pian, signor, che mi, el dise, che n’ ò ciapà tre in 
aqua; el me diga cossa che ghe giera drento, par veder 
sa le xè quele. » — El re el giera tanto in convulso, 
che a pian a pian el favelava, e ’l ghe dise che la giera 
’na bambina. — « Ah, gò inteso, signor ! Ma mi ghe 
n’ ò ciapà tre putei : dò ghe n’ ò de grandi, e uno 
apena nato. » — El re, la so sposa e la mare, co’ i 
gà sentio questo, i xè andai tuti in svenimento. Dopo 
un poco de tempo dise el re : — « Portimeli quà tuti 
tre, chè ’l xè stà un tradimento che gò avuo. » — E 
là el ghe li gà portai. Sto re el gà fato un belissimo 
regalo, ma grando, e ’l pescaor lo ringrazia, e pò el 
xè andà via. 

Per paura che la vecia striga la scampa via, no i 
se dava da capir gnente ; ma da là un pocheti de 
giorni, el re gà mandà la so marna a casa de la vecia 
striga co ’na fintarla de dirghe che sta sposa gà mal; 
dunque starla ben ’na visita de la comare-levatrice. 
Sta comare capita subito, e la va su la camara de 

Puntata VI. 

sta giovine, e ia ghe fa a la so mania el solito di- 
sorso. Dise la mania, tuto co fìntezza : — « Oli, prima 
che la la toca vogio vegnir in camara anca mi, sta 
volta. » — « Oh, signora, mi no costumo. » — Ghe 
risponde la signora: — < Ve faiò ben costumar. » — 
E co ’na vose forte la ciama so fio, e resta la striga 
in trapola. Là, i ciapa sta vecia, i la porta su ’na corte 
gronda che i gaveva, e co dei barii de pegola i la 
brusa. Man in man che sta maledeta vecia se bra- 
sava, dal corpo ghe vegniva fora tute le so strigarle. 

Eco che la vecia xò brusada. 

Alora el re, la sposa e la mate, contenti e felissi, 
i gà vi vesto in pase e in carità; e, par bona memoria, 
ai so putei i gà fato metar sti tre nomi : al putelo, 
Sipro, e a le putele: nna Candia, e una Morea. 



XVI. - LE TRE VECIE. 

*'Na volta ghe giera tre sorele, zovene tute tre : 
una gaveva sessantasete ani, una ghe n’ aveva setan- 
tasinque, e una ghe n’ aveva nonantaquatro. Dunque 
ste tre tose gaveva ’na casa co un bel pergolo, e 
su sto pergoio, a mezo, che giera un buso che se 
vedeva la zente a passar. Quela de nonantaqua- 
tro ani la vede che passa un bel zovene ; se mele 
subito in boca de la eonfetura de bon odor, e, intanto 
eh’ el passa soto sto pergolo, la ghe spua aiosso 
su ’na man. Questo el sente sto odor soave, e ’l di- 
se: — « Questa xè nome che qualche bela regazza 
che m' à spuà. » — El va avanti un toco, e pò el se 
pensa de tonar indrio, e de sonar la campanela. Vien 
fora una de ste tre tose, e la ghe dimanda cossa 

eh’ el voi. E lu el glie dise : — « Per piasser, ghe 
sarave ’na regazza in sto palazzo ?» — « Si or sì, gl. e 
ne xè dò. » — E elo : — « La me fazza un piasser, la 
me mostra quela che m’ à spuà su ’na man ! » — 
« Oh, la dise eia, no xè permesso... tut’ altro. In sto 
palazzo se us 1 che infin che no le xè maridae, no le 
se poi vedar. » — E elo, che zìi el se imaginava che 
la fusse tanto bela, s’ à scalda tanto la testa eh’ el 
gà dito : — « Tanto è, e tanto basta : la vogio spo- 
sar senza vedarla. * — Dunque el ghe dise a sta veeia: 
— « Adesso andarò da mia mare, e ghe contarò che 
gò visto ’na belissima giovine, e che me vogio spo- 
sar co eia. » — El va a casa da so mare, e ’1 ghe 
conta tato. So mare ghe risponde : — « Oh, caro fio. 
varda come che ti fa, che no ti gabi qualche ingano ; 
mi so’ ’na dona in età, e contemplo ben le cose avan- 
ti de f irle. * — E lu ghe risponde : — « Tanto è, e 
tanto vogio. Parola de re no torna più inlrio, e ini 
vogio sposarla. » — Dunque ’1 torna a casa de sta 
zovene, e ’1 sona la companela e ’1 va sù. Co’ ’l xè 
de suzo, el vede la solita vecia e ’l ghe dise : — 
« In grazia, xeli eia so nona ?» — « Sì pò, sì pò : 
mi so’ so nona. » — « Zà che li xè so nona, 
dise elo, la me fazzi el piasser de farme mostrar al- 
manco un deo de quela regazza. » — « Oh, per ancuc, 
no. Bisogna eh’ el vegna diman. » — E lu el la sa- 
pida, e ’1 va via. 

Apena eli’ el xè sta via, la vecia T à fato far un 
deo de gmnto co un’ ongia finta. 

Lu, da t into desiderio eh’ el gaveva de vedar sto 
deo de la tosa, no ’l vedeva l’ora che passasse la no- 
te. Finamente vien giorno, e lu presti ’1 se veste, e 

’l coro da eia. — « Patrona ’l dise a la veda; so* 
quà, so’ vegnuo a veder sto deo de la mia sposa. » — 
— « Sì, sì — la dise eia — subito, subito el lo vedarà 
par sto buso de la porta, ma no per altro. » — E là 
per sto buso de la porta la tosa mete fora sto deo. 
Elo vede eh’ el xè un belissimo deo, e ’l ghe dà un 
baso, e pò el gbe mete un anelo de diamanti. Furioso, 
come eh’ cl giera, el dise a sta vecia : — « Eco ; la 
savarà, nona, che mi vogio sposarla a la presta, e no 
vogio spetar tanto. » — Dise el i : — « Per sposarla, 
s’ el voi, anca diman. » — Dise elo : — « Ben ! E mi, 
parola da re, diman la sposo. » — Zà i giera signori 
immensi, e no ghe mancava gnente ; dunque'l giorno 
drio sto re el va a sposarla, e st’ altre dò zovenete 
parecia sta sposa, c le mete tato in ordene. Va sto 
re, e ’l ghe dise : — « So’ quà, nona. » — « El se fer- 
ma un momento, dise eia, che adesso la vignarà com- 
pagnada. > — Alora le do vecie le eiapa soto brazzo 
st’ altra, e coverta co sete veli le la porta fora de la 
camara, e una de ste dò dise al re : — « El se ricor- 
da ben, che infin che no ’l va in leto, no xè permesso 
de vedarla. » — Dunque i va in ciesa, e i se marida. 
Dopo maridai, sto re desidara de andar a pranzo, ma 
la solita vecia no permete : — « Parehè, la dise, la 
sposa no xè usa a questo. » — El re bisogna eh’ el 
tasa ; ma noi vedeva l’ ora de andar in leto, se no 
altro per vedar li so sposa. Vien sera, e le dò vecie 
porta la sposa in camara, e le la despogis, e le la 
mete in leto. Dopo va in camara el re, e la nona ghe 
1.' compagna. Quando eh’ el re s’ à despogià, sta ve- 
cia ghe porta via la luse ; ma lu presto impizza V al- 
tra luse, e ’l varda ben sta so sposa, e ’l vede sto 



Digitized by Google 




— 85 — 

bruto spetacolo d’ una veda grinza. E1 se spaventa, 
e ’l se invelena in t’ una tal maniera, eh’ el la ciapa 
de veemenza e ’l la buta fora del balcon. Soto sto 
balcon ghe giera ’na vida. In t’ el stanziarla che Iti 
gà fato fora del balcon, sta vecia la s’à tacà co la 
camisa s’ ud palo de sta vida, e la xè restada là co ’l 
culo scoverto pararia. 

Per Diana, che ghe passa a vissin tre fa le. Le varia 
io alto, e le vede tarà a sto palo quel bruto spetacolo 
de veda meza nna, e le se mete tanto a ridar e tanto 
a ridar, che finamente ghe doleva i fianchi. Dopo che 
le gà ben e ben ridesto, dise una de sto fale : — « Zà 
che la n’ à fato tanto ridar, bisogna adesso che ghe 
demo un compenso. » — Le altre dise de sì, e alora 
la prima de ste fade la dise : — « Comando, comando, 
che ti g ibi da vegnir la più bela giovine che so possa 
vedar co do oci. » — St’ altra fada la dise : — « Co- 
mando, comando, comando che ti gabi da aver un 
belissimo sposo, eh’ el t’ abia da amar e da voler 
ben. » — E la terza ghe dise : — « Comando, comando 
che ti gabi da esser ’na signora fin che ti vivi. » — E 
ste tre fade va via. 

Apeaa che xè vegnuo giorno, sto re el dise : — 
« Speta che vogio vedar sto bruto spetacolo che gò 
butà via gieri de sera. » — El verze el bakon, e ’l 
vede ’na belissimi giovine tacada a un palo. Alora 
el se mete in una grandissima desparazion, e ’l dise : 
— « Ob, povareto mi ; cosso, gogio fato !» — No ’l 
saveva come far per ciaparla : finamente el tira via 
un niziol dal leto, el ghe lo buta, chè la se taca: 
el se la tira su dal balcon, e ’l se la porta in leto. 
Alora, tuto contento da ’na parte e despiassente da 

V altra, el te in leto anca In, e ’l ghe dimanda tanto 
compatimento, e che la gabia da perdonar la mala 
grazia eh’ el gà fato. Eia glie perdona, e i stà là iu 
bona compagnia. Co’ xè da là un poco de tempo, va in 
camara la nona adimandarghe se i voi gnent 1 . Dise 
’l re : — « Avanti, avanti. » — Eia va drento, e la 
vede ’na belissima giovine in leto. Dise sta giovine : 

— « Clementina, portime el cafè. * — Su 1’ ato me- 
demo sta vecia tase, per no far bisibiglio, e la ghe 
porta el cafè, senza verzar boca. Sicome che le spose 
per oto giorni no le se poi mover de casa quà in 
Venezia, almanco quele che gà sesto, dunque ’l r. » 
co’ x'e ’na serta ora, el se veste e ’l va via ; e la sposa 
resta in leto. Dise la Clementina alora a so sorela: 

— « Come xela, che ti xè deventada cassi giovine ? » 

— Dise la sposa : — « Tasi, tasi, per carità ! Sastu 
come che gò fato ? M’’ ò f ito pianar. » — « Dime, dime 
da chi, che me fazzo pianar anca mi. > — Dise la 
sposa : — « Dal marangon. * — Sta vecia core d abasso 
da sto marangon e la ghe dise : — « Marangon, deme 
’na pianada. » — El marangon ghe risponde : — « Oh, 
per dia; cossa vorla che glie daga ’na pianada, per 
morir ?» — « No pensè, dise la vecia ; no pensò,’ vu. * 

— Ma elo, gneute. Alora sta vecia la dise : — « Ve 
dago nn talaro. » — Questo che sente el tataro , el 
dise : — « Destireve quà, che ve ne digo anca dò, se 
volè. » — Là, la se destira s’ un banco, e lu scominzia 
a pianarghe ’na ganassa. Questa la sente dolor, e la 
sigi. Dise elo: — « Come xela quà? Co’ sighè, no 
femo gnente. > — E eia la se volta da st’ altra parte, 
e lu el ghe dà ’n’ altra pianada in st’ altra ganassa, 
Alora, dal dolor grondo, Y angossa la ghe xè andada 

al cuor, e la vecia xè andada in malora. De st’ altra 
no se gà sentio mai che fin che la gabia fato : s’ àia 
negà, s’ àia copà, s’ àia scanà, xela morta sul so leto, 
o in dove, no s’ à podesto mai saver. 

E la sposa cussi la xè restada sola in casa co ’1 so 
sposo, e la gà godesto sempre ’na felissità granda. 



XVII. — EL RE DE FAVA. 

’Xa volta ghe giera un vecio, e sto vedo gaveva 
tre tose. Un giorno, fra i altri, la più picola de ste 
tose dama so pare in camara, e la ghe dise cussi 
eh’ el vaga dal Re de Fava a dimandarghe s’ el la 
voi per sposa. Sto povaro vecio ghe dise : — « Ti 
voi che mi vaga, ma come vusto che fazza, che no 
so’ mai stà ? » — Eia ghe ìisponde : — « Tanto è, e 
tanto basta : vói che ti ubidissi e che ti vaghi. » — 
Alora questo se mete in viagio per andar, e el di- 
manda, parche no ’l e aveva, in dove eh’ el stava, e i 
ghe insegna infin eh’ el cata el palazzo de sto re. 
Là el ghe dise : — « Servitor suo, Sacra Maestà Re. » 

— E ’l re el ghe dise : — « Cossa vustu da m>, bou 
vecio ? * — Elo ghe dise eh’ el gà ’na fia che la xè 
assae inamoi ada in elo, e che la lo voi per sposo. E 
elo ghe risponde : — « Come mai pèrla ess-r inamo- 
rada de mi, che no la m’ à mai visto nè conossuo ? » 
*— Dise sto vecio : — « La xè là che la se copa dal 
pianzer, e no la ghe ne poi più. » — El re risponde : 

— « Questo xè un fazzoleto bianco ; tute le lagreme 
che la le meta quà drento. » — 

Adesso sto povaro vecio vien via co sto fazzoleto 
eh’ el re gaveva dà, e ’1 va e casa. La tosa la giera 

sai balcon, e, co’ la vede sto so fare, la ghe diman- 
da s ’el g'a qualche bona nova da dargbe. Elo ghe 
risponde che la se poi meter el so cuor tranquilo, 
che zà el re no gaveva idea de eia, e pò el ghe dise : 

— « Gò dito anca che ti te copi dal pianzer, e lu el 
m* à dà sto fazzoleto bianco, che ti ghe meti drento 
le to lagreme. » — Eli ghe risponde : — « Ben, co' 
sarà passà tre o quatro giorni, ti tornava andar. * — 
Dopo passà sti tre o quatro giorni, la ghe dise a so 
pare : — « Vogio che ti torni ancora a ’ndar, e che 
ti ghe dighi che me mazzo o che me pico se lu no ’l 
me voi per sposa. » — Alora sto vecio el va, e 
’1 torn i ancora a saludar so Maestà, e ’l ghe dise : 

— « Sacra Maestà Re, el me fazza la gran carità de 
sposar mia fia, parche, se de no, el velari un gran 
spetacolo de eia * — Elo ghe risponde : — « Yarda 
quanti bei ritriti che gò, e quante bele giovini che 
gò, e gnanca una no me comoda. > — Dise el vecio : 

— < E la m’ à anca dito che ghe diga che, se no ’l 
la sposa, o che la se mazza o che la se pica. » — 
Alora sto re ghe di ’l coitelo e anca el saon co ’l 
spigo, e *1 ghe dise : — « Questo xè ’l coitelo se la 
la voi mazzarse ; e questo x'e ’l saon e ’l spago, se 
la voi piearse. > — 

E sto povaro vecio ciapa su e ’l va casa; e là el 
va da sta so fia, e ’l ghe conta tute quelo eh’ el re 
gà dito, e ’l dise : — « E pò ’l m’ à dà sta roba, e 
’l m’ à dito che questo xè ’l cortelo, se ti te voi 
mazzar ; e che questo xè ’l saon e ’l spago se ti voi 
picarte. » — Eia ghe dise : — « Spetaremo altri tre o 
quatro giorni, e pò, papà, ti tornarà ’ndar. » — - 

Dopo passà i tre o quatro giorni, sta tosa dise a so 

pare: — « Papà, voi che ti tomi ancora andar ; e no 
star vegnir via co’ no ’l te dise de si. * — Sto povaro 
vecio no ’1 voleva più andar, pirchè — ei dise — el 
m’à zà dito de no tute dò le volte ; ma eia la glie 
d'se : — « Va là, che ti vedarà che sta volta el te 
dise de sì. » — E sto vecio torna ancora andar, e là 
el saluda sto re el se ghe buta in zenocion e ’l 
ghe dise : — « El me fazza sta carità granda, el toga 
mia fia par sposa; no ’l me diga de no, parchè sta 
povara tosa la xè fora de eia. » — E elo ghe rispon- 
de : — € Su su, bon vecio ; e, parche ti me fa peeà 
e per la tanta strada che ti gà fato, te dirò de sì. 
Ma senti, prima, cossa che to tia gà da far. Tre 
conche bisogna che la parecia : una de aqua e late, 
una de late, e una de aqua roso. E questo xè el 
gran de fava; che, quando la voi parlar con mi, la 
vegna al balcon e li verza sto gran de fava, e mi 
ghe capitarò. » — 

Ah, ben. 

Co’ ’l gà dito questo, sto vecio el va a casa più 
contento. Sta so fia no la vedeva 1’ ora eh’ el capi- 
tasse ; finamente la vede eh’ el ghe capita a casa, e 
la ghe core incontro, e la ghe dise : — « Papà mio, 
cossa Càio dito ? > — E elo ghe dise : — « El m*à dito 
de sì : ma bisogna che ti fazzi sta cosa eh’ el m’ à 
dito, che ti ghe pareci tre conche : una de aqua e 
late, una de late, e st’ altra de aqua rose; e quando 
che ti voi parlar co elo, che ti verzi sto gran de fa- 
va. » — lora eia, presto, manda ator el late per tar- 
ghe l’aqua e late, e pò de l’altro late, e pò l’aqna 
rose, e la ghe parecia le so tre conche piene. E pò, 
da la bramosità de parlar co ’1 so sposo, la va al 

balcon, e là la verze sto gran de fava; e la lo vede 
a svolando da lontan ch’el vegniva incontro a eia. E 
elo svola drentq in camara par sto balcon, e ’l va 
drento in te la conca de aqua e late per sguaratarse, 
e pò el core drento in te la conca del late, e pò in 
quela de aqua rese. E pò vien suzo *4 più bel giovine 
che mai; e i se fa l’amor. Eia ghe dise s’el xè con- 
tento, e lu el ghe risponde ch’el xè contentissimo. Do- 
po, co’ i xè stai stufi dei so anoorosamenti, lu el gà 
dà la felisse-note, e ’l xè anda via, istesso, svolando 
fora del balcon. 

Adesso lassemo star eia, e andemo da le so sorele, 

Quando che ste so sorele gà visto che st’ altra no la 
vien mai fora de quela camara, e che la xè ciusa 
drento, dise la più granda : — « Cossa che ghe sia 
che la xè sempre sarada in camara ? » — Ghe rispon- 
de la mezana : — « Parchè la gà el re de Fava che la 
ghe fa rumor. » — Dise la granda : — « Aspetemo 
che la vaga a messa, e pò andaremo a vedar cossa 
che la gà in camara. » — Vien che sta giovine la in- 
ciava sta porta, e la va a messa. Al ora ste so sorele 
sforza la porti, e le la verze, e le va drento. Là, le 
vede che ghe xè parecià ste tre- conche, e le se dise : 
questa xè la conca che se buta el re per sguaratarse. 
Dise la più granda : — « Andemo da basso in maga- 
zeu, che ghe xè tanti veri roti, e ghe ne met iremo 
drento un pochi per parte de ste tre conche ; e, quan- 
do che l’andarà drento per sguaratarse, ghe andarà 
drento sti veri, e ’l se tagiarà tute el corpo. » — E 
cussi le fi, e quando che le gà messi sti veri in te 
le conche, le gà sarà la porta de sta camara, e le fa 
vedar tut’ altro. Vien a casa la sorela, la va in ca- 

mara e la voi parlar co ’l so sposo. Alora la verze el 
balcon, e pò la verze el gran de fava ; e subito la lo 
vede da lontan ch’el vien co le brazzie averte per vo- 
lerla abrazziar. Elo svola [drento nel balcon, e ’l se 
buta ne la conca de l’aqua e late, e se ghe impianta tuti 
sti veri par el corpo ; el torna a ’ndar su quela de late 
e pò dopo su quela de l’aqua rose, e tuti sti veri se gbe 
impianta sul so corpo. Co’ ’l s’à issò suzo de la conca 
de aqua rose, el svola via. Alora eia la se buta al 
alcon, e la vede tuto un stri sso de sangue per tuto 
dove eh’ el svolava. La se volta, e la vede che lo tre 
conche xè piene de sangue, e la se mete a dir : — 
« So’stada tradia, so’stada tradia. » — Ciama so pare 
in camara, e la ghe dise che eia xè stada tradia da 
so sorele, e che adesso la voi andar via, e la voi an- 
dar a vedar se la poi libarar el so sposo. Infati la 
va via, e co’ la gà fato tanta gran strada, la se ritrova 
de essar in un bosco. Là la vede una picola caseta 
co ’na portesina; la bate sti portesina, e la sente una 
vose che la dise : — « Seu cristiani ? » — Eia ghe ri- 
sponde : — « Sì. » — Alora i verze la porta, e eia vede 
un santo aremito. Dise sto remito : — « Benedeta, in 
che man che ti xè vegnua? deboto vien le strighe 
che te poi strigar. » — Dise eli: — « Padre, gò da 
’ndar dal re de Fava ch’el sarà amalà. » — Ghe dise 
sto remito : — « Mi no ghe ne sò. Fate su quel al- 
boro, che deboto vien le strighe e qualcossa ti savarà. 
Se ti vorrà qualcossa, dopo, ti vegnarà da mi che te 
darò. > — Co’ la xè su de l’alboro, la sente un gran 
sussuro, e la sente a dir : semo quà, eh ! semo qua, 
eh ! E tute ste strighe le core, e le se senta in tera 
fra mezo sto bosco, e le se mete a dir : la zota man- 

ca ! Indove xè alidada sta maledeta de sta zota ! E 
una la dise : — « Ecola qua, ecola quà che la vien in 
quà. » — Dise un’ altra : — « Ciò, maledeta zota, in 
dove xestu stada ? * — Ghe risponde sta zota : — 
« Tas'e, che adesso ve contarò. Ma aspetè un momen- 
to, che scoria sti albori par vedar se ghe xè nissun. » 

— Sta povara regazza stà salda e dura per no cascar 
abasso. Dopo che la li ga scorlai, sta zota la ghe dise 
a le so compagne : — « Voleu che ve ne conta una ? 
E1 re de Fava ghe manca dò ore parche el mora. > 

— Ghe dise un’altra striga : — « Cossa gàio vuo, che 
el x'e per morir ?» — Àlora la zota ghe risponde : — 
« Cazza, el gaveva ’na sposa, e sta sposa gà messo 
drento i veri ne Ih tre conche, e i se gà impianta 
in t’el so corpo. » — La dise ’n’ altra striga : — « Ghe 
Baravo gnente per poderlo libarar? » — La zota ghe di- 
se : — « Xè assae difissile. » — Dise ’n’ altra striga: 

— « Cossa ghe vorave ?» — Dise la zota : — « Senti 
cossa che ghe voi. Ghe voi che se mazzemo una de 
nnaltre, e rancurar el so sangue e metarlo su ’na pi- 
gnatela, e pò mazzar un de sti colombi che svola, e 
metar quel sangue assieme col nostro. E pò, la dise» 
quando che tuto sto sangue xè drento unito, scal- 
darlo, e co sto sangue onzer tuto el corpo del re- 
Ghe voi ancora ’n’altra cosa. Soto sta pierà che vede, 
ghe xè ’na fiasca co de l’aqua. Se is a suso sta pierà 
se tol suzo ’na botiglia de sta aqua, se ghe s’cianza 
tuta sta aqua adesso, e ghe vegnarà fora tuti sti veri, 
e in sinque minuti ve lo dago san e salvo. > — 

Adesso ste strighe le magna e le beve insin che le 
se imbriaga, e icfin che le xè strache, e le se buta 
a dormir. 

Sta giovine che la vede che le dorme, a pian e bel 
belo la vien abasso de l’alboro. Alora la bate la porta 
de sto santo romito , e lu ghe dise : — * Cossa vu- 
stu ? » — E la ghe dise : — « Padre, ghe xè stà una 
de ste striglie che gà dito questo e questo, » — e la 
ghe conta tuto quelo che gh dito la zoti. Elo alora 
el dise : — « Ciapa, questa xè ’na pignatela , e que- 
sto xè ’l coitelo, e questa xè la botiglia, e se ti gh 
coragio, vaio a far. > — Questo intanto el ciapa un 
colombo, e mazziìo, e cavigbe quel sangue, e metilo 
drento su ’na pignatela. 

De tute quante le striglie che ghe giera, no U sa- 
veva sta regazza chi m azzar ; finamente la mazza la 
zota, quela che gh parlh , e la rancura el so sangue, 
e la lo mete drento su sta pignatela. Dopo la tira 
suso la pierà, la cata el fiasco co 1’ aqua, e la tol su 
’na botiglia de sta aqua. 

Andemo, che la va da sto romito, e la ghe dise che 
la gh fato tuto quanto. Dise el romito : — « Ben, ben. 
Adesso, questo xè un vestito da miedego ; vestite e 
va. » — Alora eia se veste da miedego, la va via e 
la riva a la porta del re de Fava. Là, el dimanda a 
le guardie che i lo lassa passar, eh’ el va par vedar 
de salvar el re. Le guardie no ghe permete, parche 
(le dise) za no ghe xè più altro par elo. Sto miedego 
torna a dir eh* el voi passar, parche par cosa sicura 
lu el lo guarirà. A forza de dir e de far, finamente 
la passa e la va de suzo. Subito ghe va incontro la 
mare de sto re, e la ghe dise : — « Miedego mio, se 
elo xè bon de salvar mio fio, el montarà in trono, e 
ghe darò la mia corona. » — « So’ vegnuo, dise el 
miedego, a posta da lontan, e vogio liberarlo. > — El 

va in cusina, el mete al fogo la so pignatela, e pò el 
va in carnara de sto re, cY el giera per andarsene e 
ghe mancava pochi minuti per morir, e Ih el va al 
leto, e a la presta el lo onze co sto sangue per tuto 
el so corpo, e po el ciapa la botiglia de sta aqua e ’l 
ghe la buta tuta sul so corpo. Alora ghe sorte fora 
tuti i veri, e in cinque minuti lu el ghe lo gà dà san 
e salvo. Dise el re : — « Eco, miedego, la mia corona: 
mi ghe la vogio metar in testa. » — El miedego ri- 
sponde : — « Come xela sta la, Sacra Maestà Re, ch’el 
gà avudo sta bagatela de liagelo ?» — Dise ’l re : — 
« Per ’na sposa che mi gaveva. Ghe andava a far IV 
mor, e eia la m’ à pareeià le tre conche de aqua e 
late, de late, e de aqua de rose, e la gà messo i veri; 
e quando che so’ andà drento in ste conche, me li gò 
tuti impiantai nel mio corpo. * — Dise el miedego: — 
« Star a vedar se la xè stada proprio la so sposa a 
farghe sto tradimento ! E no podarave invese essar 
stà qnalcbidun altro ?» — « Xè impossibile, dise el 
re, parche drento in te la so camara nissun andava. * 
— « E cosa faravelo, dise el miedego, se adesso el la 
gavesse ne le so man ?» — Ghe risponde el re : — 
« Co un cortelo la mazzarave. » — Dise el miedego: — 
« El gà proprio rason, parchè, se xè vero che la gà 
fato cussi, no la se merita altro che la morte. » — 
Adesso sto miedego el dise de voler andar via; ma 
la mare del re la dise : — « No, no 1 No sarà mai dito 
vero che, dopo eh’ el gà salvà la vita a mio fio, el 
vaga via. Quà el ghe xè, e quà vogio eh’ el resta ; e 
par la parola gbe g’ò dà, vogio che la mia corona ghe 
vegua in testa de elo. » — « Mi, d se el miedego, no 
vogio altro, che una cosa sola. » — Sta mare ghe ri- 



Digitized by Google 




— 95 — 

spon le : — « E1 comanda pur, dotor ; el diga pur quel 
ch’el voi. » — « Mi, dise elo, vogio che i cola do monee, 
e eh’ el re fazza su sta palma de la man el mio nome 
e ’l mio cognome, e su st’ altra man el so nome e ’l 
so cognome. » — El re gli subito scrito el nome e co- 
gnome de elo, e anca el nome e ’l cognome suo. Alora 
el miedego dise : — « Adesso vago a far visite, e pò 
tornarò a vegnir. * — Là i lo saluda, e lu va via. 

Questo se mete in viagio, e ’l va a casa sua. 

Co’ la xè rivada a casi, la va drento in te la so 
camara, la buta via 1’ aqua e ’l late che ghe giera 
drento in te le tre conche, e pò la ghe mete altro late 
e aqua neta, altro late e altra aqua rose, e pò lava 
al balcon, e la verze el gran de fava. El re ch’el sente 
ch’el so cuor se ghe verze, tol suzo el stilo e ’l core 
incontro a eia co ’l stilo in man per volerla amizzar. 
Questi che vede sto stilo, issi suzo le dò man, e ’l re 
’l vede el nome e cognome suo, e ’l nome e il cogno- 
me de eia. Alora el ciapa el stilo, e butilo in tera. 
Dopo ’l va drento per el balcon e ’l se sguarata su ste 
tre conche ; e pò el ciapi sta sposi a brazz’ a colo, e 
’l ghe dise: — « Se ti xè stada quela che ni’ à fato tanto 
mal, (i xè stada anca quela che m’ à delibarà. » — 
Eia ghe risponde : — « No so’ stada minga mi, so’ 
stadi tralia da mie sorele. » — Dise elo : — « Ben : 
quando la xè cussi, vien subito a casa da i mii geni- 
tori, che se sposarono. » — Co’ la xè a casa de sti 
re, la ghe conta tuto a sti genitori, e la ghe mostra 
ancora le do man co i sa nomi e cognomi; e alora 
i genitori i la ciapa, i la basa e i la struca, e là i se 
manda e i fa le nozze. E i dò sposi i s’ à volesto 
sempre un ben de viti. 

XVIII. — EL RE BUFON. 

’Na volta ghe giera ’na mare che gaveva tre fio, 
e ste tre fie scapinava calze. So mire ghe dise un 
giorno : — « Quela che andarà a portar suzo ste calze, 
andarà a radici. » — Unde el giorno adrio la tosa 
più granila la va a portar su le calze, e pò la va a 
radici. E la vede un bel ralicio granlo , e la va per 
cavarlo , e sto ralicio ghe dise : — « Lassiine star, 
chè so’ el re Bufon ! » — Eia, co’ la gà sentìo sto ra- 
dicio a parlar, la gà ciapà paura e la xò andada a 
casa, e la gà dito a so marna : - « Oh, quanta paura 
che gò ciapà ! So’ andada per despicar un radicio , e 
sto radicio el m’ à dito : lassime star, che so’ ’l re 
Bnfon ! » — Dise la mezana : — « Doman tocarà a 
mi a portar su ste calze, e cussi vardarò se xè vero 
che ste erbe parla. » — Co’ xò stà el giorno drio, x'e 
andà la mezana a radici, e, quando che la giera per 
cavargliene uno , la sente sto radicio che dise : — 
« Lassime star, che so’ ’l re Bufon ! > — Anca que- 
sta gà ciapà paura, e la xè andada a casa, e la gà 
contà a so mare che anca eia la gà sentìo un radicio 
a parlar. Dise la picola: — « Doman me toca a mi, 
eh ! Vói proprio vedar se xè vero che ste erbe parla. » 
— Co’ xè ’l giorno drio , va la picola a radici , e la 
ghe ne vele uno belo, grando, e la va per cavarlo, e 
la sente sto radicio che dise : — « Lassime star, chè 
so’ el re Bufon. » — Dise sta tosa: 

— « 0 re Bufon, o da bufonar, 

Ti xè un radicio, te vói cavar. » — 

E in quel mentre che la lo cava, la tera la la in_ 

giote, e sta tosa la se ritrova in uri belissimo palaz- 
zo. Sto palazzo giera tuto ben foni io ; glie giera bele 
sale e belo earaare, e tuto el so bisogno , ma do glie 
giera nissun, e sta tosa la se vede là sola. Co’ giera 
per magnar, la vedeva ’na toh pareeidda per dò per- 
sone, e la magnava eia, e la vedeva che se svolava ’l 
piato de st’ altra, ma non la vedeva nissun che ma- 
gnasse. Co’ la giera per andar in leto, la sentiva che 
uno montava, ma no la lo vedeva ; la sentiva uno che 
respirava e che ronchizava e eh’ el fava tuto, ma no la 
vedeva nissun. Dopo tanto tempo che la gierà là, la 
s’ a stufa e la gà dito un giorno , co’ la giera a tola 
che la magnava : — « Cossa che pagarave a ’ndar a 
casa mia! Gavaria caro vedar miamare e le mie so- 

rele, che xè tanto tempo che no le vedo. » — E la 

_ sente ’na vose che ghe rispon ’e : — « Mi te lasso 
andar a casa tua ; basta che dopo ti torni, e te lasso 
tempo se lese giorni; e se no ti vien*, tempo dei se- 
dere giorni , no ti rivi più tempo. » — Alora eia la 
xè andada a casa de sta so mare, e la ghe conta che 
quando che la gà spieà sto radicio , la tera la la gk 
ingiot'ia, e che la s’ à trova s’ un più bel palazzo che 
se possa vedar co oci, e che là la xè sema e rive- 

ria ; che la magna ben e che la beve megio ; che no 

ghe manca gnente , e che, co’ la xè in leto, la sente 
a montar uno, e co’ la magna la vede svodarse el 
piato de uno, ma che no la vede mai la persona, e mai 
nissun. E pò la dise : — « Dopo tanto tempo che 
giera là, gò dito che giera stufa, e che gavaria caro 
a vedar mia marna e mie sorde, e ’na vose m’ à dito 
che la me lassa sedese giorni de tempo. » — So ma- 
re ghe dise : — « Se no sarà sedese , sarà disdoto ; 

Puntata VII. 

intanto, zà che ti xè quà\ pensemo a star in bona 
compagnia. » — Xè passà i sedese e anca i disisete 
giorni e anca i disdoto , e st i regazza no giera an- 
cora tomada in sto palazzo. Co’ xè stà passà i di- 
sdoto giorni, la bl su e h va a cavar el raiicio, e 
sto radicio ghe dise : — « Lassime star , che so* el 
re Bufon !» — E eia ghe dise : 

— « 0 re Bnfon, o da bufonar, 

Ti xè un radicio, te voi cavar.» — 

Dise el radicio : — « Adesso no xè più tempo che ti 
me cavi ; xè passà i sedese giorni che t’ aveva dit o 
mi. » — E alora el gè butà ’na buia , e ’1 gii dito : 

— « Va infin che camina sta baia, e camina anca ti. » 

— La gà caminà sempre adrìo de sta baia ; ma sta 
baia sempre andava avanti, e eia sempre adrìo, fina- 
mente che sta baia s’ à fermà a ’na porta de un pa- 
lazzo. Eia se ritrovava stanca, e la s’ à sentà su ’na 
pierà che giera là, e a star sentada, straca come che 
la giera, la gà ciapà sono su la porta de sto palazzo. 

Va le damigele a verzar i balconi de sto palazzo, 
e le vede sta giovine che dorme. Subito le va a sve- 
giar sta giovine, e le ghe dimanda cossa che la fa 
là. Eia la ghe dise che la giera straca da tanto che 
la gà caminà, e che la gà ciapà Isono ; e la ghe dise 
che le ghe fassa sto piasser de rancurarla in qualche 
logo, parche no la savarave indove andar, e la giera 
stufa de star là. Loie gà fato pecà sta giovine, e le 
gà dà ’na camara, che la staga là giorno e note; e 
le la tegniva nascostamente, parchè la parona no 
vegnisse a saverlo, parchè la gaveva dito a le so da- 
migele che no la voleva nissun foresto in casa, e che 

se le farà la carità a qualchedun, le andarà a tagio 
de testa. 

Sto damigele, rancurà che le gà sta giovine, le la 
mete su ’na stanza vissin a ’na sala, in dove che ghe 
giera ’na lampeda in mezo. 

Ogni note, co’ giera el boto de la meza note, uno 
intrava in sta sala, e ’l fava sto discorso a sta lam- 
peda, e ’l ghe diseva : 

— « Lampeda mia d’ arzento, stupin d’ oro : 
Dormela o vdgiela la mia signora? » — 

E la lampeda ghe rispondeva : 

— « Intrate, intrate, in bona ora; 

La xè in camara che la dorme sola. » — 

E elo intrava in sta camara, e 1’ andava al leto de 
eia, e là el ghe dava dei basi, e pò l’ andava via. 

Vien la quia che sta giovine ghe vien mal da par- 
torir, e la fa un putelo. Le damigele le giera fora 
de lore da la paura che la paroua vegnisse a saverlo; 
ma le se dà coragio, e le governa sto putelo, e le 
dise : sarà quel che sarà. 

La note adrio le damigele le sente ’na vose a la 
cuna de sto putelo che ghe canti la nana, e ghe dise : 

— « Fa la nana, bel bambin ; 

Se to nona lo savesse, 

In fasse d’ oro t’ infassarìa ; 

Fa la nana, anima mia. 

Se i gali no cantasse, 

Se le cimpane no sonasse, 

Mi con ti me ne starla; 

Fa la nana, vita mia. > — 

E tuta la note se sentiva sta vose che cantava cus- 

si; ma no se vedeva nissun. Se dise le damigele una 
co* V altra : — « Cossa che sia sto afar ?» — « Mi no 
capisso gnente. » — « Gnanca mi. » — « Andemo dir- 
ghelo a la parona. » - « No. » - « Sì. » - Finamente 
una la dise : — « Za morte semo : xè megio andar 
a dirghe tuto a la prima. » - E cussi le fa, e le va 
da sta parona, e Ih le ghe conta che le gà rancurà 
sta zovene che giera insinta, e che la gà fato un pu- 
telo, e che a la note se sente una vose che ghe canta 
la nana a sto putelo, e che ghe dise : 

— « Fa la nana, bel bambin ; 

Se to nona lo savesse, 

In fasse d’ oro t’ infassarìa ; 

Fa la nana, anima mia. 

Se i gali no cantasse, 

. Se le campane no sonasse, 

Mi con ti me ne starla; 

Fa la nana, vita mia. » — 

Alora sta signora la dise : — « Ben ! Se sarà vero 
sta roba, ve sparagnare) el tagio de testa, e se no 
sarà vero, vualtre socombar'e. » — E alora sta signora 
x'e andada a la porta de sta camara, e la s’ à messo 
a scottar, o la gà sentio sta vose che diseva a sto 

putelo . _ « Fa la nana, bel bambin ; 

Se to nona lo savesse, 

In fasse d’ oro t’ infassarìa ; 

Fa la nana, anima mia. 

Se i gali no cantasse, 

Se le campane no sonasse, 

Mi con ti me ne stana ; 

Fa la nana, vita mia. » — 



Digitized by Googli 




- 101 - 

Eia la gii capio che sta vose la giera de so fio ; e 
subito la gii fato che i ghe tagia la testa a tuti i 
gali e che i liga tute le campane; e alora che no ghe xè 
stà più gali che cantasse e campane che sonasse, xè stil 
quando che so fio, che el giera stà fadii, gà termina la 
condana ch’el giveva da far, e eh’ el xè stil de!iba- 
rà. E sto fio xè subito tornii nel so palazzo , e ’l gii 
dito a sta so mare che un giorno in giardin 1’ ù vi- 
sto ’na vecia, che, dopo, la tera lo gl ingioilo, e che 
el s’ à ritrovi lu solo, in t’ un gran palazzo. — « E 
‘pò, el dis ft , dopo tanto tempo, in dove che giera mi 
xè c ipitl sta giovine qua : eia xè la mia sposa, e sto 
putelo che la gl fato, xè mio de mi. » — Alora so 
mare, contenta e contentissima de aver trovi sto so 
fio, la lo ciapa a braz-a-colo e la lo basa, e pò la fa 
istesso co la sposa e co ’l putelo ; e là, dopo un po* 
chi de giorni, i gà fato le nozze , e i gà vivesto in 
bona pase e carità, e se no i xè morti , i sarà ancora là. 



XIX. - LA PUTELA DEI QUATRO OCL 

’Na volta ghe giera pare, mave, e ’na putela che 
gaveva quatro oci. Morta la mire, xè resti el paro 
e la putela. Sta putti i la giera bruta, ma tanto bona 
che mai: no se sentiva la so vose. Co3sa se pensa so 
pare ? El se pensa de incontrar ’n’ altro matrimonio 
co ’na dona vedova, che la gaveva ’n’ altra putela, 
bela, ma cativa. Sta maregna ghe voleva tanto ben 
a so fia, ma gnente a quel altra. Co’ giera la matina 
la ghe dava da lavorar a quela de i quatro oci ; e ’na 
matina la ghe dise : — « Ciapa : questa xè ’na lira de 
canevo, e questa ’na feta de polenta ; ma varda elio 

par sta sera vogio che sia filà sto canevo. » — Sta putela 
ciapa sto canevo e sta polenta, e la va a seDtarse su 
’na riva. Sicome che no la gaveva mai filà, sta putela 
pianzeva per no saver come metarse. Passa ’na ca- 
vreta e la ghe elise, parche la giera ’na fada : — 
« Cossa gastu, bela putela, che ti pianai ? » — E la 
putela ghe risponde : — « Pianzo parchè mia marna 
m’ à d'a ’na lira de canevo e ’na feta de polenta. Mi 
no sò come far a filar sto canevo, parchè no ghe n’ ò 
mai filà, e per questo pianzo. » — Ghe risponde la 
cavreta : — « Tasi, tasi, che te agiutarò mi : 

Co la boca filarò, 

E co i corni nasparò. » — 

E cussi la fa, e in pochi momenti el canevo xè andà 
filà. E dopo la ghe dise : — « No ghe dir gnente a 
ntssun, sastu ! Dighe che ti l’à filà ti. » — E la cavre- 
ta va via. 

Sta putela va da so marna, e la ghe porta el canevo 
filà e inaspà. So mare ghe dise : — « Cussi presto ti 
gà fato? Ben, ben, diman te ne darò dò lire invesse 
de una. » — El giorno drio la ghe dà dò lire de canevo 
e dò fete de polenta. Sta putela va su quel istesso 
logo, e la se mete a pianzar ancora. Capita la istessa 
cavreta, e la ghe torna a dir : — « Cossa gastu, che 
ti pianzi ?» — Ghe risponde la putela : — « Mia mare 
la m’ à dà dò lire de canevo invesse de una ! » — 
Dise la cavreta : — « Tasi, tasi, che 

Co la boca filarò, 

E co i corni nasparò. » — 

E là, la gà filà e lagà inaspà tuto sto canevo. E 
la cavreta xè andada via. 

Alora sta putela gà portà tuto sto canevo a so 
mare ; e so mare che vede che la gà fato presto, la gà 
messo sto canevo su un canestrelo, e la gà volesto 
che la vaga a la riva a lavarlo. Sta putela giera massa 
pigola : ghe xè sbrizzà el canestrelo, e la gà perso 
el canevo e anca el canestrelo. Co’ la gà visto che la 
gà pèrso el canevo, la se mete a pianzer e in angossa 
gran da, parche no la saveva come far a andar a casa 
e dirghelo a so mare. Intanto passa ’na vecia e la 
dise a sta putela : — « Cossa gastu, benedeta, che ti 
pktnzi ? * — « Ah ! La me lassa star, bona dona, che 
mia mare m’ à dà del canevo che vaga a lavar, e ’l 
me xè sbrizzà fora de le man, e gò perso el canevo 
e anca el canestrelo. » — Dise sta vecia : — « Senti, 
vissare ! Mi no te posso agiutar, ma speta un poeheto 
che passarà ’n’ altra vecia, che eia te insegnarà. » — 
Da là siuque minuti capita ’n’ altra vecia ( che zà 
la giera l'istessa, e la giera andada a torse el baston 
del comando), e la glie dise : — « Cossa gastu, putela, 
che ti pianzi ?» — E sta putela gte fa 1* istesso ra- 
conto, che la gà perso ’l canestrelo co ’l canevo drento. 
Ghe dise sta vecia: — « Ben ! Va sot’ aqua,' e là ti 
vedarà ' nà porta de vero co un bataor dè fero. Bati 
a pian, parche no se rompa, e là ti vedarà che ti 
catarà la to fortuna. Sta povara putela se buta soto 
aqua, e la vede sta porta de vero co ’l bataor de fero. 
La bate a pian pianin, e la sente ’na vose che ghe 
dise : — « Tanti ani e tanti mesi che no i bate sta 
porta, e adesso i la bate ? Chi xè ? » — Sta putela ghe 
risponde : — « So’ mi. » — I ghe verze la porta, e la 
.vede ’na belissima signora^ Apena che sta putela vede 
sta signora, la se buta in zenocion davanti de eia, e 

la ghe dise : — « Ah, signora mia, per carità ! Gava- 
ravela ciap'a un canestrelo co del canevo drento ? » 

— « Sì, benedeta ! Lo gò ciapà ; ma prima che te 
lo daga, bisogna che ti me fazzi dò o tre servizieti. » 

— Ghe risponde sta putela : — « Sissignora, subito. * 

— Dise sta signora : — « Xestu bona de vardarme in 
testa? » — Dise !a putela: — « Sissignora. » — « Ben, 
vanirne in testa. » — E sta putela se mete a vardar- 
ghe in testa, e la ghe cupa tanti peoci d’oro, e la 
dise : — « Oli, signora, la varda che la gà tanti peoci 
d’oro ! » — Dise la siguora : — « Rancuriteli per ti. » — 
Dopo che la gà varda in testa, la la manda a scoar 
’na eamara. E sta putela la tata taute scoazze d’oro, 
invesse de scome. La rancura ste scoazze, e pò la 
ghe le porta a la signora, e sta signora ghe dise : 

— « Tientele per ti. cara. » — Dopo, sta signora la 
la mauda su V altra eamara, e la ghe dise : — « Mis- 
sia st > pagiazzo. » — Sta putela, da la contentezza 
de vedarse tuta s|a bela robi, e el canestrelo co’l 
canevo, la se mete in t’ un gran canto. De tazza a sto 
palazzo ghe stava un re, e sto re s’ à inamorà su la 
belissima vose de sta putela, senza vedarla. El dise 
in fra de elo : a lesso vogio star atento co’ la vien 
fora da la porta, e vogio vedarla. Dunque, dopo mis- 
sià el leto, sta putela ghe dise a la signora : — « Co- 
maudela altro? » — Ghe dise la signora : — « No, 
vissa 1 e !» — E la ghe dà el so oro, e sta putela la 
saluda la siguora, la la ringrazia, e la va zozo de la 
scala. Co’ la xè a mera scala, sta signora ghe dise : — 
« Fermite là ! » — Sta putela se ferma, e la varda in 
alto per vedar cossa che sta signora la voi. Sta signora 
ghe dise : — « Vusto abito de seda, o vusto abito de 

saco ? » — Sta putela, parche la giera povareta, la ghe 
(lise : — « Abito de s reo, signora. » — E la signora ghe 
dise : — « E mi te lo darò de seda. » — E sta putela 
se vede comparir intorno un belissimo abito de seda. 
Dise la signora : — « Vusto corai, o vusto oro ? * 

— Ghe risponde la putela : — « Corai, signora. » — 
« E mi te darò oro. » — E sta putela se vede comparir 
oro al colo. — « Vusto recini d’ oro, o vusto recini 
de diamanti ?» — « De oro, signora. » — « E mi te li 
darò de diamanti. » — E sta putela se vede compa- 
rir a le recie recini de diamanti. Dopo, ghe dise sta 
signora : — « Vardime. » — Sta putela la la varda, e 
là, ghe va via i dò oci che la gaveva de più, e la 
resta co dò soli, e la deveuta una belissima giovine. 
Ghe dise ancora sta signora : — « Aizite co la testa ! » 

— E sta putela alza la testale la se sente improntar 
sul fronte una stela de diamanti, che brilava da tute 
le parte. Sta puttda li ringrazia de novo la signora, 
e la va fora de la porta. Se se poi imaginar se la giera 
bela co tanti abilimenti che la gaveva atorno ! Co’ la 
gà verto la porta, la vede sto re. Sto re, che vede 
che la xè tanto bela e che la gà tante zogie, se inamora 
ancora de più, e el ghe dimanda se la lo voi per 
sposo. E eia ghe risponde che la xè ’na povara pu- 
tela, e che no la xè per elo. E elo ghe dise che in- 
falibilmente el la voi, e che la voga subito con elo. 
Eia ghe risponde che no la poi, parchè bisogna che 
la vaga a casa da so marna a portarghe quela roba. 
E elo ghe dise : — « Ben ! Va là, ma varda che te 
speto ; chè ti starà ben e ti sarà felisse. » — Sta pu- 
tela ghe dise de si, e la va da sta so mare, e la ghe 
mostra sto canestro, e la ghe conta tuto quelo che la 

gà visto, e tuto quelo de ben che la gà passà, e la 
ghe conta anca del so sposo. Pò la ghe mete zò el 
canestro, e la scampa via senza dirghe gnente a so 
marna. E la va da sto re, e sto re se la compagna a 
casa, e là i se m arida, e i vive felissi e pacifii^i. 

Andemo da la mare, adesso. 

Sta mare, co' la gà visto che sta putela gà tanta 
fortuna, da la rabia e da 1* invidia che la gaveva, 
cossa se pensala de far ? La manda so fia a l’ istessa 
riva co del canevo e un canestrelo, che la vaga a 
lavar sto canevo, e che la lo buta in aqua, e che la 
fazza finta eh’ el ghe sia cascà. E cussi sta putela 
fa. Alora la fa finta de pianzar. Passa ’na veda, e la 
ghe dise a sta putela : — « Cossa gastu, bela putela, 
che ti pianzi ? > — Risponde questa : — « Oh, la me 
lassa star, che gò perso un canestrelo co del canevo 
dreDto ! » — Dise sta veda : — « Benedeta, mi no te 
so insegnar ; aspeta che ghe ne passarà un altra, e ti 
ghe dimandarà a eia, che la te insegnarà. » — Da là 
sinque minuti, capita st’altra, e la ghe dise : — « Cossa 
gastu, bela putela, che ti pianzi ? » — « Ob, la me 
lassa star, chè gò perso un canestrelo co del canevo 
diento. » — Sta vecia ghe dise : — « Benedet3, biso- 
gna che ti vadi soto aqua, e ti catarà ’na porta de 
vero co un bataor de fero. » — Ma no la ghe dise 
che la bata pian a eia. Questa la va soto aqua, e la 
vede sta porta de vero co ’l bataor de fero. Sta pu- 
tela, senza giudizio, bate a forte e rompe la porta. 
Cazza, quela che xè drento, che sente sto sussuro, 
salta fora e la ghe dise: — « Ah, ti gà roto la 
porta? » — Sta putela, spaventadj, la ghe dise : — 
« Ah, signora! per carità, la me co mp atesa se gò fato 

questo, e glie dimando per piasser se la gavesse 
trova un canestro co del canevo drento. » — Sta signora 
ghe dise : — « Sì, lo gò trovà mi. Adesso ti vegnarà 
de suzo, e ti me farà dò o tre servizieti, che dopo 
te darò el to canestraio. » — Sta putela ghe dise : — 
« Sissignora. » — Dise la signora : — « Ben, Yardime 
in testa. » — E sta putela se mete a vardarghe in 
testa, e la ghe trova tanti peoci, e vivi pò, e tanti 
peoci che mai. Co’ la vede tuti sti peoci, co ’na gran 
manierazza la ghe dise a sta signora : — « No la var- 
do altro mi, signora, che la gà tanti peoci sta testa. » 

— E sta signora ghe dise : — « Tienteli per ti, cara. » 

— E sti peoci va in tosta a sta putel i. Dopo la si- 
gnora ghe dise: — « Vame a scoar quela camara. » 

— E sta putela la va, e la trova tante scoazze e tante 
scoazze che mai. La rancura ste scoazze, e la ghe le 
porta a sta signora, e la ghe dise : — « Dove vorla 
che le meta ste coazze, signora ?» — E eia ghe ri- 
sponde : — « Metitele sulto canestrelo, cara. » — Dise 
la putela : — « Oh, ’na bela roba la me dà !» — A- 
lora la signora la ghe dà el so canestro co ’l so ca- 
nevo, e la la manda via. Co’ la xè a meza scala, sta 
signora la la ciama, e la ghe dise : — « Yusto abito 
de saco, o vusto abito de seda ?» — E sta putela ghe 
risponde : — « Abito de seda, signora. » — « E mi te 
lo dago de saco. » — E sta putela la se vede capitar 
intorno un abito de saco. La signora ghe dimanda 
se la voi corai o oro, e eia ghe risponde : — « Oro, 
signora. » — « E mi te dago corai. » — E sta putela 
se vede comparir al colo dei corai. Dise sta signora : 

— « Yusto recini d’ oro, o vusto recini mati? » — 
« Recini d’ oro, signora, che de mati no ghe n’ ò mai 

portò. » — « E mi te li dago mati. * — E sta putela 
la se vede comparir a le recie dei recini mati. Ghe 
dise la signora: — « Aizite snzo co la testa. * — Sta 
putela la se alza co la testa, e la se sente improntar 
sul fronte tre stronzi tanto duri e tanto duri, che no 
ghe xè stò mai caso de podergheli eivar. De bela che 
la giera, bruta la x'e deventada, e cussi ben conza la 
xè andada a casa da so mare. 

Se se poi imaginar come la xè reslada so maro, e 
cossa che la gk dito, co’ la gk visto sta so fia. Eia 
se credeva de ve lar ’na belissima creatura, vestìa de 
seda, e tuta fornia de oro e de diamanti ; e invesse 
la se vede comparir quela spetacolosa anema, restia 
de saco, e co tre stronzi sul fronte. Xè stk tanta la 
rabia e la bile che la gk ciapk, che da lk un pochi 
de giorni la s’ k amalk, e la xè morta. 

Da lk un poco de tempo, xè morta anca la fia, dal 
gran dispiasser de vedarse redota in quel stato. 

I dO sposi, invesse, i gk vivesto sempre felissi e 
contenti, e i xè stai sempre in bona pase e in caritè; 
e se no i xè morti, i sark ancora lk. 



XX. - EL FURLAN (1). 

’Na volta glie giera un piovan, e sto piovan gaveva 
tante vaclie, e, per governar ste vaehe. el s’avea tolto 
un furlan. Un giorno, fra i altri, dise sto furlan a 
so mugier: — « Ciò, vustu che ghe ti emo ’na vaca 
a don Fedrighe ? » — Sta mugier la gl*e dise de sì, 
e lu gk tolto la vaca. Quando che i gk fato sti di- 



ti) Furi ali, friulano. 

scorsi, ghe giera un putelo, e sto putelo gà sentìo 
tato. Dopo un poco do tempo, sto putelo xè andà in 
orto del piovan, el s'à sentii sul figher, e là 1 s’ à 
messo a cantar: 

— « Me ne cante e me ne ride, 

Mi, sentà su ste fighe ; 

E mio pare gà robà ’na vacia 
Al piovan don Fedrighe (1). » — 

Sto piovan el giera su la so camara, e ’l gà sentì 0 
tuto. El ciama sto putelo, e ’l gbe dise : — « Te pago 
un bel vestito novo, se diman in pulpito ti disi quelo 
chi ti gà dito adesso. » — Sto putelo gbe dise de sì, 
e ’l va via. 

Co’ ’l xè stà a casa, el gà contk a so mare e a so 
pare eh’ el piovan el gbe torà un vestito novo, basta 
eh’ el gbe canta in pulpito sta canzon • 

Me ne cante e me ne ride. 

Mi, sentà su ste fighe ; 

E mio pare gà robà ’na vacia 
Ài piovan don Fedrighe. 

Gbe dise so pare : — « Varte (2), mato! Invesse 
de un vestito, el te ne pagarà d5, se, investe de sta 
canzon, ti gbe disi questa che te digo mi. E là, el 
ghe dise quel eh’ el gà da dir. 

Co’ xè el zorno drio, giera de domenega, el piovan 
va in pulpito a predicar, e, co’ l’ à finia sta predica, 
el dise : — « Adesso, popolo mio, scoltè quel che dise 
sto putelo -, scoltè, che la xè la santa inossenzia che 
parla, e ricordeve che tato quelo che sto putelo ’l dise 

(1) Le parole del canto sono ad imitazione del dialetto friulano. 

(il) Varte, guardati. 

xè vero. Da bravo, el mio popolo, scoltè ! » — Infati 
sta zente se mete co la boca verta e co tanto de recie 
a scoltar; e sto putelo se mete a dir: 

— « Me ne cante e me ne ride, 

Mi, sentà su ste fighe ; 

Le penitente de don Fedrigbe, 

Tute gravie, seto (1) mia mare, 

Che xè gravia de mio pare. » — 

Alora un sussuro maledeto i gà fato in ciesa. I s’ à 
messo a sigar ; e, chi à dito : — « Copdmolo, scane'- 
molo ; » — chi : — « Vien zò dal pulpito, sor fiol d’ un 
can ; » — e chi : — « Bogia, eanagia. » — Insoma l’ a- 
far el s’ à fato serio ; e T piovan, se no ’l se la mocava, 
el sarìa stà morto. 



(1) He lo, eccetto. 



FINE. 

